
REPUBLIKA E ONGIPRRIOE

MINISTRIA E ARSIMIT
SPORTIT DHE RINISE




Nr. ______prot, 






Datë ___/___/2018
RAPORT
Grupi i punës i ngritur me Urdhrin Nr.77, datë 16.02.2018 të Ministrit të Arsimit Sportit dhe Rinisë, “Për ngritjen e grupit të punës për kontrollin e pajtueshmërisë së veprimtarisë së Universitetit të Tiranës me aktet ligjore/nënligjore në fuqi”, ushtroi kontroll pranë Universitetit të Tiranës nga data 16.02.2018 deri në 02.03.2018, sipas objektit të urdhrit dhe hartoi projekt-raportin si vijon:
Objekti: 
Kontrolli i pajtueshmërisë së veprimtarisë së Universitetit të Tiranës me  aktet ligjore e nënligjore në fuqi;
Baza ligjore: 
Neni 7 i Ligjit nr. 80/2015 “Për arsimin e lartë dhe kërkimin shkencor në institucionet e arsimit të lartë në Republikën e Shqipërisë”, nenit 16, të Ligjit nr. 90/2012 “Për organizimin dhe funksionimin e administratës shtetërore” dhe Vendimit të Këshillit të Ministrave nr. 505, datë 13.09.2017 “Për përcaktimin e fushës së përgjegjësisë shtetërore të Ministrisë së Arsimit, Sportit dhe Rinisë”.
Metodologjia: 

Verifikimi i dokumentacionit të organeve kolegjiale dhe autoriteteve drejtuese të UT për periudhën tetor 2016- shkurt 2018;

Takim me Rektorin e Universitetit, z. Mynyr Koni;

Takim me Kryetaren e Bordit të Administrimit, znj.Adela Karapici;

Takim me Administratorin, z. Skerdi Dafa;

Takim me ish Kancelarin, z. Robert Skënderi;

Takim me drejtuesit e Njësive Kryesore.
Grupi i Punës: 
Alqi Kushi, Mirela Bimo, Jeton Shehu, Iva Beliu, Bledar Biçoku
Grupi i punës në zbatim të Urdhrit Nr.77, datë 16.02.2018 të Ministrit të Arsimit Sportit dhe Rinisë, “Për ngritjen e grupit të punës për kontrollin e pajtueshmërisë së veprimtarisë së Universitetit të Tiranës me aktet ligjore/nënligjore në fuqi”, mori takim me organet drejtuese dhe autoritetet drejtuese të UT, dhe pas ushtrimit të kontrollit,
VËREN:
Në Universitetin e Tiranës konstatohen problematika të administrimit të brendshëm, kryesisht nëpërmjet bllokimit të procedurës së brendshme të protokollimit, delegimit dhe vulosjes së praktikave shkresore, duke sjell konfuzion në ushtrimin e funksioneve nga të gjitha organet dhe autoritetet drejtuese të UT. 

Nga procesverbalet e mbledhjeve të organeve kolegjiale, por dhe nga korrespondencat zytare midis autoriteve drejtuese akademike konstatohen mosmarrëveshje të vazhdueshme midis palëve, si për shembull, rektorit me drejtues të njësive kryesore, rektorit me ish kancelarin (administratorin e komanduar), rektorit me administratorin e ri. Kryesisht ka patur pretendime: për procedurat e punësimit të personelit akademik, mbi kompetencat ndaj personelit administrativ, mbi pezullimin nga detyra të ish Kancelarit, mbi varësinë e strukturave (audit), midis Rektorit dhe Bordit të Administrimit apo Administratorit, në protokollimin e shkresave zyrtare të nxjerra nga autoritetet dhe organet drejtuese të UT dhe përdorimit të vulës/vulave  nga organet drejtuese  në Rektorat.

Gjithashtu konstatohet ushtrim funksionesh dhe kompetencash nga ana e organeve dhe autoritetet drejtuese të UT në kapërcim të kompetencave të dhëna nga kuadri ligjor në fuqi dhe duke shkaktuar shkelje të ligjit dhe dëme financiare, si më poshtë:

I. GJETJE DHE KONSTATIME

A.VEPRIME DHE MOSVEPRIME TË SENATIT AKADEMIK DHE REKTORATIT:
Me Vendim nr. 3 datë 19.01.2017 të Senatit të UT “Për miratimin e strukturës së grupit të punës për hartimin e Statutit dhe Rregullores së Universitetit të Tiranës” si dhe Urdhrin e Rektorit nr.13, datë 16.02.2017 “Për miratimin e grupit të punës për hartimin e Statutit dhe Rregullores së Universitetit të Tiranës”, është  ngritur grupi i punës për hartimin e akteve nënligjore në zbatim të ligjit 80/2015 “Për Arsimin e Lartë dhe Kërkimin Shkencor në Institucionet e Arsimit të Lartë në Republikën e Shqipërisë”. 
Grupi i Punës së MASR, konstaton se ende nuk është miratuar nga Senati Akademik, Statuti dhe Rregullorja e brendshme e IAL-së, gjë e cila është e provuar pasi mungon vendimi i miratimit nga Senati Akademik i UT.

Statuti dhe Rregullorja e brendshme e UT, duhet të kishin përfunduar dhe të ishin miratuar nga Senati Akademik brenda vitit të parë akademik nga hyrja në fuqi e ligjit në zbatim të nenit 132 të Ligjit 80/2015 “Për Arsimin e Lartë dhe Kërkimin Shkencor në Institucionet e Arsimit të Lartë në Republikën e Shqipërisë”.

Për sa më sipër, Rektori ka paraqitur objeksionet si më poshtë:
Me Vendimi nr. 3 datë 19.01.2017 të Senatit të UT "Për miratimin e strukturës së grupit të punës për hartimin e Statutit dhe Rregullores së UT” është përcaktuar struktura e grupit të punës për hartimin e Statutit dhe Rregullores së UT me përfaqësues të të gjitha Fakulteteve të UT-së, me tre pedagoge të Fakultetit të Drejtësisë, një përfaqësues nga studentët e UT-se dhe një përfaqësues nga Bordi i Administrimit të UT-së. 

Në zbatim të Vendimit nr. 3 datë 19.01.2017 të Senatit të UT, Drejtuesit e Njësive Kryesore kanë bërë prozimet përkatëse (praktika me nr. 138 prot. bashkengjitur), sipas të cilave është nxjerrë Urdhri i Rektorit nr. 13 date 16.02.2017 "Për miratimin e grupit të punës për hartimin e Statutit dhe Rregullores së UT'. 
Ndonëse grupit të punes me përfaqësues të Fakulteteve, studentëve dhe Bordit të Administrimit, i'u është kërkuar vazhdimisht nga ana e Rektorit përshpejtimi i punës me qëllim paraqitjen sa më parë të Statutit, nga ana e ketij grupi është vërejtur papërgjëgjshmëri në përmbushjen e detyrës së caktuar (gjithë korespondenca e mbajtur ndërmjet Rektorit dhe grupit të punës bashkëngjitur). 
Megjithë kërkesat e vazhdueshme të Rektorit, projekt-Statuti është përcjellë pranë Rektoratit të UT-se në datë 24.10.2017. Ndërsa relacioni përkatës është paraqitur në datë 31.10.2017. Përsa i takon rregullores, kjo e fundit nuk është paraqitur ende deri më sot. 

Me vënien në dispozicion të projekt statutit (datë 24.10.2017) dhe relacionit shpjegues përkatëse (datë 31.10.2017) me shkresën e Rektorit nr. 138/15 datë 31.10.2017, projekt statuti së bashku me relacionin shpjegues u është përcjellë për mendim gjithë njësive kryesore ndërsa me shkresën nr. 138/17 datë 31.10.2017 Bordit të Administrimit. Ky material i'u përcoll nëpërmjet e-mailit edhe stafit akademik. 

Miratimi në parim si dhe verejtjet përkatëse nga Bordi Administrimit janë percjellë pranë Rektorit në datë 22.02.2018. 

Aktualisht ky projekt-statut ndodhet në përpunim duke e përshtatur edhe me aktet e nxjerra së fundmi nga MASR, me qëllim paraqitjen sa më parë pranë Senatit Akademik për miratim. 

Grupi i punës parashtron se, sipas nenit 132 të Ligjit 80/2015, Statuti dhe Rregullorja duhet të ishin miratuar brenda vitit të parë akademik nga hyrja në fuqi e këtij ligji, por' gjithashtu grupi i punës duhet të mbaje parasysh edhe përcaktimin e bërë nga neni 141 i Ligjit 80/2015 “Për arsimin e lartë dhe kërkimin shkencor në institucionet e arsimit të lartë në Republikën e Shqipërisë”, i cili parashikon se të gjitha aktet nënligjore në zbatim të ligjit miratohen brenda 9 muajve nga hyrja në fuqi e këtij ligji. 

Për sa më sipër, përpara se të tërhiqen para përgjegjësisë IAL-të për mosrespektim të nenit 132, duhet të terhiqen para përgjegjesisë paraprakisht strukturat përkatese brenda MASR që kanë patur për detyrë të hartojnë aktet nënligjore brenda afatit të parashikuar nga neni 141, pasi shumë pjesë të rëndesishme si të Statutit ashtu edhe të Rregulloreve të 1AL-se varen pikërisht nga mosdalja në kohë e akteve nënligjore në zbatim të ligjit 80/2015.

Grupi i punës paraqet objeksionet:
Nga objeksionet e paraqitura rezulton se grupi i punës në UT ka diskutuar mbi ecurinë e punës për hartimin e projekt statutit me Rektorin në takimet e zhvilluara në datat 07.06.2017 dhe 11.07.2017. Grupi i punës në UT i ka paraqitur Rektorit projektstatutin në datë 24.10.2017. Rektori nuk ka marrë masat e nevojshme ndaj grupit të punës në UT, për përfundimin e hartimit të projekt-statutit. Gjithashtu, në urdhrin e Rektorit Nr. 13, datë 16.02.2017, nuk përcaktohet afati për përfundimin e punës për hartimin e Statutit dhe Rregullores nga grupi i punës i ngarkuar me këtë detyrë. Pretendimi i Rektorit se mos hartimi i të gjitha akteve nënligjore të Ligjit 80/2015, ka sjellë vonesë në hartimin e projekt-statutit të UT, nuk qëndron, pasi shumë IAL kanë hartuar statutet e tyre dhe i kanë përcjellë për miratim në MASR.
Grupi i Punës administroi kopje të procesverbaleve të mbledhjeve për vitin 2017:

· Procesverbale me nr.2, 4, 7,8,9,10,12,13,14,15,16,17,18 të Rektoratit, dhe

· Procesverbale me nr.1, 2,3,6,7,8,9,10,11, të Senatit Akademik. 

Grupi i Punës konstaton parregullsi  në lidhje me vendimet e organeve kolegjiale dhe nënshkrimin e procesverbaleve të mbledhjeve të të dy organeve kolegjiale, si më poshtë:

a. Vendimet e Senatit dhe të Rektoratit nuk janë protokolluar në institucion. 

b. Procesverbali i mbledhjes së Rektoratit me nr. 4, datë 08.03.2017 dhe procesverbali nr.2, datë 17.03.2107 i mbledhjes së Senatit nuk janë nënshkruar nga Kryetari, procesverbali nr. 3, datë 26.04.2017 i Senatit është firmosur për sekretarinë nga një person që nuk është sekretar (D.Panariti), ndërkohë që neni 3 i ligjit Nr. 8480, datë 27.05.1999 “Për funksionimin e organeve kolegjiale të administratës shtetërore dhe enteve publike”, parashikon dy anëtarët e organit kolegjial për zëvendësimin e përkohshëm në rast të mungesës së kryetarit apo sekretarit.

Gjithashtu nga drejtues të Njesive Kryesore është kërkuar që mbledhjet të zhvillohen, periodikisht, mundësisht çdo javë për cështje të admnistrimit dhe funksionimit normal të institucionit. Me shkresën nr. 401, datë 13.04.2017, me lëndë “Kërkesë për mbledhje të rektoratit”, Dekani i Fakultetit të Drejtësisë, drejtuar antarëve të rektoratit, shprehet se “në një nga mbledhjet e rektoratit kemi marrë vendim të mblidhemi njëherë në javë, por ka kaluar mbi një muaj që nuk jemi mbledhur nga mbledhja e fundit e drejtuar nga zv/rektori megjithëse kemi çështje mjaft të rëndësishme për të diskutuar (projektbuxheti, tarifat e shkollimit, procesi akreditimit, çështje të tjera). 

Për sa më sipër, Rektori ka paraqitur objeksionet si më poshtë:
Përsa u takon Vendimeve të Senatit dhe të Rektoratit, ato janë të protokolluara në institucion dhe të regjistruara në librat përkatës të parashikuara nga neni 10 i Rregullores së Brendëshme të Punës, e cila parashikon se:

"Regjistrat dhe librat e institucionit jane si më poshtë: 
1 Regjistri i përgjithshëm i hyrjes dhe daljes së korrespondencës. 
2 Libri i dorezimit të postës për Rektorin. 
3 Libri i dorëzimit të postës për secilin nga Zv. Rektorët. 
4 Libri i dorëzimit të postës për Kancelarin e UT-së. 
5 Libri i dorëzimit të postës për administratën qëndrore. 
6 Libri i dorëzimit të postës për njësitë përbërëse të UT-së. 
7 Libri i dorëzimit për Postën Shqiptare. 
8 Libri i dorëzimit të postës për institucionet e tjera. 
9 Libri i dorëzimit të postës për ambasadat dhe konsullalat. 
10 Libri i dorezimit të diplomave për gradën shkencore '”Doktor". 
11 Libri i vendimeve të Rektorit. 
12 Libri i vendimeve të Senatit Akademik. 
13 Libri i vendimeve të KADM-it. 
14 Regjistri i urdhrave të brendshem të nxjerra nga Rektori. 
15 Regjistri i Urdhrave të Prokurimeve." 
Pas protokollimit në librat përkatës si vendimet e Senatit Akademik ashtu edhe Vendimet e Rektoratit kanë marrë vulën zyrtare të institucionit. 

Ndërkohë që, konstatojmë se, grupi i punës nuk ka përmendur, dhe çuditerisht nuk ka konstatuar në asnjë rrjesht të këtij projekt-raporti faktin se Bordi i Administrimit, vendimet e tij përveçse nuk i regjistron në regjistrin e protokollit të institucionit, por as edhe nuk i vulos me vulën e institucionit. 

Ky fakt tregon hapatazi një qendrim të njeanshëm dhe favorizues për Bordin e Administrimit, të mbajtur nga anëtarët e grupit të punës përfaqesues të Bordeve të Administrimit në IAL të tjera publike. 
Grupi i punës paraqet objeksionet:

Sipas “Normave tekniko- profesionale dhe metodologjike të shërbimit arkivor në Republikën e Shqipërisë”, neni 13: “Dokumentet e brendshme, si: vendimet, urdhërat, udhëzimet, materialet e mbledhjeve të forumeve të subjektit shtetëror e joshtetëror, studimet, planet e programet e punës, raportet, relacionet, informacionet, bilancet etj. kanë të gjithë elementët e dokumenteve që dalin, me përjashtim të adresës së korrespondentit e të formulës “në përgjigje” ose “në vijim të shkresës”. Dokumentet e brendshme, kur i dërgohen një organi tjetër, shoqërohen me shkresë përcjellëse.” Në nenin 19 citohet: “Të gjitha dokumentet që krijohen nga subjekti shtetëror apo joshtetëror si dhe ato që vijnë nga subjekte të tjera, evidencohen në regjistrin e korrespondencës (Mod. 1). Në të regjistrohen të gjitha dokumentet që krijohen apo që vijnë në organin shtetëror e joshtetëror, me përjashtim të atyre të përmendura në nenin 6. Dokumentet që formojnë një praktikë dhe që kanë lidhje organike ndërmjet tyre marrin në regjistrin e korrespondencës (Mod. 1) një numër rendor të veçantë.” Vendimet e organeve kolegjiale në institucion nuk protokollohen sipas kërkesave të neneve të sipërcituara të “Normave tekoniko-profesionale dhe metodologjike të shërbimit arkivor në Republikën e Shqipërisë”. Pretendimi i Rektorit se grupi i punës nuk ka përmendur faktin se Bordi i Administrimit vendimet e tij nuk i regjistron në regjistrin e protokollit të institucionit, nuk qëndron pasi ky konstatim është trajtuar në faqet 5-6 të Projekt-Raportit. Për sa më sipër objeksioni nuk pranohet.
Gjithashtu mbi parregullsitë e mbajtjes së procesverbaleve të mbledhjeve, Rektori ka paraqitur objeksionet si më poshtë:
Në lidhje me proces-verbalin e mbledhjes së Rektoratit nr. 4 datë 08.03.2017 dhe proces​verbalin nr. 2 datë 17.03.2017 i mbledhjes së Senatit të cilat nuk janë nënshkruar nga Kryetari dhe për pasojat që ky grup pune pretendon, ju bëjmë me dije se, Referimi që bëhet tek neni 3 i ligjit nr. 8480 date 27.05.199 "Për funksionimin e organeve kolegjiale të administrates shtetërore të enteve publike", është i gabuar. 
Neni 3 i ligjit nr. 8480 date 27.05.199 "Për funksionimin e organeve kolegjiale të adminislrates shtetërore të eneteve publike" i referohet zëvendësimit të përkohshëm të Kryetarit. Termi "Zëvendësim" sipas këtij ligji, por edhe sipas doktrines juridike, i referohet mungesës konstante dhe afatgjatë të kryetarit, çka përbën edhe një nga momentet e mosfunksionimit të organit kolegjial kur nuk ka të paracaktuar një person tjetër zëvendësues. Në rastin konkret, Senati Akademik e ka të paracaktuar zëvendësin e tij, dmth Nënkryetarin Znj. Eliona Kulluri. Ndaj këtë konstatim në projekt-raport e gjejmë alogjik (në rastin më të mirë), sakaq edhe të kunderligjshem, të rremë dhe keqdashës. Kjo pasi, në rastin konkret jemi ndodhur në kushtet e mungesës vetëm në një mbledhje të Kryetarit, perkatësisht në mbledhjen e datës 17.03.2017 të Senatit Akademik dhe në mbledhjen e datës 08.03.2017 të Rektoratit. 

Ndërsa përsa i përket procesverbalit nr. 3 datë 26.04.2017 të Senatit Akademik të firmosur për sekretarine nga nje person që nuk është sekretar, konkretisht nga D.Panariti me funksion Drejtore e Burimeve Njerëzore, kërkojme ti sqarojmë grupit të punës se, personi që sipas nenit 9 X pika 5 të Rregullores së Brendshme të Punës, mban protokollin e mbledhjeve të Senatit Akademik, Rektoratit dhe të mbledhjeve të tjera Brenda institucionit është pjesë e strukturës organizative te Rektoratit, qe ushtrohet nga Specialiste-Sekretare e Rektorit. Pra, sekretari i Senatit Akademik dhe i Rektoratit nuk është i zgjedhur sipas ligjit nr. 8480 datë 27.05.199 “Për funksionimin e organeve kolegjale të administratës shteterore të enteve publike", prandaj referimi që bëhet tek ky ligj persa i takon sekretarit tregon se ky grup pune është i panjohur me funksionimin e strukturave të institucionit tonë. Dhe, bazuar në nenin 11 paragrafi 8 të Rregullores së Brendshme të Punes sipas të cilit: "Tilullarët e institucionit dhe ai i drejteperdrejtë, marrin masa për kryerjen e punës për personin që mungon duke riorganizuar punën, ose duke kërkuar nga Drejtoria e Burimeve Njerezore të bëjë zëvendësime me të jashtëm sipas legjislacionit ne fuqi", titullari i institucionit për shkak të mungeses së punonjëses me detyre sekretare e Rektorit, ka marre masat për kryerjen e punës nga Drejtore e Burimeve Njerezore, e cila nder të tjera ka mbajtur edhe processverbalin e mbledhjes së Senatit Akademik të datës 26.04.2017. 
Kërkojmë t'i bëjmë me dije grupit të punës se, në asnje nga ligjet e përmendura nga grupi i punës nuk parashikohet mënyra e hartimit, nënshkrimit apo e mbajtjes së proces-verbaleve te mbledhjeve, sikunder nuk parashikohen as raste te vlefshmerise apo te pavlefshmerise se tyre. Për këtë shkak edhe Grupi i punës nuk ka arritur të identifikojë (të citojë) se cilat dispozita janë shkelur konkretisht, duke u mjaftuar vetëm në renditjen e ligjeve të cilat pretendon se janë shkelur. 
E konsiderojmë absurd përfundimin e grupit të punës se vendimet e marra në këto mbledhje janë absolutisht të pavlefshme pikërisht për shkak të mënyrës së mbajtjes së proces verbaleve të mbledhjeve, të cilat për më tepër janë të mbajtura në përputhje të plotë me rregullat e funsksionimit të institucionit. 
Rastet e pavlefshmerise absolute apo të paligjshmerise së nje akti administrativ janë të parashikuara shprehimisht në nenet 108 dhe 109 të Ligjit nr. 44/2015 "Kodi i Procedurave Administrative”.
Si vendimi i Senatit Akademik ashtu edhe Vendimi i Rektoratit të lartëpërmendur nuk janë nxjerrë në kushtet e parashikuara nga nenet 108 dhe 109. 
Përsa i takon mbledhjeve të Rektoratit, këto të fundit janë thirrur nga Rektori në cilësinë e Kryetarit të organit kolegjial në menyre periodike. Madje, edhe pas propozimit që mbledhjet të thirren çdo javë, ato janë thirrur pothuajse çdo javë. Por ka rezultuar se pikërisht Dekani i Fakultetit të Drejtësisë që ju e merrni për shembull dhe dekanë të tjerë që kanë shfaqur haptazi interesat e tyre i kanë bojkotuar ato, duke mos u realizuar kuorumi i nevojshëm për zhvillimin e tyre. (proces-verbale të mbledhjeve të thirrura ku nuk është plotësuar kurumi i nevojshëm bashkëngjitur). 
Gjithashtu, sjellin në vemendje të grupit të punes se, neni 6 pika 1 i Ligjit nr. 8480 datë 27.05.199, "Për funksionimin e organeve kolegjiale të administrates shteterore të enteve publike" parashikon se: "Kryetari është i detyruar të thërrasë një mbledhje kur kjo kërkohet me shkrim nga të paktën 1/3 e anëtareve me të drejtë vote, duke përcaktuar çështjet për të cilal thirret çdo mbledhje." 
Deri më sot, nuk na rezulton që ndonje anëtar apo të pakten 1/3 e tyre të kenë kërkuar me shkrim thirrjen e ndonje mbledhjeje të Rektoratit për të diskutuar rreth ndonjë çështjeje të caktuar. Kjo do të thote se, mbledhjet jane thirrur sa herë ka qenë e nevojshme, dhe madje aq shpesh sa edhe janë bojkotuar pikerisht nga dekani që ka propozuar mbledhjen në çdo javë të këtij organi kolegjial. 
Për sa më sipër, konstatimi i bërë nga grupi i punës në Iidhje me këtë çështje është i pavertetë, i pabazuar, në interpretim të gabuar teë ligjit (duke mare shkas edhe nga përbërja e këtij grupi pune i cili në perberjen e tij nuk kishte me shume se nje jurist me eksperience pune nën mesataren për të gjykuar dhe çmuar çështje të tilla) dhe si të tillë nuk e pranojmë.
Grupi i punës paraqet objeksionet:

Grupi i punës konstatoi se procesverbali i mbledhjes së Rektoratit me nr. 4, datë 08.03.2017 dhe procesverbali nr. 2, datë 17.03.2107 i mbledhjes së Senatit nuk janë nënshkruar nga Kryetari apo personi zëvendësues sipas ligjit Nr. 8480, datë 27.05.1999 “Për funksionimin e organeve kolegjiale të administratës shtetërore dhe enteve publike”, por vetëm nga sekretaria.
Në pikën 1 të nenit 2 të ligjit Nr. 8480, datë 27.05.1999 “Për funksionimin e organeve kolegjiale të administratës shtetërore dhe enteve publike”, citohet “Çdo organ kolegjial ka një kryetar dhe një sekretar, te cilët zgjidhen nga anëtarët e këtij organi, me përjashtim te rasteve kur me ligj parashikohet ndryshe.” Sipas nenit 16 të ligjit sipërcituar, procesmbaledhjeve mbahen nga sekretari i organit kolegjial. Nga sa më sipër, procesverbalet e mbledhjeve duhet të mbahen nga një anëtar i senatit dhe jo nga sekretarja e Rektorit apo punonjës i Drejtorisë së Burimeve Njerëzore. Pika 5 e nenit 9 X e Rregullores së Brendëshme të Punës bie në kundërshtim me ligjin Nr. 8480 datë 27.05.1999 “Për funksionimin e organeve kolegjiale të administratës shtetërore dhe enteve publike”.
Mos nënshkrimi nga personat përgjegjës dhe mos mbajtja e rregullt e dokumentacionit të kërkuar nga Ligji Nr. 8480, date 27.05.1999 “Për funksionimin e organeve kolegjiale të administratës shtetërore dhe enteve publike” dhe akteve të brendshme të IAL-së, çon në parregullsi administrative. Shkelja përcaktimeve ligjore e këtyre procedurave është përgjegjësi e drejtpërdrejtë e  Kryetarit të Senatit Akademik (zëvendësuesit të tij) dhe Rektorit (zëvendësuesit të tij) që është dhe drejtues i Rektoratit, të cilët duhet të garantojë ligjshmërinë e mbledhjeve dhe dokumentimit të vendimmarrjeve të Senatit Akademik dhe Rektoratit. Grupi i punës pranon pjesërisht objeksionin e Rektorit, ku aktet e nxjera nga këto organe kolegjiale, nuk janë absolutisht të pavlefshme. 
Nga procesverbalet e mbledhjeve të rektoratit që grupit të punës i janë në dispozicion, rezulton se këto mbledhje nuk janë zhvilluar në mënyrë periodike çdo javë. Grupi i punës konstaton se mbledhjet mund të jenë thirrur edhe rreth 1 muaj nga mbledhja e fundit (Procesverbali nr. 17, datë 13.11.2017 dhe Procesverbali nr. 18, datë 11.12.2017). Ndërkohë grupi i punës ka konstatuar se disa prej mbledhjeve, pavarësisht se janë thirrur nga rektori, kanë dështuar për shkak të moskrijimit të kuorumit. Pretendimi në objeksione se mbledhjet e Rektoratit janë  thirrur pothuajse çdo javë nuk qëndron.

B. VEPRIME  DHE MOSVEPRIME TË REKTORIT:
1. Mbi miratimin e urdhrave nga Rektori i UT 

Rektori i UT ka miratuar me urdhrin nr. 37, datë 28.12.2017 të Rektorit “Për miratimin e dy rregulloreve në zbatim të ligjit nr. 60/2016 “Për sinjalizimin dhe mbrojtjen e sinjalizuesve”, me shkresë nr. 63/1, datë 24.1.2018 të Dekanit të Fakultetit të Drejtësisë, drejtuar anëtarëve të Rektoratit, Dekani i konsiderohen këto akte absolutisht të pavlefshëm.

Grupi i Punës konstaton se në bazë të shkronjës “d”, të nenit 38, të ligjit nr. 80/2015, miratimi i rregulloreve të institucionit është kompetencë e organit kolegjial drejtues, Senatit Akademik, ndaj urdhrat e rektorit bien ndesh me ketë nen.

Në lidhje me këto urdhra të Rektorit të UT, konstatojmë se ky i fundit gjendet në kushtet e kapërcimit të kompetencave, duke marrë dhe ushtruar funksionet e Senatit Akademik. Neni 38 i ligjit nr. 80/2015 “Për Arsimin e Lartë dhe Kërkimin Shkencor në Institucionet e Arsimit të Lartë në Republikën e Shqipërisë”, ngarkon Senatin Akademik me funksionet e miratimit të rregulloreve të brendshme të IAL-së. 
Në lidhje me sa më sipër, Rektori ka paraqitur objeksionet si më poshtë:
Me Urdhrin nr. 37 të Rektorit janë miratuar rregulloret "Për sinjalizimin dhe mbrojtjen e sinjalizuesve". Këto rregullore janë rregllullore tip sipas formatit të miratuar nga ILDKPI dhe nga ana e institucionit nuk është bërë asnjë ndryshim, pasi përmbajtja e tyre diktohet nga ILDKPI, çka do të thotë se ato nuk janë hartuar nga ana e institucionit. Sipas udhëzimeve të ILDKPI-se këto rregullore miratohen nga titullari i institucionit. E çuditshme se si ky grup pune gjykon dhe vlerëson si të mirëqëne mendimin e një Dekani pa analizuar se cfarë përbëjnë në thelb këto rregullore. Edhe këtë konstatim nuk e pranojmë.
Grupi i punës paraqet objeksionet:

Konstatimi i Grupit të Punës se miratimi me urdhrin nr. 37, datë 28.12.2017 të Rektorit “Për miratimin e dy rregulloreve në zbatim të ligjit nr. 60/2016 “Për sinjalizimin dhe mbrojtjen e sinjalizuesve”, nuk është marrja e mirëqënë e mendimit të një dekani, por konstatim se urdhri i rektorit bie ndesh me shkronjën “d”, të nenit 38, të ligjit nr. 80/2015 që përcakton se Senatit Akademik miraton rregulloret e institucionit. Ky objeksion nuk pranohet.
2. Mbi mosmarrëveshjet lidhur me kompetencat midis Rektorit, Bordit të Administrimit dhe Administratorit. 

Vendimi i Bordit të Administrimit, Nr. 2 datë 01.02.2017, “Për ngarkimin e përkohshëm të funksioneve dhe kompetencave të Administratorit të Universitetit të Tiranës, kancelarit të këtij Universiteti”, është kontestuar nga Rektori në Gjykatën Administrative të Shkallës Parë Tiranë, me objekt "Konstatimin e pavlefshmërisë absolute të Vendimit nr. 2, datë 01.02.2017 të Bordit të Administrimit të UT. Pezullimin e zbatimit të këtij akti administrativ deri në përfundim të shqyrtimit gjyqësor”.

Gjykata Administrative e Shkallës së Parë, Tiranë, me Vendimin datë 22.02.2017 “Për marrjen e masës së sigurimit të padisë”, ka vendosur vendosur rrëzimin e kërkesës për marrjen e masës për sigurimin e objektit të padisë.
Gjykata me vendimin Nr. 1789 datë 02.05.2017 ka vendosur "Rrëzimin e padisë së UT-së, si të pabazuar në ligj dhe në prova". Ky vendim është për shqyrtim nga Gjykata Administrative e Apelit, Tiranë.

Kundërshtimi në rrugë gjyqësore i vendimeve të Bordit të Administrimit nga ana e Rektorit të UT, i pa bazuar në ligj dhe në prova, ç’ka është e konstatuar me vendim gjyqësor të Gjykatës Administrative të Shkallës së parë, ka sjell si pasojë pengimin e ushtrimit të veprimtarisë nga Bordi i Administrimit  sipas nenit lidhur me garantimin e përmbushjes së misionit të institucionit të arsimit të lartë, mbarëvajtjes financiare dhe administrative të tij.

Në lidhje me sa më sipër, Rektori ka paraqitur objeksionet si më poshtë:
Përsa i takon Vendimit të Bordit të Administrimit nr.2 datë 01.02.2017 “Për ngarkimin e përkohshëm të funksioneve dhe kompetencave të Administrtorit të UT, kancelarit të UT-së”, sqarjmë se, sipas nenit 49 pika 1 gërma g0 të LAL 80/2015 Bordi i Administrimit është përgjegjës për emërimin dhe shkarkimin e administratorit të institucionit dhe jo për ngarkimin e funksioneve të administratorit Kancelarit në detyrë.

Bordi i Administrimit ka patur për detyrim që bazuar në ligjin 80/2015, të përcaktonte sa më parë kriteret dhe procedurat e punësimit të administratorit dhe më pas të vijonte me emërimin e administratorit sipas këtyre kritereve dhe procedurave. Me nxjerrjen e vendimit nr. 2 datë 01.02.2017, Bordi i Administrimit duke tejkaluar kompetencat qe i ka njohur ligji 80/02015, nuk ka bërë emerimin e Administratorit por ka ngarkuar Kancelarin në detyre me keto funksione. Në këtë mënyre Bordi i Administrimit shkelte hapur edhe nenin 131 pika 1 të ligjit 80/2015, sipas të cilit: "Zgjedhjet për autoritetet, organet drejluese akademike, Bordin e Administrimit, administratorin e IAL-së,..do të zhvillohen në fund të mandatit të autoriteteve dhe organeve ekzistuese, të zgjedhur sipas ligjit nr. 9741 datë 21.05.2007", duke i mohuar institucionit nje Administrator të zgjedhur sipas LAL 80/2015. Ky vendim është kundërshtuar në Gjykatë, dhe ndonese Gjykata Administrative e Shkallës së Parë e ka rrezuar këtë kërkesë, kjo çështje aktualisht ndodhet për shqyrtim pranë Gjykatës Administrative të Apelit Tiranë, çka do të thotë se vendimi nuk është i formës së prerë. 

Për aq kohe sa kundër vendimit të Gjykatës Administrative të Shkallës së Parë është ushtruar e drejta e ankimit dhe kjo çështje aktualisht ndodhet për gjykim pranë një Gjykate më të lartë, gjendet i gabuar konkluzioni i Grupit të Punes se, kundershtimi i Vendimit të BA në rrugë gjyqsore nga ana e Rektorit është i pa bazuar në ligj dhe në prova. Një konstatim i tillë mund të bëhet nga gjykata dhe vetëm nga gjykata. 

Grupi i punës shprehet për pengesa në ushtrimin e veprimtarise se BA nga ana e Rektorit, por nuk i përmend ato. Ne cfare konsistojne keto pengesa???? Kjo provon edhe njehere se, grupi i punës për gjitha çfare shpreh, nuk ka asnje gjë të provuar dhe as të argumentuar. ... Përsa më sipër, ky konstatim është i pabazuar, i paargumentuar, dhe si të tillë nuk e pranojmë.

Grupi i punës paraqet objeksionet:

Grupi i punës nuk ka dal në konkluzionin se kundërshtimi i vendimit të Bordit të Administrimit në rrugë gjyqësore nga ana e rektorit është i pabazuar në ligj dhe prova. Grupi i punës ka cituar dispozitivin e vendimit të Gjykatës Administrative të Shkallës së Parë, Tiranë Nr. 1789 datë 02.05.2017 ka vendosur "Rrëzimin e padisë së UT-së, si të pabazuar në ligj dhe në prova". 
3. Mbi mosfunksionimin e sistemit informatik të Universitetit të Tiranës.
Në takimet që Grupi i Punës realizoi me Autoritetet Drejtuese të Universitetit të Tiranës, rezultoi se prej muajit Korrik të vitit 2017, Sistemi Informatik nuk funksionon. Në këtë sistem hidhen të dhënat e studentëve, si notat, mungesat, etj. Gjithashtu, ky sistem ndihmon si sekretaret mësimore, ashtu edhe studentët në mbarëvajtjen e procesit mësimor. Nga procesverbalet e mbledhjeve të senatit dhe rektoratit, mosfunksionimi i sistemit ka qenë nje problem i ngritur nga shumë anëtarë të këtyre organeve kolegjiale.

Nga dokumentacioni që grupi i punës posedon, rezulton se problemet me funksionimin e sistemit kanë filluar në fund të vitit 2016. Në shkresën e shoqërisë “BNT Electronics” Nr.418/1 prot, datë 09.02.2017, me lëndë “Kthim përgjigje” shkrese nga UT nr. Prot. 39/2, datë 07.02.2017”, shoqëria që është përgjegjëse për mirëmbajtjen e sistemit bën me dije se problematikat kanë lindur si pasojë e paaftësisë së personave që administrojnë sistemin në universitet. Gjithashtu, në këtë shkresë shoqëria bën me dije se nga universiteti është bërë kërkesë me email për të bërë restore disa të dhëna të fshira disa ditë më parë. Praktikisht është kërkuar zhdukja e informacionit të gjithë ditëve të fundit për të rikthyer informacionin e fshirë nga sekretarja për një cikël akademik të caktuar. Sipas shoqërisë kjo kërkesë tregon papërgjeshmëri të lartë nga institucioni.

Në procesverbalin e mbajtur më datë 15.02.2017, ora 14.30, ndërmjet z. Robert Skënderi (Kancelar UT), znj. Suela Maxhelaku (Drejtor i IT), dhe z. Dorina Panariti (Drejtor i Burimeve Njerëzore), rezulton se është ndërruar brava e dhomës së serverit. Sipas znj. Maxhelaku, çelësat e dhomës së serverit posedohen nga Rektori.

Sipas procesverbaleve të mbledhjeve të Rektoratit, rezulton se Rektori dhe Kancelari akuzojnë njeri tjetrin për mosfunksionimin e këtij sistemi. Kancelari ka kërkuar çelësat e dhomës së serverit nga Rektori dhe pasi të marrë çelësat, ai është shprehur se do të mund te kthejë në gjendje pune sistemin. 

Deri në ditët që grupi i punës ishte prezent në ambjentet e Universitetit të Tiranës sistemi nuk ka qenë në gjendje pune. Sipas kancelarit, ai nuk ka marrë në asnjë moment në dorëzim çelësat e dhomës së serverit.

Bazuar në sa më sipër, marrja nën kontroll fizik nga ana e Rektorit të UT e dhomës së serverit  dhe bllokimi i sistemit informatik përbën shkelje shumë të rëndë të akteve të brendshme të IAL-së. Informacioni që përmban serveri është informacioni i rëndësisë së veçantë pasi në këtë sistem janë hedhur informacione të mbrojtura me ligj për studentët. 

Nga ana tjetër mosfunksionimi i sistemit informatik ka sjell pasoja për personelin akademik, personelin ndihmës akademik dhe studentët, pasi  nuk mundësohet hedhja e notave dhe publikimi i tyre për studentët. 

Zgjidhja e mosmarrëveshjeve për sistemin informatik dhe vënia në funksionim e tij, konsiderohet emergjente nga personeli akademik dhe studentët dhe mosvënia në dispozicion e çelësave të dhomës së serverit, ngarkon me përgjegjësi të drejtpërdrejtë Rektorin e UT.
Për sa më sipër, Rektori ka paraqitur objeksionet si më poshtë:
Për sa i takon mosfunksionimit të sistemit informatik, me keqardhje konstatojmë se grupi i punës është përpjekur të shkarkojë nga pergjegjesia pikërisht përgjegjësit për mosfunksioninim e këtij sistemi. 

Këtë problem grupi i punës nuk e ngriti dhe as nuk e trajtoi në asnjë moment me Rektorin. Kjo për faktin se, ketij grupi pune nuk i ka interesuar që të nxjerre në drite të vërtetën, por perkundrazi është përpjekur që ta fshehë atë. 

Përsa i takon shkresës nr. 39/2 prot., datë 07.02.2017, të dërguar nga UT shoqërisë "BNT Electronics" sh.p.k (shoqërise përgjegjëse për mirëmbajtjen e sistemit informatik) konstatojme se grupi i punës nuk e ka trajtuar, analizuar dhe as verifikuar këtë çështje me seriozitetin qe i takon (ndoshta edhe per shkak të paaftesisse së tyre në këtë fushë). Për këtë arsye, ju bejme me dije se: 

Përmes kësaj shkrese, Rektorati i UT ka përcjellë kërkesat dhe shqetësimet e ardhura nga përdoruesit e sistemit informatik, ndër tjera sekretaret dhe punonjësit e IT të Fakulteteve të UT. Këto shqetesime dhe problematika lidhur me funksionimin e sistemit, janë parashtruar nga vetë përdoruesit e sistemit informatik në takime të ndryshme te zhvilluara, si dhe përmes shkresave të dërguara në mënyrë të vazhdueshme në Rektoratin e UT-se. Konkretisht, me anë të shkreses nr. 39/2 prot., date 07.02.2017 të Rektoratit të UT, i janë përcjellë shoqërisë "BNT Electronics" sh.p.k problematikat dhe kërkesat e parashtruara nga përdoruesit e sipermendur të sistemit. 

Përdoruesit e sistemit informatik kanë kërkuar që të krijohet në sistemin informatik lidhja e pedagogut me grupin perkates të studentëve, si dhe të shtohet në sistem një funksionalitet shumë i rëndesishem i cili mundeson garantimi e për të ankimuar notën kater, funksionalitet ky i cili nuk mundesohej nga sistemi informatik. Po ashtu, përdoruesit e sistemit informatik kanë kërkuar që nga ana e këtij sistemi të mundesohet shifrimi i kredencialeve dhe mundësia e ndryshimit të tyre në sistem, identifikimi në sistem nëpërmjet një kanali komunikimi të sigurt duke përdorur protokollin HTTPS, zmadhimi i përmasave të programit web. 

Përdoruesit e sistemit informatik kanë parashtruar gjithashtu si problematike faktin që studentet nuk mund te rëgjistrohen në provimin përfundimtar nëse janë të çelura njëkohësisht në sistem edhe kolona ''provimi perfundimtar me temë" dhe ''provimi perfundimtar me provim". Gjithashtu kishte dhe problematika të tjera që konsistonin në faktin që nëse njeë student ka klikuar "check" për të dhënë për përmirësim një lëndë dhe nuk ka kryer proceduren e regjistrimit online në sistem, kjo notë nuk shfaqet në listen e notave; etj. 

Për sa me sipër, me shkresën nr. 39/2 prot., date 07.02.2017 të derguar nga Rektorati i UT shoqërisë "BNT Electronics" sh.p.k, rezulton qartazi se kesaj të fundit i janë përcjellë problematikat dhe shqetesimet e ngritura dhe konstatuara nga vetë përdoruesit e sistemit informatik, ndërkohë që, me keqardhje konstatojmë se si grupi i punës merr për të mirëqenë thëniet e shoqërisë "BNT Electronics" sh.p.k e cila për interesat e veta ekonomike apo të tjera interesa, kërkon të justifikohet se këto problematika kanë ardhur si pasojë e paaftësisë se personave që administrojnë sistemin, në një kohë kur kemi patur të bëjmë me kërkesa të vetë përdoruesve të sistemit për të ndryshuar, shtuar dhe permirësuar funksionalitete të caktuara në sistem. 

Stafi i Rektoratit të UT-së ka qenë dhe gjithmone ka për të mbetur plotesisht i angazhuar në zgjidhjen e problematikave që lidhen me sistemin informatik me qëllim garantimin e funksionimit normal të tij dhe vënien e tij në shërbim të studentëve, stafit akadamik dhe atij administrativ. 

Vlen të permendet gjithashtu fakti se (arsyet do i gjeni të trajtuara në mënyrë të detajuar më poshtë) shoqeria "BNT Electronics" sh.p.k ka kompetenca të plota për të nderhyre në çdo nivel të sistemit, ku kompetencat dhe aksesi janë shumë herë më të larta se kompetencat dhe aksesi i përdoruesve të Sistemit Informatik. 

Ndersa, në lidhje me kërkesen për të bërë "restore" disa të dhenave të sistemit, që përmendet nga ana e grupit të punës, i cili edhe në këtë rast nuk ka hetuar dhe nuk ka analizuar aspak, ju sqarojmë se: Rasti në fjalë lidhet me kërkesën e bërë nga Fakulteti i Historise dhe i Filologjise. 

Konkretisht, laborantja e Fakultetit të Historise dhe i Filologjise ka fshirë gabimisht nga sistemi informatik, një të dhënë në "strukturë akademike", pr ciklin akademik 2015-2017, viti akademik 2015-2016, programi"Masler Shkencor Gjeografi". Me konstatimin nga ana e saj, se e dhena që ishte hedhur më parë në sistem është fshire gabimisht nga ana e saj, është bërë kërkesë nga shefja e IT-së se Fakulteti i Historise dhe i Filologjisë për kthimin mbrapsht të këtij veprimi (fshirjes së të dhënës së hedhur në sistem). Për këtë arsye, nëpermjet emailit më datë 22.01.2017 është kërkuar të kthehen mbrapsht (rollback) veprimet e kryera nga sekretarja e Fakultetit në atë datë të caktuar. Pra, me shkresen në fjalë është kërkuar të kthehet mbrapsht vetëm një veprim i caktuar i kryer në sistem (transaksion), në një datë të caktuar, dhe jo kthimi mbrapsht apo zhdukja e të gjithë informacionit të të gjithë ditëve të fundit, sikundër në mënyrë të gabuar dhe dashakeqe konstatohet nga grupi i punes sipas interesave private të "BNT Electronics". 

Për këtë ëeshtje vlen të përmendet se, me vendimin nr 11, datë 20.01.2017, të Rektorit te UT-se, janë ndërprerë në mënyrë të menjëhershme marrëdhëniet e punës me Znj. Suela Bejo (Ago), e cila mbante detyrën e pergjegjeses së sektorit në drejtorinë e informacionit dhe Teknologjise, ne Rektoratin e UT. Me urdhërin e brendshëm nr. 5, datë 23.01.2017 të Rektorit te UT-se, është urdhëruar ngritja e një grupi pune per marrjen në dorëzim të detyres dhe materialeve që Znj. Bejo ka patur në ngarkim, brenda datës 27.01.2017. Është konstatuar se Znj. Bejo nuk ka pranuar të dorezojë detyrën dhe bazën materiale që ka patur në ngarkim, asete këto që përfshijnë ndër të tjera serverat, programet, bazën e të dhënave të Universitetit të Tiranes, së bashku me çelesin e dhomës së serverave që Znj. Bejo kishte në dorëzim. Lidhur me këtë çështje është mbajtur procesverbali i datës 27.01.2017, ora 14:00, nga i cili rezulton se Znj. Suela Bejo (Ago) nuk ka kryer procesin e dorëzimit të punës dhe materialeve që kishte në ngarkim. Kjo punonjese në gjithë këtë angazhim të sajin të kundraligjshem është përkrahur pikërisht nga ish Kancelari i UT. 

Përsa i takon konstatimit të Grupit të Punës se mosvenia ne dispozicion e celesave të dhomës së serverit është arsyeja pse ky sistem informatik nuk funksionon, e konsiderojme mjaft të ceket, të trajtuar në këtë mënyrë në rastin më të mirë nga padija, dhe në rastin më të keq për të fshehur veprimet e paligjshme dhe dëmet që i kanë shkaktuar institucionit ish Rektori dhe ish Kancelari. 

Arsyeja se përse ky sistem informatik nuk funksionon nuk lidhet as me serverin në institucion dhe as me punonjesit aktuale të Drejtorise së Teknologjise dhe Informacionit (duke përfshire edhe Znj. Suela Maxhelaku-ish drejtore e Drejtorise së IT). 

Faktet renditen si më poshtë: 

Me shkresën nr. 2907/1 datë 07.07.2017 të Rektorit te UT-se (bashkengjitur), i është kërkuar Kancelarit të UT-së, Z. Robert Skenderi, informacion në lidhje me hapat procedurale si dhe fazën në të cilën ndodhej prokurimi i kontratës me objekt: "Mirëmbajtja e sistemit informatik të UT-së", duke i kujtuar faktin se kontrata ekzistuese e mirembajtjes përfundonte në datë 14.07.2017, nga ana e tij nuk pati asnjë reagim. Pra, nga ana e tij nuk u ndërmorr asnjë hap për zhvillimin e kësaj procedure prokurimi. 

Si rrjedhim, pas datës 14.07.2017, Bashkimi i Operatoreve Ekonomike " BNT Electronic' s" shpk & "Intech+" shpk. nuk e ofroi më sherbimin e mirëmbajtjes së sistemit informatik. 

Pas kësaj date, sistemi informatik i Universitetit të Tiraëes u bllokua totalisht dhe rezultoi se, asnjë specialist nuk mund ta rivendoste dhe ta rivendosë as sot në funksion këtë sistem, pikërisht për shkak se mungojne të dhënat për të aksesuar në serverin e institucionit. 

Në momentin e dorezimit të sistemit informatik (sipas verifikimeve) Universitetit të Tiranës nuk rezulton që t'i jetë bërë dorezimi i të dhenave për të aksesuar në serverin e institucionit sipas kontratës së furnizimit nr. 3222/2 date 17.02.2011 me objekt: "Informatizimi i Universitetit të Tiranës" të lidhur nga ish Rektori Z. Dhori Kule me operatorit ekonomik "BNT Electronics" shpk.. 

Në këtë mënyrë, sistemi nuk mund të perdoret më nga Universiteti i Tiranës, ndonëse ky i fundit e ka blere këtë sistem (sipas kontratës nr. 3222/2 datë 17.02.2011) në një vlerë totale prej 160.769.512 leke me TVSH. 

Aktualisht në Universitetin e Tiranës

· Nuk disponohet password për paisjet e instaluara dhe nuk ka kredenciale për të aksesuar paisjet Network & Server.

· Nuk disponohet aksesi në serverin ku janë instaluar sisteme informatike

· Nuk ekziston ndonjë procesverbal në lidhje me dorëzimin e passëord-eve dhe User-ave që lokolizojnë serverin

· Nuk disponohet asnje informacion i dokumentuar mbi pajisjet Hardeare te institucionit. 
Universiteti i Tiranës i është drejtuar gjithashtu edhe me shkresën nr. 3814 date 19.09.2017 (bashkengjitur) Bashkimit të Operatoreve Ekonomike "BNT Electronic's" & "lntech+"sh.p.k. i cili e mirëmbajti për dy vjet këtë sistem informatik. Vlen të theksohet se, "BNT Electronic's" shpk është i njejti operator ekonomik nga i cili edhe është blerë sistemi i informatizimit, i cili në asnjë rast nuk rezulton të ketë vënë në dispozicion të UT-së të dhenat për të aksesuar në serverin e institucionit. 

Mosdorëzimi i ketyre të dhenave nga operatori ekonomik "BNT Electronic's" dhe/ose nga personat pergjegjes të UT të caktuar për marrjen në dorezim të sistemit informatik, ka favorizuar edhe shpalljen si fitues teë po të njejtit operator ekonomik "BNT Electronic's" me 70% kontribut edhe në proceduren e mëpasshme të prokurimit me objekt: "Mirëmbajtja e sistemit të informatizimit të UT' . 
Në rruge zyrtare, këtij operatori ekonomik i është kerkuar rivënia sa më parë në funksionim të plote të sistemit informatik, dhe dorezimi i të gjitha kodeve, aplikacioneve, platformave software dhe hardeare, eti. që dispononte, sipas të cilave ka bere edhe mirembajtjen e sistemit informatik për periudhen 2 vjeçare. Nga ana e ketij operatori nuk kemi patur asnje reagim. 

Aktualisht ndodhemi në situaten që, UT nuk disponon asnje kod, asnje kredencial, asnjë të dhënë mbi të cilat është ngritur dhe duhet të funksionoje sistemi informatik i UT. Është pikërisht mungesa e ketyre të dhenave, që nuk janë dorëzuar asnjëherë në UT shkaku që bën të pamundur aksesin e pavarur në sistemin informatik të blerë sipas kontratës së furnizimit me objekt "lnformatizimi i UT' nr. 3222/2 date 17.02.2011 nga "BNT Electronics" sh.p.k.. Kjo do të thotë se Universiteti i Tiranes është furnizuar me një sistem informatik të cilin nuk e menaxhon dot. 

Në mungesë të gjithe sa më sipër, sistemi informatik nuk mund të konsiderohet pronë e UT, ndonëse për këtë sistem deri më sot Universiteti i Tiranës ka shpenzuar mbi 200.000.000 (dyqindmilion) lekë, që prej vitit 2012 kur mendohet të jetë vënë në punë ky sistem informatik. 

Pra, rezulton se, ndonëse sistemi informatik u porosit nga UT, u ndërtua për UT, u pagua nga UT, aktualisht kjo e fundit nuk e përdor dot atë, pasi asnjë e dhënë që do të bënte të mundur aksesin në sistem nuk disponohet aktualisht nga Universiteti i Tiranës. 

Këto problematika aktualisht janë pjesë e hetimit penal nga njerez të kualifikuar pranë Prokurorise së Krimeve te Renda dhe jo nga njerëz jokompetente të kesaj fushe siç ishte ky grup pune. 

Për të gjitha sa me siper, këtë konstatim e konsiderojme sipeëfaqësor, të njëanshem dhe vetëm e vetëm për të justifikuar veprimet dhe dëmet që ish Kancelari i ka shkaktuar institucionit. Për sa më sipër, këtë konstatim nuk e pranojmë. 

Grupi i punës paraqet objeksionet:

Grupi i punës është njohur me këtë problematik nga takimet që zhvilloi me drejtuesit e njësive kryesore. Pretendimi i tij se grupi i punës nuk e ka trajtuar këtë problematik me Rektorin nuk qëndron pasi në takimin e fundit që grupi i punës zhvilloi me Rektorin, një nga problematikat që iu komunikuan Rektorit ishte dhe mosfunksionimi i sistemit informatik.

Grupi i punës ka konstatuar se sistemi informatik është manaxhuar nga strukturat në vartësi të Rektorit. Problematikat me sistemin kanë filluar me komandimin e Znj. Maxhelaku si drejtuese e Drejtorise së Teknologjisë së Informacionit. 
Bazuar në nenin 19, të Rregullores për Sistemin Informatik të UT-së “Audituesi i Sistemit – është një person ose grup personash të cilët zgjidhen nga Kancelari i Rektoratit të UT për të survejuar mënyrën e kryerjes së procedurave në sistem. Ai kontrollon dhe vëzhgon në mënyrë sistematike dhe sporadike të gjithë procedurat funksionale të sistemit nëse ato kryhen në bazë të rregullores përkatëse”. 
Me anë të shkresës së Rektorit (Në mungesë dhe me porosi Zv. Rektori) Nr. 949/1 prot, datë 01.03.2017 Kancelarit të UT i hiqen të gjitha të drejtat mbi sistemin informatik përfshirë edhe akses e administrim deri në një urdhër të dytë. Këto të drejta i kalojnë Znj. Maxhelaku. 
Veprimet e mësipërme të rektorit janë në kundërshtim më Rregulloren “Për funksionimin e sistemit informatik në Universitetin e Tiranës” të miratuara nga Rektori me nr. 317/1, datë 31.03.2014.
Gjithashtu, mbi pretendimin e Rektorit se grupi i punës ka marrë të mirëqenë thëniet e shoqërisë “BNT Electronis” sh.p.k. , grupi i punës në faqen nr. 5 të projektraportit ka cituar vetëm shkresën e operatorit ekonomik. Mbi pretendimet e Rektorit se shoqëria “BNT Electronics” sh.p.k. nuk ka zbatuar kontratën e shërbimit, Rektori duhej të ndiqte rrugën gjyqësore për mospërmbushje të kontratës dhe për më tepër të njoftonte Agjencinë e Prokurimit Publik. Për sa më sipër objeksionet nuk pranohen.
4. Mbi protokollimin e shkresave zyrtare të nxjerra nga autoritetet dhe organet drejtuese të UT dhe përdorimit të vulës nga autoritetet drejtuese.

Grupi i Punës konstatoi se krahas regjistrit të korrespondencës, në UT mbahen:

· Libri i Vendimeve të Senatit;

· Libri i Vendimeve të BA;

· Libri i Vendimeve të Rektorit;

· Libri i Urdhrave të Institucionit;

· Libri i Administratorit/ Kancelarit;

Këto vendime të organeve kolegjiale dhe të autoriteteve drejtuese nuk janë të protokolluara në librin e protokollit të IAL-së (protokollimi filloi gjatë kohës që Grupi i Punës ishte në rektorat).

Me shkresën nr. 11681, datë 16.10.2017 “Funksionimi i Sekretarisë ose sekretari-arkivit në IAL”, të Drejtorisë së Përgjithshme të Arkivave, janë informuar të gjithë IAL të se:

Të gjithë dokumentat që krijohen për efekt dhe në funksion të veprimtarisë së institucionit si dhe ato që vijnë në adresë të tij, evidencohen në një regjistër korrespondence model 1 siç e përcakton neni 19 i “Norma Tekniko Profesionale dhe Metodologjike të Shërbimit Arkivor në Republikën e Shqipërisë”.

Sekretaria duhet të kryejë shpërndarjen e dokumentave që krijohen në institucion në drejtim të Rektorit dhe Administratorit, sipas kompetencave dhe fushave përkatëse që u jep ligji.  Përgjegjësia për siglimin e shkresave që vijnë në adresë të institucionit i takon secilit autoritet sipas fushave përkatës. Dokumentet e prodhuara deri më tani jo në përputhje me këto sugjerime duhet të mblidhen në Sekretari-Arkivin e institucionit dhe të përpunohen, si të ishin prodhuar prej një fondkrijuesi të vetëm, në kuptim të Normave Tekniko-profesionale.

Nëpërmjet Urdhrave të Rektorit:

1. Urdhri Nr. 07, datë 30.01.2017, lejohet nga Rektori vetëm protokollimi nga zyra e protokollit të shkresave me karakter financiar dhe jo atyre me karakter Administrativ, të nevojshme për realizimin e administrimit financiar dhe realizimin e investimeve.

2. Urdhër Nr. 19, datë 17.05.2017. 

3. Në Urdhrin Nr.34, datë19.12.2017, administratori lejohet të protokollojë vetëm dokumentat e prodhuara nga ana e tij që lidhen me marrëdhëniet e punës në instutucion, vetëm për emërimin dhe shkarkimit e administratorve të njësive kryesore dhe të njësive bazë. Ndërkohë që nuk lejohet të protokollohen dokumentat e prodhuara nga administratori në lidhje me marrëdhëniet e punës për personelin administrativ.

4. Urdhri Nr.5 datë 15.02.2018, pushon së zbatuari Urdhrin Nr. 19, Datë 17.05.2017 dhe Urdhrin Nr. 34, Datë 19.12.2017.

Grupi i punës konstatoi se në shkresat hyrëse me natyrë administrative-financiare që i drejtohen administratorit, përcillen te ky i fundit vetëm pas miratimit të Rektorit.

Në lidhje me këto urdhra të Rektorit të UT, konstatojmë se ky i fundit gjendet në kushtet e kapërcimit të kompetencave, duke marr dhe ushtruar funksionet e autoriteteve të tjera të IAL-së, sic janë Bordi i Administrimit të UT dhe Administratori i UT. Neni 49 dhe 52 të ligjit 80/2015 “Për Arsimin e Lartë dhe Kërkimin Shkencor në Institucionet e Arsimit të Lartë në Republikën e Shqipërisë”, ngarkojnë Bordin e Administrimit dhe Administratorin e Institucionit për kryerjen e funksioneve të tyre ligjore, gjë e cila nuk mund të pengohet nga Rektori nëpërmjet urdhrave të lëshuara për sekretarinë e IAL-së. 

Urdhrat e mësipërm të nxjerr në kundërshtim me nenet 49 dhe 52 të ligjit 80/2015 “Për arsimin e lartë dhe kërkimin shkencor në institucionet e arsimit të lartë në Republikën e Shqipërisë”, ngarkojnë me përgjegjësi të drejtpërdrejtë Rektorin e UT.

Për sa më sipër, Rektori paraqet objeksionet si më poshtë:
Çfarë Grupi i punës konstaton në lidhje me librat që mbahen në UT, përveç regjistrit të korrespondencës, ju bëjmë me, Librat dhe regjistrat në UT mbahen në përputhje me nenin 10 te Rregullores se Brendshme të Punes “Librat dhe regjistrat”, sipas të cilit:

"Regjistrat dhe librat e institucionit jane si me poshtë: 
1. Regjistri i pergjithshëm i hyrjes dhe daljes së korrespondencës. 
2. Libri i dorëzimit të postës për Rektorin. 
3. Libri i dorëzimit të postës për secilin nga Zv. Rektoret. 
4. Libri i dorëzimit të postës për Kancelarin e UT-së. 
5. Libri i dorëzimit të postës për administraten qëndrore. 
6. Libri i dorëzimit të postës për njësitë përbërëse të UT-së. 
7. Libri i dorëzimit për Postën Shqiptare. 
8. Libri i dorezimit të postës për institucionet e tjera. 
9. Libri i dorezimit të postës per ambasadat dhe konsullalat. 
10. Libri i dorëzimit të diplomave për gradën shkencore '”Doktor". 
11. Libri i vendimeve të Rektorit. 
12. Libri i vendimeve të Senatit Akademik. 
13. Libri i vendimeve të KADM-it. 
14. Regjistri i urdhrave të brendshem të nxjerra nga Rektori. 
15. Regjistri i Urdhrave të Prokurimeve." 
Për sa më sipër, rezulton se konstatimet e bëra nga Grupi i Punës përsa u takon librave të vendimeve të SA, te BA, të Rektorit, vijnë vetëm në përputhje me Rregulloren e Brendshme të Punës. Ndërkohë që, mbajtja e Librit të Kancelarit nuk është e parashikuar në asnjë akt të brendshem, çka e ben veprimin e tij për mbajtjen e nje libri të vecçantë të paligjshem, veprim i cili nuk është konsideruar si tillë (i paligjshëm) nga ana e grupit të punës. 

Protokollimi në regjistrin e përgjithshem të korespondences i vendimeve/ urdhrave të Rektorit dhe të Senatit Akademik është realizuar nga UT gjithmonë veçse jo në të njëjtin dokument (shkresë), por nëpërmjet shkresave përcjellëse të urdhrave dhe vendimeve. Numri i regjistrit të korespondences në urdhrat e nxjerra nga Rektori ka qenë vendosur përpara se grupi i punës të mbërrinte për verifikim në institucion. Gjithsesi, edhe nëpërmjet praktikës së mëparshme të ndjekur, rezulton i evidencuar në librin e protokollit të institucionit çdo vendim i marrë nga autoritetet e lartëpërmendura. 

Ndërkohe që, një veprim i tillë (evidencimi në regjistrin e korespondences së institucionit), megjithëse Grupi i punës nuk e analizon në përputhje me realitetin, nuk rezulton të jetë ndjekur nga ana e Kancelarit të UT dhe nga ana e Bordit të Administrimit. 

Kancelari në mënyre të kundraligjshme krijoi një libër protokolli për të gjithë veprimtarine e tij (një veprim i tillë i Kancelarit nuk ka qenë parashikuar as nga neni 10 i Rregullores së Brendshme te Punes) dhe nje vule jozyrtare.
Me Urdhrin e Brendshëm të Rektorit nr. 19 datë, 17.05.2017 "Për përdorimin e vulës dhe protokollit ëe institucionit", i cili ka pasuar Urdhrin e Brendshëm të Rektorit 10 datë 17.06.2016 "Për përdorimin e vulës së institucionit", është përcaktuar shprehimisht se: "Në korrespondencën zyrtare të UT, vula dhe protokolli i institucionit do të vendoset në dokumentet që nënshkruhen nga Kancelari për kompetencat e përcaktuara në nenin 52 të ligjit nr. 80/2015" ndërsa për Bordin e Administrimit për kompetencat e përcaktuara në nenin 49 të ligjit nr. 80/2015" ..... 

Këto urdhra janë nxjerë nga Rektori në zbatim të nenit 23 pika 1 të Ligjit 9154 datë 06.11.2013 “Për arkivat” sipas të cilit: “Arkivat e institucioneve shtetërore qëndrore dhe vendore janë pjesë organike e tyre dhe varen drejtpërdrejt nga drejtuesi i institucionit.”

Për sa më sipër, rezulton se Kancelari jo vetëm është lejuar, por edhe i është kërkuar të përdorë vulën dhe protokollin e institucionit për dokumene të nënshkruara nga ana e tij për kompetencat qe i ka njohur ligji. Ky urdher përmendet, por çuditërisht nuk trajtohet për përmbajtjen e tij nga ana e Grupit të Punës. 

Ndërkohë që i çuditshem mbetet fakti se, Grupi i Punes nuk ka trajtuar aspak faktet të cilat provojne se Kancelari ka perdorur vulen jozyrtare (të prodhuar vetëm për përdorim të brendshëm) në korrespondencat zyrtare me të tretë në kundërshtim me legjislacionin në fuqi për arkivat në RSH. Fakti që vula e prodhuar nga ana e Kancelarit të UT-se nuk është zyrtare, provohet edhe me shkresën nr. 1/29 datë 10.03.2017 të Drejtorisë së Policisë së Shtetit sipas të cilës  vula e prodhuar nuk është zyrtare sepse nuk ka asnjë element zyrtar që janë: Stema e Republikes si dhe teksti "Republika e Shqipërisë". Në këtë shkresë cilësohet se vula e prodhuar nga kancelari mund të përdoret vetëm për brenda strukturave të institucionit. 

Dokumente të Kancelarit të paprotokolluara në regjistrin e protokollit të institucionit dhe të vulosura me vulën që sipas Drejtorisë se Policisë së Shtetit ishte vetëm për perdorim të brendshëm brenda IAL-së, mund te përmendim: urdhër shpenzime të muajve shkurt -mars 2017, të derguara nga Kancelari pranë Degës së Thesarit Tiranë; shkresa të drejtuara: Agjencisë së Prokurimit Publik, Ministrise se Financave; Ministrise se Arsimit dhe Sportit; Drejtorise Vendore per Kufirin dhe Migracionin; etj. 

Gjithashtu, ndonëse asnjëherë nuk është ndaluar, porse gjithmone i është tërhequr vëmendja Bordit të Administrimit për të perdorur librin e protokollit të institucionit dhe vulën zyrtare të ketij te fundit, Bordi i Administriumit vijon të mos evidencoje në librin e protokollit të institucionit dokumentet që prodhon, si edhe vijon të mos përdorë vulën zyrtare të institucionit. Këto veprime të Bordit të Administrimit dhe të Kancelarit, nuk janë përmendur aspak në projekt raportin e mbajtur nga grupi i punës, çka tregon edhe njëherë njëanshmeri dhe favorizim si të BA ashtu edhe të Kancelarit të UT-së. 

Ndërsa përsa i takon shkresës nr. 11681 datë 16.10.2017 të Drejtorisë së Përgjithshme se Arkivave, konstatohet se grupi i punës ka shkeputur fjali që dalin nga konteksti për te cilin janë bërë rekomandimet përkatëse, të cilat i trajtojmë si më poshte vijon (shkresa bashkëngjitur): Përsa i takon evidencimit të të gjilha dokumenteve që krijohen nga institucioni dhe e atyre që vijnë në adresë të tij në vetëm një regjistër korrespondencë model, në shkresën e Drejtorise se Përgjithshme të Arkivave cilësohet se: në institucion bëhet administrimi dhe përdorimi i vetëm tre llojeve vulash: vula e protokollit, vula e sekrelarise dhe vula e institucionit. (kjo e fundit e papërmendur nga Grupi i punës) 

Ndërkohe që, në UT, përveç regjistrit të korrespondences dhe vulave të ligjshme që mbahen dhe ruhen sipas të gjitha normave tekniko-profesionale dhe metodologjike të sherbimit arkivor në RSH , ka rezultuar se: 

- është perdorur nga ana e Kancelarit të UT një libër i veçantë protokolli dhe një vulë jozyrtare, si edhe 
- vijon të përdoret edhe sot nga ana e Bordit të Administrimit një liber i veçantë protokolli dhe një vule jozyrtare. Për natyren e paligjshme të ketyre vulave kemi bëre shpesh me dije edhe MASR. 

Përsa i takon rekomandimit që Sekretaria duhet të kryejë shpërndarjen e shkresave që krijohen në institucion apo vijnë në adresë të tij, në drejtim të Rektorit dhe Administratorit sipas kompetencave dhe fushave përkatëse që ju jep ligji, në shkresën e Drejtorisë së Përgjithshme të Arkivave cilësohet gjithashtu se: “IAL-të mund të përcaktojnë në rregulloren e brendshme një person të deleguar për ndarjen e shkresave sipas kompetencave” (kjo e fundit e papërmendur nga Grupi i punës)

Aktualisht ne UT, nuk jane miratuar ende aktet e brendshme (Statut, Rregullore) sipas ligjit nr. 80/2015, rast për të cilin, nevojitet të përcaktohen qartë në rregullore edhe rreglillat e veçanta për çfarë DPA ka sygjeruar në lidhje me këtë çështje. 

Në mungesën e një rregulloreje të veçante, e cila do të disiplinojë shperndarjen e shkresave sipas kompetencave nga ana e punonjesit të caktuar pranë protokoll arkivit, aktualisht me të drejtë në UT shkresat hyrëse në institucion i jepen Rektorit, i cili me pas i percjell tek autoritetet apo strukturat përkatese. Ky veprim i Rektorit është i bazuar si në ligjin për arkivat në cilesinë e titullarit të institucionit, ashtu edhe në nenin 9, III, të Rregullores së Brendshme të Punës "Dega e protokoll arkives" pika 2, sipas te ciles: "(çdo dokument, shkrese dhe akt qe vjen në institucion, pasi regjistrohet në regjistrin e korespondences i jepet Rektorit dhe, në mungese të tij, me porosi të posaçme të tij me shkrim, i jepet Zëvendesrektorit ose Kancelarit." 
Përsa i takon Urdhrit nr. 34 date 19.12.2017, duke mare shkas nga situata e paligjshme e krijuar nga Administratori i UT-se Z. Skerdi Dafa në lidhje me marredhëniet e punës në Rektoratin e UT-së (siç ishte disponimi në lidhje me marredhëniet e punës në Rektorat ndërkohë që këtij autoriteti nuk i njihet as me ligj dhe as me akte të brendshme kjo kompetencë), me të drejte Rektori (në cilesinë e drejtuesit të institucionit nga i cili varet drejtëpërdrejte arkiva e institucionit në zbatim të nenit 23 pika 1 të Ligjit nr. 9154 date 06.11.2003 "Për arkivat") urdhëron që: 

1. Të mos regjistrohet në regjistrin e protokollit dhe të mos vendoset vula zyrtare në dokumentet e prodhuara nga Administratori i UT-së, Z. Skerdi Dafa, që lidhen me marrëdheniet e punës ne institucion, me perjashtim të atyre të parashikuara nga neni 52 pika 1/e i Ligjit nr. 80/2015 "Për arsimin e lartë dhe kërkimin shkencor ne institucionet e arsimit të larte në RSH'. 
2. Në korrespondencen zyrtare të UT-së të regjistrohen dhe vulosen dokumentet e prodhuara nga Administratori i UT-së vetëm për kompetencat e përcaktuara në nenin 52 të Ligjit nr.80/2015 "Për arsimin e lartë dhe kërkimin shkencor në institucionet e arsimit të lartë në RSH' dhe ne aktet e brendshme të UT-së. 

Pra, siç vërehet nga përmbajtja e këtij urdhri, rezulton se grupi i punës mashtron në konstatimin e tij faqja 6 pika 3 ku shprehet se: "Në Urdhrin nr. 34 datë 19.12.2017 administratori lejohet të protokolloje vetëm dokumentat e prodhuara nga ana e tij që lidhen me marredheniet e punës në institucion, vetëm për emërimin dhe shkarkimin e administratorëve të njesive kryesore dhe të njësive bazë". 
Nga urdhri nr. 34 rezulton qartë se, nuk do të regjistrohen vetëm dokumente që lidhen me marredheniet e punës në institucion (me përjashtim të emërimit dhe shkarkimit të administratoreve të njësive kryesore dhe njësive bazë), ndërkohë që do të protokollohet dhe do të mbajë vulën zyrtare të institucionit çdo dokument i prodhuar nga Administratori për kompetencat e parashikuara në nenin 52 të Ligjit nr. 80/2015 (kjo e fundit e pacilësuar në projekt raport nga grupi i punës) 

Gjithashtu, eshte mashtrim edhe konstatimi i bërë në fjalinë e fundit të ketij paragrafi ku grupi i punës shprehet se: "Ndërkohë që nuk lejohet të protokollohen dokumente e prodhuara nga administratori në lidhje me marredheniet e punës për personelin administrativ". 
Siç vërehet nga urdhri nr. 34, rezulton që Rektori nuk është shprehur aspak në lidhje me marrëdhëniet e punës për personel administrativ. E gjithë kjo fjali është një sajesë e grupit të punës, i cili në rastin me të mirë nuk di të lexojë dhe të kuptojë, dhe në rastin më të keq kërkon ti japë një kompetencë që nuk e ka patur dhe ende nuk i është njohur me ndonje akt Administratorit të një IAL-je (me qëllim ligjërimin veprimeve të paligjshme të Administratorit). 
Përsa më sipër, e gjejmë të pabazuar konkluzionin ku ka arritur grupi i punes se, nepermjet ketyre urdhrave Rektori gjendet ne kushtet e kapërcimit te kompetencave duke marrë dhe duke ushtruar funksionet e autoriteteve të tjera të IAL-se, siç janë Bordi i Administrimit dhe Administratori. 
Ndërkohe që Rektori urdhrat e lartëpërmendur i ka nxjerrë bazuar ne Ligjin për arkivat dhe me qëllim ushtrimin sa më drejt të kompetencave që LAL 80/2015 i njeh si Bordit të Administrimit ashtu edhe Administratorit, nuk gjejmë se cilat funksione të ketyre të fundit janë marrë dhe janë ushtruar nga ana Rektorit. 

Me të drejtë shtrohen pyetjet: Cilat funksione të Bordit te Administrimit të UT dhe të Administratorit te UT jane marre dhe jane ushtruar nga ana Rektorit ??????? Ushtrimi i cilave funksione të Bordit të Administrimit të UT dhe të Administratorit të UT te njohura nga LAL 80/2015 janë penguar pikërisht nga nxjerrja e urdhrave të lartëpërmendur të Rektorit??????? 

Nuk ka asgjë të vërtetë nga ato që shpreh grupi i punës, prandaj kërkojme që të evidentojë këto fakte. 

Nëpërmjet nxjerrjes se këtyre urdhrave ka ndodhur krejt e kunderta e asaj që kërkon të "shpalose" si per te vertete grupi i punës. Nëpermjet këtyre urdhrave është urdhëruar protokoll arkiva pikërisht që këto autoritete të ushtrojnë kompetencat që u njeh LAL 80/2015. 

Dhe së fundmi, kërkojmë nga grupi i punës të saktesojë se, me cilën pikë të nenit 49 dhe 52 te LAL 80/2015 bien në kundershtim këto urdhra?????? 

Ju kujtojmë se rastet e shkeljeve ligjore parashikohen shprehimisht në ligj . 

Për sa më siper, edhe këtë konstatim të pavertetë, në mashtrim të fakteve dhe të njëanshem nuk e pranojmë. 
Grupi i punës paraqet objeksionet:

Sipas “Normave tekniko- profesionale dhe metodologjike të shërbimit arkivor në Republikën e Shqipërisë” neni 13: “Dokumentet e brendshme, si: vendimet, urdhërat, udhëzimet, materialet e mbledhjeve të forumeve të subjektit shtetëror e joshtetëror, studimet, planet e programet e punës, raportet, relacionet, informacionet, bilancet etj. kanë të gjithë elementët e dokumenteve që dalin, me përjashtim të adresës së korrespondentit e të formulës “në përgjigje” ose “në vijim të shkresës”. Dokumentet e brendshme, kur i dërgohen një organi tjetër, shoqërohen me shkresë përcjellëse.” 
Në nenin 19 citohet: “Të gjitha dokumentet që krijohen nga subjekti shtetëror apo joshtetëror si dhe ato që vijnë nga subjekte të tjera, evidencohen në regjistrin e korrespondencës (Mod. 1). Në të regjistrohen të gjitha dokumentet që krijohen apo që vijnë në organin shtetëror e joshtetëror, me përjashtim të atyre të përmendura në nenin 6. Dokumentet që formojnë një praktikë dhe që kanë lidhje organike ndërmjet tyre marrin në regjistrin e korrespondencës (Mod. 1) një numër rendor të veçantë.” Vendimet e organeve kolegjiale në institucion nuk protokollohen sipas kërkesave të neneve të sipërcituara të “Normave tekoniko-profesionale dhe metodologjike të shërbimit arkivor në Republikën e Shqipërisë”. Pretendimi i Rektorit se grupi i punës nuk ka përmendur faktin se Bordi i Administrimit dhe Kancelari vendimet e tyre nuk i regjistrojnë në regjistrin e protokollit të institucionit, nuk qëndron pasi ky konstatim është trajtuar në faqet 5-6 të Projekt-Raportit. 
Në lidhje me përdorimin e vulave të ndyshme nga ajo e institucionit nga Bordi i Administrimit dhe Kancelari, kjo gjë bien ndesh me “Normat tekniko- profesionale dhe metodologjike të shërbimit arkivor në Republikën e Shqipërisë”. 
Në nenin 5, pika 6, vula e insitucionit administrohet nga punonjësi i ngarkuar me punën me dokumetet (punonjësi i protokollit). Drejtoria e Përgjithshme e Arkivave në shrkresën e saj me Nr. 11681 prot, datë 16.10.2017 me lëndë “Funksionimi i sekretarise ose sekretari-arkivit në institucionet e arsimit të lartë”  citon: “Sekretari – Arkivi i institucionit është i detyruartë vulosë me vulën zyrtare çdo dokument që mban nënshkrimin e Rektorit, Administratorit, Kryetarit të Senatit dhe Kryetarit të Bordit të Administrimit”. 
Për sa më sipër, asnjë nga autoritetet e mësipërme nuk duhet të pengohet në protokollimin e shkresave. Urdhrat e Rektorit, të cilat kufizojnë protokollimin e shkresave të Administratorit apo Kryetarit të Bordit të Administrimit, bien ndesh me “Normat tekniko- profesionale dhe metodologjike të shërbimit arkivor në Republikën e Shqipërisë”.
Në lidhje me Urdhrin e Rektorit nr. 34, datë 19.12.2017, Rektori lejon administratorin të protokollojë dokumentat e prodhuara nga ai vetëm për kompetencat e përcaktuara në nenin 52 të ligjit 80/2015. Marrëdhëniet e punës të administratorit me personelin administrativ nuk parashikohen në nenin 52 të ligjit 80/2015.
Sipas  nenit 23 pika 1 e ligjit nr 9154, datë 06.11.2003 “Për arkivat”, arkiva e institucioneve shtetërore qëndrore dhe vendoren, varen drejtpërdrejt nga drejtuesi i institucionit. Në zbatim të nenit 36 të ligjit 80/2015, drejtues të IAL-së janë Rektori dhe Administratori. Për sa më sipër, shkresat hyrëse/dalëse të Administratorit nuk duhet të kalojnë më parë nga Rektori.

5. Mbi pezullimin nga detyra të Kancelarit (trajtuar dhe në procesverbalin nr.13, datë 4.10.2017 nr.14, datë 13.10.2017 dhe nr.16, datë 30.10.2017 të Rektoratit).

Me Vendimin nr.116 datë 3.08.2017, Rektori ka vendosur "Për pezullimin nga detyra të kancelarit të UT-së, z. Robert Skënderi”, deri në një urdhër të dytë të tij. Pezullimi i z.Skënderi ka vazhduar pothuajse për 2 muaj.

Gjithashtu, me shkresën nr. 356, datë 30.01.2017 të Rektorit dhe shkresën nr. 356/1, datë 6.2.2017 të Rektorit, ndaj kancelarit janë dhënë masat disiplinore “Vërejtje me shkrim” dhe “Vërejtje me paralajmërim”.

Ndërkohë që për z. Skënderi ka një vendim nr. 2 datë 01.02.2017 të Bordit të Administrimit “Për ngarkimin e përkohshëm të funksioneve dhe kompetencave të Administratorit të Universitetit të Tiranës, kancelarit të këtij Universiteti”. Pavarësisht faktit që ky vendim i Bordit të Administrimit është kërkuar nga ana e rektorit të mos zbatohet, Gjykata Administrative e Shkallës së Parë, Tiranë, me Vendimin datë 22.02.2017 “Për marrjen e masës së sigurimit të padisë” ka vendosur vendosur rrëzimin e kërkesës për marrjen e masës për sigurimin e objektit të padisë, çka do të thotë se vendimi i Bordit të Administrimit duhet të zbatohet.

Masat displinore ndaj kancelarit nuk hyjnë në kompetencat akademike dhe protokollare që ligji i njeh rektorit.
Në pikën 4 të nenit 30, të Rregullores së UT parashikohet se Rektori ka të drejtë të pezullojë punëmarrësin nga detyra, për aq kohë sa lidhet me sqarimin e shkakut të pezullimit, por gjithsesi jo më shumë se një muaj. Gjatë kohës në të cilën ndaj punonjësit është marrë masa disiplinore “pezullim nga detyra”, ai nuk trajtohet financiarisht. 

Referuar pikës 5 të nenit 39, të Ligjit nr.80/2015, rektori nënshkruan në cilësinë e përfaqësuesit të institucionit punëdhënës, kontrata pune me personelin akademik dhe nd/akademik në IAL, të cilët nga ana tjetër nënshkruajën kontratën e punës në cilësinë e punëmarrësit. 

Në rastin konkret nuk jemi para dhënies masë disiplinore të punëdhënësit ndaj punëmarrësit, por të pezullimit të autoritetit drejtues më të lartë për çështjet administrative dhe financiare sipas ligjit, nga autoriteti më i lartë për çështjet akademike. Ligji nuk i jep këtë kompetencë rektorit, ndaj neni 30/4 i “Rregullores së UT-së” është i pazbatueshëm për këtë rast. 

Ligji Nr. 80/2015 “Për arsimin e lartë dhe kërkimin shkencor në institucionet e arsimit të lartë në Republikën e Shqipërisë”, ka përcaktuar qartë ndarjen e kompetencave akademike dhe protokollare, të cilat ia atribuon Rektorit të institucionit sipas nenit 39 të ligjit 80/2015, por dhe funksionet administrative dhe financiare të Administratorit, sipas nenit 52, të ligjit 80/2015. (Për me tepër Grupi i Punës shprehet dhe në trajtimin e Vendimit nr.22 datë 08.08.2017 të Bordit të Administrimit). 

Për sa më sipër, Rektori i UT-së, me shkresën nr.3352 prot., datë 03.08.2017 “Vendim nr.116 date 03.08.2017 “Për pezullimin nga detyra të Kancelarit të Universitetit të Tiranës, Z. Robert Skënderi”, ka pezulluar nga detyra ish-kancelarin e UT-së, në mënyrë të paligjshme, pasi Bordi i Administrimit e kishte ngarkuar këtë autoritet me ushtrimin e funksioneve të Administratorit,  bazuar në nenin 49, pika g të Ligjit nr. 80/2015. Pezullimi nga detyra i një autoriteti drejtues në kapërcim të kompetencave të dhëna nga ligji dhe në kundërshtim me nenin 49, të ligjit 80/2015, përbën shkelje të ligjit nga ana e Rektorit të UT.

Për sa më sipër, Rektori ka përcjellë objeksionet si më poshtë:
Konstatimet e grupit të punës se në rastin e pezullimit nga detyra të Kancelarit, jemi ndodhur përpara pezullimit të autoritetit drejtues më të lartë për cështjet administrative dhe financiare sipas ligjit, nga autoriteti më i lartë per veshtjet akademike, nuk qendrojnë. 

Kancelari nuk ka qënë autoriteti drejtues më i lartë për cështjet administrative dhe financiare sipas ligjit 80/2015 (siç kerkon ta konsideroje grupi i punes), dmth nuk ka qënë i emëruar sipas parashikimeve të nenit 49 pika 1/g të LAL. Fakti se Kancelari i UT ka qënë "i ngarkuar" sipas Vendimit nr.2 datë 01.02.2017, të Bordit të Administrimit me ushtrimin e përkohshem të funksioneve dhe kompetencave të Adminislratorit të UT, deri në përfundimin e procedurave për emerimin e administratorit të UT-së, nuk e bën Kancelarin (e emeruar sipas ligjit te vjeter) Administrator sipas Iigjit 80/2015. 
Kancelari ka vijuar të jete organ sipas ligjit të vjetër, dhe për shkak të shkeljeve të rënda të parashikuar nga ligji penal si vepra penale, Rektori bazuar në VKM nr.875, datë 18.6.2008 “.Për përcaktimin e të drejtave dhe për procedurën e përzgjedhjes e të emërimit të kancelarit të IAL” pika 3 ka bërë pezullimin nga detyra të kancelarit dhe me shkresën nr.3363, date 7.8.2017 i ka propozuar Ministrit të Arsimit dhe Sportit shkarkimin e tij. 

Përsa më sipër, nuk qendrojne as referencat ligjore që grupi i punes bën në lidhje me këtë cështje tek LAL 80/2015 dhe as konkluzioni se: "Rektori ka pezulluar nga detyra ish-kancelarin e UT-​se, në mënyrë të paligjshme, pasi Bordi i Administrimit e kishle ngarkuar këtë autoritet me ushtrimin e funksioneve të Administratorit, bazuar në nenin 49 pika 1/g të LAL 8012015". 

Për arsyet dhe referencen në aktin nënligjor të sipercituar, pezullimin nga detyra të Kancelarit e konsiderojme mëse të ligjshem. 

Ndërkohë që, konstatimin e ligjshmnerise apo të paligjshmerise se Vendimit të Rektorit nr. 116 date 03.08.2017, nuk mund ta bëjë kurrsesi ky grup pune, por vetëm Gjykata kompetente. Në rast se Kancelari do të kishte pretendime në lidhje me ligjshmerine e ketij vendimi, mund t'i ishte drejtuar Gjykates kompetente. 

Gjithashtu, konsiderojme lajthitje te grupit te punes edhe bazen ligjore qe ka perdorur ne kete konkluzion, pasi ne rast se i referohemi nenit 49 pika 1/g te LAL 8012015 do te verejme shume qarte qe behet fjale per emerimin dhe shkarkimin nga ana e Bordit te Administrimit, dhe jo per ngarkimin e funksioneve te Administratorit kancelarit ne detyre. 

Ne kushtet kur, Rektori ka kryer pezullimin nga detyra te Kancelarit (organ sipas ligjit te vjeter) dhe jo te nje autoriteti drejtues ne kuptim te nenit 51 te LAL 80/2015 , atehere konkluzioni i nxjerre nga grupi i punes nuk qendron pasi veprimi i rektorit nuk bie aspak ne kundershtim me nenin 49 te LAL 80/2015. Ne lidhje me kete reference ligjore, i kujtojme grupit te punes se neni 49 i LAL 80/2015 parashikon funksionet e Bordit te Administrimit dhe jo te Rektorit. 

Persa me siper, këtë konstatim e gjejmë të pabazuar, të pavërtetë, të njeanshem dhe sipërfaqësor. Si rjedhim, nuk e pranojmë. 

Grupi i punës paraqet objeksionet:

Pretendimi i Rektorit në observacion se kancelari nuk është autoritet, bie ndesh me nenin 17 të Rregullores së UT që parashikon se “Kancelari i Universitetit është autoriteti që realizon administrimin financiar, drejton planifikimin dhe realizimin e investimeve, drejton veprimtarinë e administratës, me detyra dhe kompetenca të përcaktuara në aktin nënligjor dhe Statutin e UT.” Për më tepër që kancelari ka qënë i ngarkuar dhe me ushtrimin e detyrave dhe kompetencave të administratorit sipas vendimit të Bordit të Administrimit Nr.2, datë 01.02.2017. 

Për sa i përket kryerjes së shkeljeve të rënda që përbëjnë vepra penale sipas ligjit penal dhe për këtë shkak rektori bazuar në pikën 3 të VKM nr.875, datë 18.6.2008 ka bërë pezullimin e kancelarit, sqarojme se rektori nuk është koherent në qëndrim pasi pezullimi është bërë në bazë të nenit 30/4 të Rregullores, por dhe neni 3 i VKM nr.875, datë 18.6.2008 nuk i jep të drejtën rektori të bëjë pezullimin e kancelarit, por parashikon se kancelari shkarkohet nga Ministri i Arsimit dhe Shkences, me nismën e vet, me propozimin e KADM-it ose të Rektorit te institucionit. Grupi i punës konstaton se baza ligjore e sipërcituar, bie në kundërshtim me Ligjin 80/2015.
Në vendimin e Rektorit për pezullimin nga detyra të kancelarit të UT-së, Rektori pretendon se Kancelari ka shkelur ndër të tjera edhe nenin 52 pika 1/ë të Ligjit 80/2015. Neni 52 i Ligjit 80/2015 përcakton funksionet e Administratorit. Rektori nuk është koherent në qëndrimin e tij, ku nuk njeh kancelarin si administrator të përkohshëm, por në vendimet dhe urdhrat i referohetfunksionevetë adminstratorit.
Për sa më sipër, objeksionet e Rektorit mbi pretendimet se pezullimi nga puna i kancelarit ka qënë tagër që aktet ligjore dhe nënligjore në fuqi ia njohin Rektorit, nuk pranohet.
6. Mbi procedurat e njoftimeve për vende të lira pune dhe shpalljeve publike nga UT. 
Për periudhën kohore objekt kontrolli, Grupi i Punës konstatoi se shpallje publike për vendet e lira për personel akademik, nd/akademik dhe administrativ, kryesisht janë bërë nga Universiteti i Tiranës në Buletinet e Agjencisë së Prokurimeve Publike, si më poshtë:

1. Tetor- Dhjetor 2016- Buletinet Nr. 40, 41,43,45,46, 48, 50, 51.

2. 2017- Buletinet Nr. 3,6,7,16, 17,18, 21, 23, 24, 25, 26, 27, 28, 36, 41,46,51.

3. 2018 - Buletini Nr.6

4. Disa prej shpalljeve janë nga Njesia Kryesore, për pozicione pune në Fakultetin Ekonomik.

5. Sipas Neni 65 të Statutit, procedura e konkurimit përcaktohet me shpalljen e vendit të lirë të punës dhe për të zbatohen për aq sa janë të mundura, dispozitat e Kodit të Punës dhe ligjit për shërbimin civil. 

6. Në legjislacionin e shërbimit civil përcaktohen se shpallja përmban pikët për dokumentacionin e aplikantit, pikët për provimin me shkrim, si dhe për intervistën e strukturuar dhe ku do të fokusohet ajo. Përcaktimi në shpallje i sistemit të vlerësimit është pjesë e procesit transparent, të paanshëm dhe objektiv.
7. Ndërsa në shpalljet e UT në buletinet e APP, citohet se përzgjedhja e kandidatëve fitues do të bëhet nëpërmjet konkurrimit me dosje dhe me intervista të drejtpërdrejta, por nuk ka asnjë të dhënë konkrete (peshë specifike) për sistemin e vlerësimit të dosjes dhe të intervistës, si do të vlerësohet dokumentacioni i dosjes, nëse intervista është e strukturuar ose jo dhe ku do të fokusohet ajo.

Për periudhën kohore objekt kontrolli, Grupi i Punës konstaton shpalljet publike për personel administrativ:

Buletini Nr.40 datë 10 Tetor 2016 Njoftim për vend të lirë pune, Universiteti i Tiranës shpall konkursin për vendin e punës “specialist i financës” në Fakultetin e Histori-Filologjisë.

Buletini Nr. 43 datë 31 Tetor 2016 Njoftim për vende të lira pune Universiteti i Tiranës shpall konkursin për 2 (dy) vende pune për punonjës administrativ, konkretisht, “specialist i financës” dhe “specialist i arkivës” në Fakultetin e Shkencave të Natyrës.
Buletini Nr. 46 datë 21 Nëntor 2016 Universiteti i Tiranës shpall konkursin për 1 (një) vend pune për punonjës administrativë, konkretisht, “specialist i financës” në Fakultetin e Gjuhëve të Huaja.

Buletini Nr. 48 datë 05 Dhjetor 2016 

Universiteti i Tiranës shpall konkursin për 1(një) vend të lirë pune për punonjës administrativ në Rektoratin e UT-së, të emërtesës “specialist në Sektorin e Marrëdhënive me studentët dhe Alumni” në Drejtorinë e Komunikimit.

Buletini Nr. 50 datë 19 Dhjetor 2016 

Universiteti i Tiranës shpall konkursin për 1 (një) vend pune për punonjës administrativ, konkretisht, “specialist i financës” në Fakultetin e Gjuhëve të Huaja.

Në bazë të pikës  1 dhe 2, të nenit 59, të ligjit nr.80/2015, Personeli akademik mund të jetë me orientim mësimor dhe/ose kërkimor-shkencor. Personeli akademik në institucionet e arsimit të lartë, sipas rolit dhe veprimtarisë që kryen, kategorizohet në:
a) profesorë;
b) lektorë;
      c) asistent-lektorë

Për pozicionet e lira të shpallura në Buletinet e mësipërme të APP, të dërguara nga Njesitë kryesore dhe Njesitë bazë, Rektori ka kërkuar sqarime në disa raste për saktësimin apo vendosjen e notës mesatare për diplomat Bachelor, Master i Shkencave DIND, por nuk ka kërkuar sqarime nga njesitë kryesore dhe njesitë bazë për kategorinë e pozicionit të lirë për personel akademik, nëse pozicioni i lire është “Lektor” apo “As/lektor”, çka do të saktësonte dhe vendosjen e kritereve të përgjithshme në përputhje me pika 4 dhe 5 të nenit 59, të ligjit.
Në këto shpallje, kritere të përgjithshme janë diploma Bachelor dhe Master i shkencave, apo diplomë DIND, si dhe notë mesatare e lartë (zakonisht është përcaktuar notën mesatare 8 ose 8.5 per diplomë Bachelor dhe notë mesatare 9 për diplomën master shkencor, si dhe 8.5 për DIND). Ndërsa në kriteret e veçanta përcaktohet se preferohet që kandidati të ketë gradë shkencore ose të jetë në proces doktorature.

Gjithashtu, kontratat nuk përcaktojnë nëse pozicioni i punës është i kategorisë Profesor, Lektor apo As/lektor. 

Kontratat e lidhura me fituesit per pozicionet e mësipërme të shpallur, janë me afat të caktuar 1-vjecar dhe/ose ripërsëritje të kontratave të mëparshme me afat të caktuar (kontratat me afat 1-vjecar për S. Cenolli, A. Qoshja, E. Cibaku, G. Kutrolli, A. Kuqo, E. Xhumari, J. Shehu, J. Koroveshi, P. Manika, Sh. Allajbeu, D. Tabaku – të emëruar personel akademik në Fakultetin e Shkencave të Natyrës. Kontratë O. Hasrama - emëruar personel akademik në Fakultetin e Historisë dhe Filologjisë). Kontratat janë pa numër protokolli.
Në bazën ligjore të kontratave është përcaktuar pika 1 e nenit 59 të ligjit, por pa përfshirë pikat përkatëse të këtij neni  (pika 4 ose 5) për të përcaktuar nëse pozicioni është Lektor apo As/lektor. 

Megjithatë në kontratat 1-vjecare me punëmarrësit Sh. Allajbeu, O. Hasrama, Elson Cibaku, është përcaktuar në bazën ligjore pika 4 e nenit 59 të ligjit, çka tregon se janë personel akademik i kategorisë “Lektor“, por që nuk kanë gradën shkencore “Doktor“.

Në pikën 4 të nenit 59, të ligjit, janë përcaktuar qartë kriteret e përgjithshme për kategorinë “Lektorë” ku përfshihen anëtarët e personelit akademik që mbajnë gradën shkencore “Doktor” dhe kanë së paku tre vite eksperiencë në mësimdhënie para ose pas fitimit të kësaj grade dhe përmbushin kriteret e përcaktuara në statutin e institucionit të arsimit të lartë. Kjo kategori punësohet me kontratë me kohëzgjatje të pacaktuar.

Në një prej procedurave të konkursit të shqyrtuar nga Grupi i Punës, referuar shkresës nr. 3343/9, datë 13.12.2016 të Rektorit, në pozicionin e lirë në Departamentin e Kimisë në FSHN, emërohet S.Cenolli me kontratë njëvjeçare për personel akademik si fitues i shpallur nga Komisioni ad hoc, megjithëse sic rezulton nga procesverbali është i sapo diplomuar dhe nuk ka gradën “Doktor“, për pasojë as përvojën në mësimdhënie që kërkohet nga ligji para apo pas fitimit të gradës shkencore. Pas tij radhiten dy pedagoge nga një universitet tjetër që plotësojnë të dy kriteret e përgjithshme të përcaktuar në ligj për kategorinë “Lektor“. 

Fituesi është vlerësuar maksimalisht nga komisioni me 15 pikë për përvojën në fushën e metodave elektrokimike të analizës. Ky vlerësim (i kundërshtuar dhe prej anëtarit të komisionit të caktuar nga rektori), është bërë për shkak se tema e Masterit ka qënë “Mbrojtja e aluminit, bakrit dhe hekurit nga korrozioni“. Marrëdhënia e punësimit  të tij me UT vazhdon me ripërsëritje kontrate 1-vjeçare pasi nuk ka gradën “Doktor“.

Sa më sipër, kriteret e përgjithshme të propozuara nga njesitë bazë dhe të miratuar nga rektori për personel akademik për pozicione të lira në kategorinë “Lektor”, shpallja e fituesve dhe punësimi i tyre me kontrata me afat të caktuar, janë bërë në kundërshtim me kriteret e përgjithshme të përcaktuar në pikën 4 të nenit 59, të ligjit nr.80/2015 që kërkon domsdoshmërisht:

a ) gradë shkencore “Doktor“ dhe

b) përvojë jo më pak se 3 vjet në mësimdhënie para apo pas fitimit të gradës

Grupi i Punës konstaton se në vazhdimësi UT ka operuar me lidhje kontratë 1-vjeçare të kandidatëve fitues dhe me përsëritje kontrate me afat 1-vjecar për personelin akademik të kategorisë “Lektor”, mbi bazë të propozimeve nga Njesitë Kryesore dhe Memo nga Drejtoria e Burimeve Njerëzore në Rektorat, që për çdo rast kjo e fundit rekomandon lidhje kontrate 1-vjeçare me argumentin se punonjësi akademik nuk ka gradë shkencore “Doktor”. (E. Sacdanaku, E. Xhumari, P. Manika, D. Tabaku, J. Koroveshi, J. Shehu – F. SH. Natyrës, E. Caushi, O. Mane, E. Ndrecka - F. H. Filologjisë,  T. Tavanxhi, O. Proda, A. Gumeni – F. Ekonomik, M. Kaishi, V. Barka– F. GJ. Huaja).

Kontrata duhet të përmbajë sidomos ato elementë të parashikuar në nenin 21 të K. Punës, por dhe normën mësimore siç parashikon neni 70 i Statutit aktual.

Kontratat e nëshkruara nga rektori me personelin akademik nuk përcaktojnë normën mësimore (për personelin përkatës) sic e kërkon statuti.

Me vendim nr. 56, datë 10.4.2017 të rektorit, z. Çlirim Duro emërohet personel akademik  në Fakultetin e Historisë Filologjisë, ndërkohë që ushtron dhe detyrën Drejtor i Kurrikulave dhe Standardeve në UT. 

Sipas pikës 16, të VKM nr.329, datë 12.4.2017 “Për statusin dhe trajtimin e vecantë të personelit akademik“, personeli akademik me kohë të plotë apo të pjesshme nuk mund të ushtrojë asnjë funksion administrimi në IAL, me përjashtim të zgjedhjes anëtar në Bordin e administrimit.

Për sa më sipër, emërimet e personelit akademik të mësipërm në kundërshtim me nenet 64 dhe vijues të ligjit nr.80/2015 nga ana e Rektorit të UT-së, përbën shkelje të këtij ligji, pasi detyrat e ngarkuara nga kontratat e punës ushtrohen në kundërshtim me kërkesat e ligjit për kriteret që duhet të plotësojë stafi akademik përkatës.
Nga ana tjetër dy punësimi i Z. Çlirim Duro, vjen në kundërshtim të hapur me pikën 2 të nenit 64 të ligjit 80/2015 dhe pikën 16, të VKM nr.329, datë 12.4.2017 “Për statusin dhe trajtimine e vecantë të personelit akademik“, gjë e cila përbën shkelje të rëndë të ligjit nga ana e Rektorit të UT.

Për sa më sipër Rektori ka përcjellë objeksionet si më poshtë:

Në pikën 1 të nenin 64, të ligjit nr.80/2015 theksohet se: "Kriteret e punësimit të personelit akademik me koëe të plotë përcaktohen nga njësia bazë, bazuar në nevojat e kësaj të fundit dhe miratohen nga rektori. Konkursi në institucionet publike (dhe jo në njësite krvesore) drejtohen nga nje komision ad-hoc, i përbërë në shumicë nga përfaqësues të njësiëe bazë përkatëse. Rregullat dhe proçedurat për përzgjedhjen e anëtareve të komisionil ad-hoc si edhe të përzgjedhjes së personelit akademik caktohen në statut.
Kjo bie ndesh me piken 6.4 të projet-raportit, pasi konkurset zhvillohen ne institucion dhe jo ne njesite kryesore (shpallja e konkurseve nga njesia kryesore, Fakulteti i Ekonomise) 

Neni 126, pika 5 e ligjit 80/2015 thekson se: 

"Procedurat e punesimit të personelit akademik të ftuar, atij me kohe te plotë dhe atij me kohe te pjesshme do të kryhen sipas percaklimeve të ketij ligji dhe akteve nenligjore, pas hyrjes në fuqi të tij" 
Neni 142, paragrafi i dyte i ligjit 80/2015, thekson: 

“Aktet nënligjore të miratuara para hyrjes në fuqi të këtij ligji dhe që nuk bien ndesh me të, do të zbatohen derisa nuk janë miratuar aktet nënligjore të parashkruara ne nenin 139 ( duhet te jetë neni 141) të këtij ligji.
Neni 64 i Statutit te UT "Punesimi i Personelit me Kohe te Plote" 
"Punësimi në Universitetin e Tiranës bëhet në mbështetje të legjislacionit të punës në Republikën e Shqipërisë, akteve ligjore e nënligjore të arsimit të larte në Republiken e Shqipërisë dhe të këtij statute" 
Neni 65 i Statutit "Proçedura e konkurimit" 
"Procedura e konkurimit përcaktohet me shpalljen e vendit të lirë të punës dhe për të zbatohen për aq sa janë të mundura, dispozitat e Kodit të Punës dhe ligjit për shërbimin civil ". 
Kjo bie ndesh me pikën 6.6 dhe pika 6.7 të projekt-raportit, pasi në aktet nënligjore të institucionit nuk është përcaktuar asnjë peshë specifike apo sistem pikëzimi që duhet të përdoret për çdo konkurs te shpallur, dhe nga çdo komision ad-hoc i miratuar. Në çdo praktike të marrë nga grupi i punës, në çdo proces-verbal të çdo komisioni ad-hoc për çdo konkurs të zhvilluar, vleresimi i dosjes dhe i intervistës së kandidateve dhe pesha specifike e tyre, miratohet rast pas rasti, në fillim të proçesit të vlerësimit të kandidatëve me miratimin e të gjithëve anëtarëve të komisionit. 
Grupi i punës paraqet objeksionet:

Për sa më sipër, grupi punës i është referuar nenit 65 të statutit të UT-së. Sipas Neni 65 të Statutit, procedura e konkurimit përcaktohet me shpalljen e vendit të lirë të punës dhe për të zbatohen për aq sa janë të mundura, dispozitat e Kodit të Punës dhe ligjit për shërbimin civil. Për një proces sa më transparent, të paanshëm dhe objektiv, grupi i punës gjykon se është plotësisht e mundur nga UT të jap të dhënat konkrete për vlerësimin e dosjes, dokumentacionit të dosjes, dhe të intervistës që në shpalljen publike, sic veprohet në legjislacionin e shërbimit civil.
Për sa më sipër, Rektori ka paraqitur objeksionet si më poshtë:
Në lidhje me shpalljet publike për personel administrativ: 

Ashtu sikurse edhe janë renditur në projekt-raport, të gjitha shpalljet publike për personel administrativ janë përpara konstituimit të Bordit te Administrimit të UT-së, bazuar në propozimin e njesive kryesore dhe të kancelareve respektiv dhe pas një proçedure konkursi, janë lidhur kontrata pune, fillimisht me periudhë prove 3-mujore në zbatim të nenit 142 të Kodit të Punës dhe të nenin 25, pika 8 të Statutit të UT-së, në të cilën theksohet se :"Rektori ëenshkruan kontrata e punës me të gjithë punonjësit e UT-së". 
Dhe në nenin 66 dhe 67 të ligjit 80/2015, përcaktohet kategoria e personelit ndihmes akademik (me karakter mësimor dhe me karakter administrativ) si dhe personeli administrativ. 

Në Universitetin e Tiranes, deri në daljen e Udhëzimit nr.27, datë 29.12.2017 të Ministrit të Arsimit, Rinisë dhe Sportit "Për strukturat e brendshme akademike dhe administrative në institucionet e arsimit të lartë ", nuk ka asnje akt (vendim, urdhër) të asnjë organi apo autoriteti drejtues ku të jetë kategorizuar personeli joakademik sipas kërkesave të nenit 66 dhe 67 të ligjit të arsimit të lartë 80/2015. 
Në zbatim të nenit 57, pika 1, te ligjit 80/2015 personeli i institucioneve të arsimit të lartë përbëhet nga: personeli akademik, ndihmes akademik dhe personeli administrativ. 

Në nenin 59, percaktohen kategoritë e personelit akademik: 

a) Pofesore; 

b) Lektore; 

c) Asistent-lektore 

Në shpalljet në Buletinet e APP, për vende të lira pune për personel akademik, kriteret e punesimit të personelit akademik me kohë të plotë, përcaktohen nga njesia bazë, bazuar në nevojat e kësaj të fundit dhe miratohen nga rektori. Në të gjitha rastet, nga Drejtoria e Burimeve Njerezore jane analizuar kriteret e pergjithshme që duhet të plotësojnë kandidatët për këto vende pune, në zbatim të kërkesave të nenit 59, pika 5 si dhe të nenit 63 te Statutit te UT-se. Ashtu sikurse theksohet edhe ne projekt -raport, në disa raste Rektori, ka kerkuar saktesim të kriterit të notes mesatare të studimeve bachelor, dhe Master Shkencor (apo të diplomave ekuivalente me to) apo saktesim të nivelit apo të drejtimit te diplomes. 

Pas saktesimit të tyre, është bëre miratimi i kritereve me akt të nxjerre nga Rektori (vendime) në zbatim të detyrimit ligjor ( neni 64, pika 1 i ligjit te arsimit të lartë 80/2015). 

Në disa raste, Rektori, ka kërkuar sqarime nga njësitë kryesore dhe njësitë bazë përkatese mbi kategorine e pozicionit të lirë të punës për personel akademik. Shembull konkret eshte korrespondenca me Fakultetin e Drejtesise dhe njesite baze përkatëse të atij fakulteti , pikerisht për saktesimin e numrit të vendeve të punës që do të shpallen në konkurim si dhe saktesimi i kategorise së personelit akademik që kërkohet të punesohet, në bazë të nevojave konkrete që ka njesia bazë përkatëse (profesor, lektor, asistent-lektor). ( shiko shkresat e rektorit: 4466/1 , 4466/2 dhe 4466/3 datë 07.11.2017; shkresa 4466/4 date 09.02.2018 si dhe shkresa nr.1148 datë 07.03.2018) 

Aktualisht, akoma nuk ka asnjë pergjigje as nga Fakulteti i Drejtesise dhe as nga njesite bazë perkatëse në lidhje me këtë çështje. Kjo tregon qartë se nuk është rektori ai qe ka penguar proçedurat e konkurseve publike per plotësimin e nevojave me personel akademik ne Fakultetin e Drejtesise por jane te tjere. Dhe qartazi kjo duket që është e qëllimshme. 

Në të gjitha rastet, lidhja e kontratave të punes midis Rektorit te UT-së, në cilesinë e punedhenesit dhe kandidatit fitues, në cilesinë e punemarresit, është bërë në zbatim të nenit 39, pika 5 dhe të nenit 59 të ligjit të arsimit të lartë 80/2015 . E njejta baze ligjore është ndjekur edhe në rastet e perseritjeve të kontratave të punës të kategorise se personelit akademik të njesive bazë të ndryshme, të cilat, nëpërmjet dekanit të fakultetit, kanë përcjellë propozimin dhe vlerësimin e punës për secilin prej personelit akademik. 

Grupi i punës sqaron se:

Grupi i punës konstatoi se në kontratat e punës me punëmarrësit Sh. Allajbeu, O. Hasrama, E. Cibaku, si referencë ligjore është përdorur pika 4 e nenit 59 të Ligjit 80/2015. Ky objeksion nuk pranohet. 

Rektori ka paraqitur objeksionet si më poshtë:
Për rastin e emerimit të S.Cenolli si personel akademik në Departamentin e Kimisë në Fakultetin e Shkencave të Natyrës, (shkresa nr.3343/9 date 13.12.2016), referuar kritereve të shpallura dhe të propozuara nga njësia bazë përkatëse, mbi bazën e nevojave konkrete të saj , Komisioni ad-hoc, qe ne mazhorance perbehet nga anetarë te personelit akademik te asaj njesie baze, ne baze te pikëzimit të kritereve, kanë vleresuar z.S.Cenolli si kandidatin me te pershtatshem per ate vend pune dhe të pranuar nga i gjithë komisioni ad-hoc ( proces verbali i konkursit është firmosur nga të gjithë). 

Pavaresisht asaj çfarë shkruhet në projet -raport për rastin ne fjale, asnjë kandidat pjesëmarres në këtë konkurs nuk ka kundershtuar apo ankimuar rezultatin përfundimtar.
Grupi i punës paraqet objeksionet:

Grupi i punës ka konstatuar se në vlerësimin e kandidatëve në procedurën e sipërpërmendur rezulton se dy kandidatë që kanë gradën “Doktor” janë vlerësuar me 10 pikë nga 20 të mundshme. Në procesverbal nuk jepen arsyet përse këta kandidatë janë vlerësuar me gjysmën e pikëve kur kriteri ka qënë nëse kandidati ka apo jo gradën “Doktor”. Në lidhje vlerësimin e Z. S. Cenolli, rezulton se për kriterin eksperiencë në metodat elktrokimike, është vleësuar me pikët maksimale, edhe pse eksperianca e tij në këtë fushë është vetëm përgatitja e temës së diplomës. 

 Rektori ka paraqitur objeksionet si më poshtë:
Në asnjë rast, Universiteti i Tiranës nuk ka bërë shpallje të konkursit publik për pozicione pune të kategorise "Lektor" ( në projekt-raport nuk thuhet se kujt praktike i referoheni që nxirrni përfundime të tilla (faqja 10, paragrafi i katërt), sepse praktika e emërimit të S. Cenolli, pas të cilës është nxjerrë një përfundim i tillë, nuk është shpallur apo kërkuar që kandidati të jetë i kategorisë "Lektor", por vetëm personel akademik, pa përcaktuar kategorinë. Në këtë mënyrë nuk mund të përcaktoheshin as kriteret e përgjithshme sipas nenit 59, pika 4 të ligjit të arsimit të larte 80/2015, siç ju citoni në project-raport. 

Ky është dezinformim, shtrembërim i fakteve dhe është i qëllimshëm nga ana e Grupit të Punës.

Grupi i punës paraqet objeksionet:

Grupi i punës ka konstatuar se në kontratat e punës me punëmarrësit Sh. Allajbeu, O. Hasrama, E. Cibaku, si referencë ligjore është përdorur pika 4 e nenit 59 të Ligjit 80/2015. Në këtë rast grupi i punës nuk i referohet praktikës së Z. S. Cenolli. Për sa i përket shpalljes së vendit të punës, institucioni duhet të identifikojë kategorinë e vendit të punës sipas nenit 59 pika të ligjit 80/2015, çka do të saktësonte vendosjen e kritereve të përgjithshme parashikuar në këtë nen. Gjitashtu, në zbatim të nenit 65 të statutit, grupi punës gjykon se mund të veprohet sipas legjislacionit të shërbimit civil.
Rektori ka paraqitur objeksionet si më poshtë:
Kontratat e punës të nënshkruara nga Rektori, në të gjitha rastet, përmbajnë elemente të parashikuara në nenin 21 të Kodit të Punës si dhe të nenit 70 të Statutit të UT-së ( përjashtuar normen mësimore të personelit akademik) 

Grupi i punës paraqet objeksionet:

Rektori pranon në objeksione se kontrata e punës e nënshkruar nga ai nuk është në zbatim të nenin 21 pika 3 të Kodit të Punës si dhe të nenit 70 të Statutit të UT-së.
 Rektori ka paraqitur objeksionet si më poshtë:
Për rastin e Prof. Asoc. Dr. Çlirim Duro, ju sqarojme si më poshtë: 

Prof. Asoc. Dr. Çlirim Duro është komanduar në detyren e Drejtorit të Drejtorise së Kurrikulave dhe Standarteve që në muajin shtator 2016. Më pas, siç edhe shkruhet në projekt-raport, Prof. Asoc. Dr. Çlirim Duro, pas një proçedure konkursi publik, është emëruar personel akademik ne Departamentin e Historise të Fakultetit të Histori-Filologjise me Vendimin nr.56, date 10.04.2017 të Rektorit, që sipas projet-raportit bie ndesh me pikën 16 të VKM nr.329, datë 12.04.2017 "Për statusin dhe trajtimin e veçantë të personelit akademik". 
Pas emerimit si personel akademik në Departamentin e Historise në Fakultetin e Histori ​Filologjise, z. Çlirim Duro nuk ka patur më kontrate pune si drejtor i Drejtorisë së Kurrikulave dhe Standarteve në Rektorat dhe si rrjedhirn as nuk është paguar. 

Në zbatim të pikes 2/e te VKM nr.329, datë 12.04.2017 "Për statusin dhe trajtimin e veçantë të personelit akademik", puna që kryhen ne Rektorat si drejtor i Drejtorise së Kurrikulave dhe Standarteve në Rektorat, është një nga drejtimet e punes së tij (kontribut institucional). 
Gjithashtu ju sqarojmë se drejtuesi i drejtorise se kurrikulave dhe standarteve në Rektorat, duhet te jetë patjeter nje person qe njeh shume mire kurrikulat, programet dhe proçesin mesimor ne pergjithesi. Drejtimi i kesaj drejtorie nuk eshte nje punë administrative por nje punë e mirefillte që lidhet me progesin mesimor dhe kurrikulat mësimore. 

Në këto kushte, do t'ju sygjeronim që në vend që ta konsideroni "shkelje të rendë te ligjit" .... , t'i propozoni strukturave përkatëse në MASR për ta rifutur përsëri këtë vend pune (drejtorin e kurrikulave dhe standarteve) në udhezimin e ngarkesave mësimore, me nje normë të reduktuar mësimore. 

"Dy punësimi" i z.Çlirim Duro nuk eshte aspak i vertete, sikurse pretendohet nga ana juaj, sepse ai ka vetem nje kontrate pune me UT dhe për punën që bën si drejtues i kurrikulave dhe standarteve ne Rektorat, nuk paguhet. 

Komentet tuaja në lidhje me këte çështje, tregojne qendrim të njeanshem, të qellimshern dhe aspak profesional. Prandaj, nuk i pranojmë.

Grupi i punës paraqet objeksionet:

Mbajtja e detyrës së Drejtorit të Drejtorisë së Kurikulave dhe Stndarteve në UT nga Z. Duro, përbën shkelje të pikës 16, të VKM nr.329, datë 12.4.2017 “Për statusin dhe trajtimin e vecantë të personelit akademik“, ku personeli akademik me kohë të plotë apo të pjesshme nuk mund të ushtrojë asnjë funksion administrimi në IAL, me përjashtim të zgjedhjes anëtar në Bordin e Administrimit, qoftë edhe pa pagesë. Objeksionet e Rektorit nuk pranohen.

Mbi procedurat e punësimit të personelit akademik (mosmarrëveshjet midis autoriteteve janë nga përcaktimi i kritereve, shpallja publike, por kryesisht mbi autoritetin përgjegjës për ngritjen e komisionit ad hoc dhe vendit ku do të zhvillohet konkursi).
Në procedurat e punësimeve për personel akademik, Grupi i Punës konstaton se urdhrat për ngritjen e Komisionit të Vlerësimit janë nxjerrë nga rektori, i cili ka caktuar anëtarët e komisionit sipas propozimeve të ardhur nga njesitë kryesore e njësitë bazë, dhe një anëtari zgjedhur prej tij. 

Por disa pozicione pune nuk janë shpallur. Në Fakultetin e Drejtësisë, ku ngarkesa mësimore mbulohet vetëm në masën 29.1% nga personeli akademik me kohë të plotë të këtij fakulteti, nuk është shpallur asnjë vend vakant për personel akademik. Fakulteti i Drejtësisë ka përcjellë kriteret e punësimit për të tri kategoritë e stafit akademik për t’u miratuar nga ana e rektorit. Rektori ka refuzuar miratimin  e këtyre kritereve, pasi në shkresën dërguar Fakultetit të Drejtësisë, ai shprehet se njësitë bazë të këtij fakulteti nuk kanë përcaktuar numrin total të vendeve të punës. Gjithashtu, rektori me shkresën 4466/4 datë 09.02.2018 i ka kërkuar Fakultetit të Drejtësisë të përcjellë përsëri numrin e vendeve vakante, pasi sipas tij po pengohen procedurat e rekrutimit. Në përgjigje të kësaj shkrese, Dekani i Fakultetit të Drejtësisë i vë në dukje rektorit se prej katër muajsh, ai nuk ka zbatuar detyrimin që përcakton neni 64 i ligjit 80/2015. Sipas pikës 1, nenit 64 të ligjit 80/2015 parashikohet se “Kriteret e punësimit të personelit akademik me kohë të plotë përcaktohen nga njësia bazë, bazuar në nevojat e kësaj të fundit, dhe miratohen nga rektori”. Gjithashtu, në këtë shkresë dekani shprehet se vendet vakante janë miratuar me vendimin e Bordit të Administrimi Nr. 9, datë 28.04.2017, dhe rektori ka pasur dijeni për këtë numër për rreth një viti. Për sa më sipër, rektori nuk ka miratuar kriteret e personelit akademik në këtë fakultet, në kundërshtim me nenin 64 të ligjit 80/2015, duke shkaktuar bllokimin e procedura të rekrutimit të stafit akademik për këtë fakultet. 

Kanë dështuar disa procedura konkurrimi për t’u finalizuar me nënshkrim kontrate me tre kandidatë të shpallur fitues nga komisionet (mungon anëtari i zgjedhur nga rektori), për shkak të mosmarrëveshjeve së Rektorit dhe Dekanit të Fakultetit Ekonomik, se cili autoritet drejtues është përgjegjës për ngritjen e komisionit ad hoc, duke u bërë dhe çështje e kontrollit gjyqësor. Urdhri për ngritjen e komisionit është nxjerrë nga dekani dhe vendi i dorëzimit të dosjeve të aplikantëve dhe zhvillimi i konkurrimit është bërë në Fakultetin Ekonomik por nuk nëshkruhen kontratat nga rektori. Në çështjen gjyqësore me palë ndërgjyqëse, paditës “A.Skëndaj”, i paditur “Universiteti i Tiranës”, me objekt “Detyrimin e të paditurit (UT) të nënshkruaj kontratën individuale të punës”, Gjykata Administrative e Shkallës Parë Tiranë  me vendimin nr.2290, datë 24.05.2017 ka vendosur :

“Pranimin e pjesshëm të kërkesëpadisë, detyrimin e palës së paditur UT të lidhë kontrtatën me paditësen.”

E njëjta problematikë mbi dështimin e porcedurave për punësimin e personelit akademik ka ndodhur dhe në Fakultetin e Gjuhëve të Huaja, ku për shkak të mosmarrëveshjes mbi autoritetin për ngritjen e komisionit, ka dështuar procedura për punësimin e personelit në Departmentin e Gjuhëve Sllave dhe Ballkanike, dega Gjuhë Greke.

Për më tepër për shkak të situatës konfliktuale rektor-dekan, kanë dhënë dorëheqjen anëtar të komisionit ad hoc të Njesisë Bazë.

Me shkresën nr.1360/1, datë 16.5.2017 të Rektorit i jepet masë disiplinore “Vërejtje me shkrim”, dekanit të Fakultetit të Gjuhëve të Huaja, për shkelje të përsëritur të pikës 1 të nenit 64, pikës 5 të nenit 126, dhe nenit 142, të ligjit 80/2015 , me pasojë pengimin  e zhvillimit të procedurave të konkurseve publike.

Referuar procesverbaleve të mbledhjeve të rektoratit, drejtuesit e Njesive Kryesore, gjykojnë se sipas statutit aktual të UT, komisioni ad hoc duhet të ngrihet nga Dekani, dhe Rektori dërgon dhe përfaqësuesin e rektoratit, ndërkohë që rektori gjykon se ngrihet prej tij. (Procesverbali nr.9, datë  22.5.2017 i Rektoratit).

Në nenin 64, të ligjit nr.80/2015, përcaktohet se kriteret e punësimit të personelit akademik me kohë të plotë përcaktohen nga njësia bazë, bazuar në nevojat e kësaj të fundit, dhe miratohen nga rektori. Konkursi në institucionet publike të arsimit të lartë drejtohet nga një komision ad hoc, i përbërë në shumicë nga përfaqësues të njësisë bazë përkatëse. Rregullat dhe procedurat për përzgjedhjen e anëtarëve të komisionit ad hoc, si edhe të përzgjedhjes së personelit akademik caktohen në statutin e IAL-së.

Ndërsa neni 142 i ligjit parashikon se aktet nënligjore, të miratuara para hyrjes në fuqi të këtij ligji dhe që nuk bien ndesh me të, do të zbatohen derisa nuk janë miratuar aktet e nënligjore të parashikuara në nenin 139 të këtij ligji.

Pra, deri në miratimin e statutit dhe rregullores së brendshme në përputhje me ligjin nr.80/2015, do të zbatohen për aq sa nuk bien ndesh aktet e brendshme aktuale.

Në nenin 66 të Statutit aktual të UT, parashikohet se Dekani vendos formimin e komisioneve për personelin akademik (ndryshuar dhe shtuar me Vendimin e Senatit Akademik nr.10 datë 18.04.2012).
Rektori duhet të nxjerrë urdhrin për caktimin e përfaqësuesit të zgjedhur prej tij që do të jetë anëtar të komisionit, duke vënë në dijeni, Njesinë Kryesore dhe Njesinë Bazë, pasi anëtarët e tjerë janë përgjegjësi e tyre. 

Përsa i përket autoritetit që bën shpalljen publike të pozicionit të lirë dhe të kritereve, përcaktimit të vendit të dorëzimit të dosjeve dhe zhvillimit të konkursit, nuk janë përcaktuar në aktet e brendshme të IAL. 

Neni 64 i ligjit nr.80/2015 parashikon se Konkursi në institucionet publike të arsimit të lartë drejtohet nga një komision ad hoc i përbërë në shumicë nga përfaqësues të njësisë bazë përkatëse.

Për sa më sipër, Grupi i Punës konstaton se dispozita e nenit 66 të statutit mbi autoritetin përgjegjës për ngritjen e komisionit ad hoc, nuk bie ndesh me ligjin nr.80/2015, prandaj titullari i Njësisë Kryesore duhet të nxjerrë Urdhërin për ngritjen e komisionit ad hoc, komision i cili është përgjegjës për zhvillimin e procedurave dhe shpalljen e fituesit. Në përfundim të procesit, Rektori, si përfaqësuesi ligjor i IAL-së për personelin akademik dhe ndihmës-akademik, nënshkruan kontratën me fituesin e shpallur/punëmarrësin. 

Bazuar në sa më sipër, mosrespektimi nga ana e Rektorit të UT të procedurave lidhur me rekrutimin e personelit akademik në UT, përbën shkelje të rëndë të ligjit, pasi këto veprime të Rektorit të UT kanë sjell pasoja të drejtpërdrejta ligjore  për institucionin e UT. Vendimet e mësipërme gjyqësore të formës së prerë ngarkojnë institucionin e UT për ekzekutimin e tyre duke sjellë pasoja të drejtpërdrejta për këtë institucion.  

Mos përcaktimi i përfaqësuesuesit të rektoratit në komisionet “Ad Hoc”, të ngritur nga Drejtuesit e Njësive Kryesore të UT, lidhur me rekrutimet e personelit akademik në zbatim të nenit 66 të Statutit të UT në fuqi, nen i cili nuk bie ndesh me përcaktimet e ligjit 80/2015, pasi neni 64 i këtij ligji ia delegon përcaktimeve në statut, rregullat dhe procedurat për përzgjedhjen e anëtarëve të komisionit “Ad hoc”, ngarkon më përgjegjësi të drejtpërdrejtë Rektorin e UT. 

Mos nënshkrimi i kontratave të punës për personelin akademik nga Rektori, bazuar në procedurat e ndjekura nga komisionet “Ad Hoc”, lidhur me rekrutimet e personelit në UT, ngarkon më përgjegjësi të drejtpërdrejtë Rektorin e UT.  

Për sa më sipër Rektori ka përcjelle objeksionet si më poshtë: 
Në këtë pikë janë renditur "mosmarreveshjet" midis autoriteteve, qe nga percaktimi i kritereve, shpallja publike, por kryesisht mbi autoritetin pergjegjes per ngritjen e komisionit ad-hoc dhe vendin ku do te zhvillohet konkursi. 

Si grup pune që duhet të verifikonit pajtueshmërinë e veprimtarisë së UT me aktet ligjore dhe nënligjore në fuqi, referuar këtyre të fundit, duhet të kishit arritur në përfundimin se cili autoritet drejtues ka këtë apo atë komptencë në lidhje me procedurat e punësimit të personelit akademik, që nga përcaktimi i kritereve, miratimi i tyre, shpallja e konkursit public dhe miratimi i komisionit ad hoc

Së pari ju sqarojme se ne rastin e punesimeve ne Fakultetin e Drejtesise, vendet e punes per personel akademik ishin vende të reja pune. Dhe si te tilla, duhet të përcaktohet saktësisht kategorizimi i tyre, sipas përcaktimeve të ligjit të arsimit të lartë 80/2015. Krahasuar me rastet e tjera, kur kemi plotesimin e vendeve të punes qe mbeten vakante pas daljeve ne pension, largimeve, emerimeve ne detyra te tjera shteterore etj. 

Grupi i punës paraqet objeksionet:

Sipas shkresës nr.4466 të Fakultetit të Drejtësisë dërguar UT, janë përcaktuar nga Njesia bazë e FD kriteret sipas kategorive të personelit akademik, ndërsa UT ka kërkuar sqarime mbi numrin e vendeve.
Rektori ka paraqitur objeksionet si më poshtë:
Së dyti, në zbatim të nenit 64, pika 1, të ligjit të arsimit të lartë 80/2015, autoriteti drejtues i njësie kryesore (dekani i fakultetit), nuk ka asnjë kompetence ligjore në të gjithë procedurën e punësimit të personelit akademik të asaj njësie kryesore. 

Grupi i punës paraqet objeksionet:
Neni 64 i ligjit nr.80/2015 nuk përcakton autoritetin për ngritjen e komisionit  ad hoc i cili është i përbërë në shumicë me përfaqësues nga njesia bazë përkatëse. Rregullat dhe procedurat për përzgjedhjen e anëtarëve të komisionit adhoc, si edhe të përzgjedhjes së personelit akademik caktohen në statutin e IAL-së dhe përzedhja e tyre bëhet në aktet e brendshme të IAL. 

Sipas nenit 66 të statutit aktual të UT, komisioni ngrihet nga Dekani dhe kjo nuk bie ndesh me nenin 64 të ligjit. 

Rektori ka paraqitur objeksionet si më poshtë:
Por, në shpjegimet tuaja, bini në kundershtim me ate cfare keni shprehur në pikën 6 (faqja 9, paragrafi i trete), kur theksoni se Rektori duhet të kerkonte sqarime mbi kategorite e pozicionit te punes te personelit akademik, nëse është lektor apo as/lektor (shiko sqarimet e mësipërme për këtë cështje).

Grupi i punës paraqet objeksionet:

Grupi i punës nuk bie në kundërshtim me shpjegimet e tij, pasi  në asnjë rast  UT nuk ka kërkuar kategorizim të personelit akademik nga propozimet e dërguara nga Njesitë Kryesore për kriteret për pozicion pune të propozuara nga Njesitë Bazë.  Sipas shkresës nr.4466 të Fakultetit të Drejtësisë dërguar UT, janë përcaktuar nga njesia bazë e FD kriteret sipas kategorive të personelit akademik, ndërsa UT ka kërkuar sqarime ose saktësime mbi numrin e vendeve.

Rektori ka paraqitur objeksionet si më poshtë:
Dhe qartazi del se kush po pengon procedurat e punësimit të stafit akademik në Fakultetin e Drejtesisë. 

Gjithashtu, i referoheni praktikes së Fakultetit te Ekonomise, dhe konkretisht për ...."procedura konkurrimi per t'u .finalizuar me nenshkrim kontrale me tre kandidate të shpallur fitues nga komisioni ..... "dhe përmendi edhe një vendim të Gjykatës Administrative të Shkallës së Parë, Tiranë. Ju sqarojmë se kjo cështje gjyqësore nuk ka të bëje aspak me kete praktike, por me një praktike tjeter, të zhvilluar sipas ligjit të arsimit të lartë. Pra tregon, që fillimisht, dekani i Fakultetit të Ekonomise, ka kryer të gjitha procedurat sipas ligjit (ka përcjelle propozimin e njesive bazë mbi kriteret që duhet të plotesojn e kandidatet, pas miratimit të kritereve nga rektori ( neni 64, pika 1 e ligjil 8012015) është bërë shpallja e konkurseve publike në APP, është miratuar komisoni ad-hoc nga Rektori, në bazeë të propozimeve të përcjella nga dekani i fakultetit te Ekonomise, janë zhvilluar edhe konkurset dhe ne fund, për arsye teresisht personale, e kthen tërësisht situaten ligjore, duke pretenduar tëresisht të kunderten e asaj që është e rregullt dhe e ligjshme. 

Përmendi edhe rastin e Fakultetit të Gjuheve të Huaja, Departamentin e gjuhëve sllavo​ballkanike, për gjuhen greke, duke permendur edhe rastin e dorëheqjes së një anëtari të komisionit ad-hoc, që sipas jush është për arsye të situtates kontliktuale rektor-dekan, kurse në fakt, doreheqja e anetarit të komisionit është bërë me arsyetimin se: " .... baza ligjore per zhvillimin e konkursit është ende e paqartë" (shkresa nr.677111 date 04.10.2017 i Dr.Albana Shijaku). 
Ky është konflikt midis dekanit dhe anëtarit të komisionit (Dr.A.Shijaku) dhe jo midis rektorit dhe dekanit. Duhet shtuar objeksioni i FGJH

Në mënyrë aspak ligjore dhe aspak profesionale, të njeanshme, herë -herë në dukje sikur jane shkresa dhe korrespondeca të brendshme të institucionin tonë, me të njejtat argumenta dhe qendrime, të justifikuara këto me "frymen e ligjit" , grupi i punës konstaton dhe arrin në përfundime dhe rezultate aspak korrekte dhe aspak në zbatim të akteve ligjore dhe nënligjore në fuqi. 

Ju sqarojme se që me hyrjen në fuqi të ligjit të arsimit të lartë 80/2015 , në Universitetin e Tiranes, ish-rektori i UT, sot dekan i Fakultetit të Ekonomisë, dhe deri në dekretimin e Prof.Dr.Mynyr Koni si Rektor i UT-se, janë zhvilluar shumë procedura konkursi për punësimin e personelit akademik në njësi të ndryshme të UT në zbatim të ligjit të arsimit të lartë 80/2015 dhe jo ashtu sic ka arritur në përfundime grupi i punës, por perkundrazi .. 

Edhe pas dekretimit të Prof.Dr.Mynyr Koni si Rektor i UT-se, deri në muajin Prill 2017, në Fakultetin e Ekonomise (Departamenti i Ekonomiksit, Departamenti i Statistik-lnformatikes së zbatuar, Departamenti i Manaxhimit dhe ai i Finances u zhvilluan por nuk u finalizuan për arsye dhe inate tëresisht personale të dekanit të fakultetit të Ekonomise), në Fakultetin e Gjuheve të Huaja (departamenti i gjuhes frenge), janë kryer proçedura emerimi të personelit akademik në njësitë bazë përkatese, në zbatim të ligjit të arsimit të lartë 80/2015. 

Këto janë lehtesisht të vërtetueshme dhe të provuara, në qoftëse periudha e kontrollit nga Grupi i Punës do të shtrihej që nga momenti i hyrjes në fuqi të ligjit të arsimit të lartë 80/2015, sepse ndodhen ne arkivin e institucionit.
Por edhe caktimi i periudhes së ushtrimit të kontrollit, është e njeanshme dhe e qëllimshme.
Dhe në momentin që dekanit të Fakultetit te Ekonomise nuk i pelqen diçka, për afera të caktuara, krijon një situatë të tillë, tashme me qëllime të qarta për drejtuesin e institucionit si dhe për institucionin e UT. 

Rektori nuk eshte "noter" që vetëm duhet të firmosë një kontratë pune të një kandidati, që sipas komisionit është shpallur fitues. Rektori, me autoritetin dhe kompetencat që i ka dhene ligji (neni 39 i ligjit 80/2015) , ka të gjithë të drejtat dhe detyrimet ligjore për realizmin e procedurave ligjore dhe për perzgjedhjen e kandidatëve më cilesor për personel akademik, dhe jo vetem, në njësite në përbërje të UT. 

Në projekt-raport, Grupi i Punës, në mënyrën më skandaloze mban dy qendrime t ëndryshme për të njëjtën ceshtje. 

Kështu, kur analizohet procedura e konkursit publik për personel akademik në Fakultetin e Shkencave të Natyres (faqja 10, rasti i S.Cenolli), në asnje rast Grupi i Punës nuk ka kundërshtuar proceduren e ndjekur apo të zhvilluar në lidhje me këtë konkurs ( propozimi i kritereve nga njesia baze, miratimi i tyre nga Rektori, shpallja e konkursit në APP nga Rektori, miratimi i komisionit ad-hoc nga rektori në bazë të propozimit të anetareve të komisionit nga fakulteti perkates), sepse në fakt, është zhvilluar në zbatim të ligjit të arsimit të lartë, kurse kur analizohen rastet e praktikës në Fakultetin e Ekonomise apo në Fakultetin e Gjuheve të Huaja, ( faqja 12, 13) , Grupi i Punes arrin në perfundimin dhe nxjerr konkluzione krejtesisht në kundërshtim me rastin e parë dhe për më tepër, në kundershtim me ligjin. 

Neni 66 i Statutit dhe cdo nen tjeter i tij, do të përdoret për aq sa nuk bie ndesh me ligjin (neni 142, paragrafi i dyte i ligjit të arsimit të lartë 80/2015) 

lnterpretimi dhe konkluzionet tuaja ( faqja 13, paragrafi i dyte) absulutisht qe bien ndesh me ligjin e arsimit të lartë 80/2015, sepse ne nenin 64, pika 1 të tij theksohet se: konkurset në institucionet publike të arsimit të lartë dhe jo në njësitë kryesore, sic ishte i shprehur ligji i mëparshëm i arsimit të lartë 9741 datë 21.05.2007, i ndryshuar, neni 50 pika 2, në të cilin thuhej se "Konkurset zhvillohen në njësitë kryesore, në zbatim të të cilit është formuluar edhe neni 66 i Statutit në lidhje me miratimin e komisionit ad-hoc nga dekani i fakultetit. 

Grupi i punës duhet të mbajë të njëjtin qendrim për të njëjtën cështje dhe jo të shprehet dhe të nxjerri perfundime sipas rastit, sipas porosisë dhe jo sipas ligjit. 

Kjo tregon qartazi njeanshmeri të grupit të punës, përvec mungesës së profesionalizmit të tyre.
Grupi i punës paraqet objeksionet:

Në pikën 6 të projektraportit, grupi i punës ka trajtuar aspekte të procedurave të njoftimeve për vende të lira pune dhe shpalljeve publike nga UT për personel akademik dhe akademik. Janë trajtuar cështje që lidhen me mos-kategorizimin e pozicionit të lirë për personel akademik në shpalljet publike, për bazueshmërinë ligjore për kriteret e përgjithshme të hartuara nga njesitë bazë dhe miratuar nga rektori, duke trajtuar dokumentacionin mbi njoftime për pozicione të lira për personel akademik dhe kritere  e propozuar nga njesitë bazë e të miratuar nga UT, shpalljet në buletinë të APP, kontrata, dokumentacion procedure konkursi, memo për lidhje kontrata.

Çështja e mosmarrëveshjeve të autoriteteve dhe kryesisht për ngritjen e komisionit ad hoc, është  trajtuar nga Grupi i Punës në pikën 7 të projektraportit. Neni 64 pika 1 e ligjit 80/2015 përcakton procedurat e punësimit të personelit akademik në institucionet publike dhe jopublike të arsimit të lartë. Kjo pikë nuk përcakton nëse konkurset zhvillohen në rektorat apo në njësitë kryesore.
Sa më sipër Grupi i Punës nuk mban qëndrime të ndryshme për cështje të njejta. Observacioni nuk pranohet në aspektin profesional dhe etik.

Rektori ka paraqitur objeksionet si më poshtë:
Rektori nuk mund të nëshkruaje kontrata pune me persona që janë perzgjedhur si fitues nga procedurave të paligjshme, të zhvilluara nga drejtues të njësive kryesore apo të njësive bazë, të cilët, nuk pranojnë të zbatojne ligjin, por bëjnë “të fortin" ne institucionet e shtetit shqiptar. 

Ky është shpërdorim i hapur i detyrës dhe gjithsecili do të mbajë përgjegjësitë e veta. 
Grupi i Punes është njohur me korrespondeneat tepër të gjata midis autoritetit të rektorit dhe autoritetit të disa drejtuesve teë njesive kryesore, drejtuesit të njesive baze përkatëse apo edhe me anëtaret e komisioneve ad-hoc, duke i shpjeguar qartë, në mënyrë të përsëritur, ligjin dhe vetem ligjin, por qëllimi i tyre është qartë dhe sjellja e tyre është e qëllimshme. 

Kjo eshte shperdorim detyra nga ana e dekanit të fakultetit. Lehtësisht të lind pyetja: Si nuk shprehet në asnjë rast grupi i punës në lidhje me këtë? 
Por përkundrazi, edhe pse është njohur me praktikat dhe sqarimet tepër të gjata sipas ligjit, konkluzionet e nxjerra nga grupi i punës janë absolutisht të paligjshme. 

Shpreheni për "vendime gjyqesore të formes së prerë " (faqja 13, paragraft i 4) por asnjë vendim nuk ka të tillë. 

C'është ky konstatim dhe ku eshte marrë ky informacion? Kjo përbën shpifje të turpshme dhe shpërdorim të hapur të detyres nga ana e Grupit të Punës.

Nga ana jone edhe ky konstatim nuk pranohet. 

Grupi i punës paraqet objeksionet:

Grupi i punës konstaton se shprehja në faqen 13 “vendime gjyqësore të formës së prerë” është e gabuar. Në të gjithë projekraportin Grupi i Punës ka pasqyruar krahas vendimeve gjyqësore të gjykatë administrative së shkallës parë dhe statusin e tyre si të ankimuara në gjykatë administrative të apelit. Observacioni për shprehjen vendime gjyqësore të formës së prerë pranohet, por janë të papranueshme në aspektin etik dhe të komunikimit institucional akuzat që bëni për shpifje dhe shpërdorim detyre nga Grupi i Punës.
7. Mbi procedurat e punësimit dhe kontratat për personel nd/akademik.

Për periudhën kohore objekt kontrolli, Grupi i Punës konstaton shpallje publike në:

Buletinin Nr.46 datë 20 Nëntor 2017. Universiteti i Tiranës shpall konkursin për 2(dy) vënde pune për personel ndihmës mësimorë “laborant me arsim të lartë”, në Departamentin e Fizikës në Fakultetin e Shkencave të Natyrës.

Buletinin Nr.6 datë 12 Shkurt 2018

Universiteti i Tiranës shpall konkursin për 1(një) vend të lirë pune për punonjës ndihmës akademik me karakter administrativ në Rektoratin e UT-së, të emërtesës:

Drejtor i Drejtorisë Juridike (në proces, deri në përfundim të procedurës së konkurrimit, e komanduar nga qershori 2017 në këtë pozicion është znj. N.Mete).

Përsëritja e kontratave me afat të caktuar është përdorur si praktikë dhe për personelin nd/akademik.Znj. Ilda Kasaj personel nd/akademik me detyrë “laborante“ në Departamentin e Edukimit Fizik dhe Sporteve Universitare të UT i është përsëritur kontrata me afat të caktuar (04.02.2017-04.02.2018) megjithëse ka patur dhe dy kontrata të mëparshme me afat të caktuar 3-mujor dhe 1-vjeçar.

Grupi i punës konstaton se Administratori ka nënshkruar kontrata (pa nr. prot) datë 28.12.2017 me personel nd/akademik “Laborant me arsim të lartë“ dhe Laborant me arsim të mesëm“ të Fakultetit Ekonomik, për punonjësit, Abduraman Kadria, Ilir Logu, Suela Sokoli.
Lidhja dhe nënshkrimi i këtyre kontratave nga administratori është i pavlefshëm pasi bie ndesh me pikën 5 të nenit 39, të ligjit. Nënshkrimi i kontratave me personelin nd/akademik janë kompetencë e rektorit.

Me shkresën nr.795, datë 15.2.2018 të Admistratorit, drejtuar Dekanit të Fakultetit Ekonomik dhe për dijeni Rektorit dhe MASR, pranohet se kontratat e përcjella me shkresën nr. 15/7, datë 1.2.2018 të Administratorit të Fakultetit Ekonomik, janë nënshkruar gabimisht prej tij, duke e konsideruar lapsus dhe kërkohet ridërgimi i tyre për nënshkrim te rektori. 

Sa më sipër, konstatohet se dhe data 28.12.2017 e lidhjes së kontratave të pavlefshme të nënshkruara nga administratori, është e pasaktë, pasi kontratat janë dërguar në datë 1.2.2018. Grupi i Punës konstaton se, fillimisht kontratat i janë dërguar për nënshkrim rektorit me shkresën nr. 15/3, datë 26.1.2018 të Dekanit të Fakultetit Ekonomik, por kontratat nuk janë nënshkruar nga rektori me argumentin se nuk përmbushin formën e kërkuar nga ligji, pasi nuk është identifikuar në kontratë përfaqësuesi i punëdhënësit.

Në përgjigje, dekani i Fakultetit Ekonomik, me shkresën nr.15/8, datë 1.2.2018 shprehet se pika 5 e nenit 39, parashikon se nënshkruhen nga rektori, por ky nen nuk shprehet në asnjë rast se është punëdhënës dhe thekson se e kemi sqaruar dhe më parë këtë fakt dhe sqarim profesional është bërë dhe nga dekani i Fakultetit të Drejtësisë.

Për shkak të kësaj tipologjie korrespondencë midis dy autoriteteve drejtuese akademike, që ka sjellë si pasojë për punëmarrësit mosnënshkrimin e kontratave të përkohshme të punës, është e nevojshme që kontratat, (një kontratë tip me dy faqe, 7 nene që përdoret për të gjithë kategoritë e personelit të UT), të përgatiten në Rektorat, ndërsa fakultet të dërgojnë të dhënat për identitetin e punëmarrësit, pozicionin e punës, përshkrimin e punës elementët e pagës, normën mësimore për personelin përkatës etj.

Punëdhënës është IAL që përfaqësohet nga rektori në lidhjen dhe nënshkrimin e kontratave me personelin akademik dhe nd/akademik. Kontrata duhet të përmbajë sidomos ato elementë të parashikuar në nenin 21 të K.Punës, por dhe normën mësimore siç parashikon neni 70 i Statutit aktual.

Kontratat e nëshkruara nga rektori me personelin akademik dhe nd/akademik nuk përcaktojnë normën mësimore (për presonelin përkatës) sic e kërkon statuti.

Mos nënshkrimi i kontratave të punës për personelin nd/akademik nga Rektori, bazuar në procedurat e ndjekura nga komisionet “Ad Hoc”, lidhur me rekrutimet e personelit nd/akademik në UT, ngarkon më përgjegjësi të drejtpërdrejtë Rektorin e UT, pasi mos nënshkrimi i këtyre kontratave ka sjell pasoja financiare dhe ligjore për institucionin.  

Për sa më sipër, Rektori ka paraqitur objeksionet si më poshtë:
Grupi i Punes ka konstatur për periudhen kohore objekt kontrolli, shpalljet publike për personel ndihmës mësimore "Laborant me arsim të lartë" në Departamentin e Fizikes, 2 (dy) vende pune (Buletini nr.46 date 20 Nenlor 201 7) dhe l (nje) vend pune për punonjes ndihmes mesimor me karakter administrativ në Rektoratin e UT-së të emertesës " Drejtor i Drejtorise Juridike " (Buletini nr.6 date 12.02.2018). 
Në lidhje me përsëritjen e kontratave të punes me afate te caktuara per punonjesit ndihmes mesimor (laborant) eshte bere ne zbatim te Kodit te Punes, te ligjit te arsimit te larte dhe propozimeve te strukturave perkatese. 

Grupi i punes ka konstatuar se Administratori i institucionit ka nënshkruar kontrata pune (pa nr.prot) në datën 28.12.2017 me personelin ndihmes akademik (laborant me arsim të lartë dhe me arsim të mesëm) me kontrata pune të perkohshme të Fakultetit të Ekonomise (A.Kadria, I. Logu dhe S.Sokoli), duke i quajtur ato absolutisht të pavlefshme pasi bie ndesh me nenin 39, pika 5 të ligjit dhe Administratori nga ana tjeter, ka pranuar se ka qënë nje lapsus nga ana e tij, etj. 

Në fakt, në lidhje me këto kontrata, e vërteta është si me poshte: 

Së pari : Fakulteti i Ekonomisë, me shkresën nr.15/3, datë 26.1.2018 drejtuar rektorit të UT-së ka përcjellë kontratat e punës të punonjësve ndihmës akademik, për tu firmosur nga Universiteti i Tiranës (cudi e madhe????)

Së dyti: Me shkresen nr.494 datye 31.01.2018 te Rektorit, i kerkohet Fakultetit të Ekonomise, të bëjë rregullimet e duhura në kontratat e punes, duke përmbushur detyrimin ligjor të përcaktuar në nenin 21 të Kodit të Punës. 

Së Treti: Fakulteti i Ekonomise, me shkresën nr.15/8 date 01.02.2018, shprehet se neni 39, pika 5 nuk shprehet në asnjë rresht se rektori është punëdhënës. Dhe për këtë thekson se " sqarim profesional është bere nga dekani i Fakultetil të Drejtesisë". Në fakt, për dijeni të Grupit të Punës, dekani i Fakultetit të Drejtesise, i përcjell kontratat e punës në mënyrë të rregullt, sipas ligjit, me punëdhënës, Rektorin e UT dhe jo institucionin. 

Së katerti: Me shkresën e Rektorit nr.494/2 date 12.0.2018, i kërkohet përsëri Fakultetit të Ekonomisë, të riformulojë kontratat individuale të punes sipas ligji, duke identifikuar palët me qëllim firmosjen e tyre sipas ligjit. 

Së pesti, Fakulteti i Ekonomise, me shkresën nr.15/11 date 19.02.2018, mban të njëjtin qëndrim, ate të shprehur me shkresën nr.15/8 date 01.02.2018. 

Pikërisht në këtë moment, kancelari i Fakultetit të Ekonomise, i është drejtuar Administratorit të UT, për t'i firmosur ai këto kontrata. Çudia është se në këtë rast, në kontratat e punës ishin identifikuar palët, dhe punëdhenësi ishte i identifikuar ( emri i Administratorit të UT) . 

Pra, nuk kemi të bëjmë me nje lapsus të Administratorit, por kjo ishte mënyra për të justifikuar këtë shkelje të rënde të Iigjit, jo vetëm të administratorit por edhe të dekanit dhe të kancelarit të Fakultetit te Ekonomise, në momentin kur kjo ceshtje u bë mediatike nga ana e Rektorit të UT. 
Edhe në lidhje me kete problematike, cuditerisht Grupi i Punës, paraqet në projekt-raport (faqja 14) nje panoramë, aspak të vërtete dhe aspak të saktë, megjithëse të gjithë praktikën shkresore të sipërcituar, grupi i punës e ka patur. 

Ky është nje qendrim krejtesisht i njëanshëm, shperdorim i hapur i detyres, me qëllime të paramenduara dhe aspak profesional. 

Rektori, në zbatim të nenit 39, pika 5 të ligjit 80/2015 do të nënshkruajë ato kontrata pune të personelit ndihmes akademik (me karakter mësimor dhe me karakter adminislrativ), që janë të rregullta, që plotësojnë të gjitha elementet e përcaktuar në nenin 21, pika 3 e Kodit të Punës dhe të nenit 70 të Statutit të UT-së, që plotesojnë formën e kerkuar nga ligji dhe kanë shprehur qartë identitetin e paleve (në rastin konkret të punëdhënësit). 

Për rastin që grupi i punës i referohet, kontratat e hartuara dhe të përcjella nga Fakulteti i Ekonomise për personelin ndihmës akademik me kontrata pune të përkohshme (faqja 14) , nuk janë firmosur nga Rektori, pasi, ashtu sic i është bërë me dije edhe Fakultetit të Ekonomise, nuk përmbushnin formen e kërkuar nga neni 21 i Kodit të Punës, konkretisht identitetin e paleve në kontratë....
...Theksojme se punonjesit ndihmes akademik në IAL nuk kanë normë mësimore të miratuar, sikurse kërkohet që të percaktohet në kontratat e tyre të punës për këtë kategori punonjësish ( faqja 14, paragrafi i parafundit). 

Sygjerimi juaj që kontratat e punës të pergatiten në Rektorat ( faqja 14, paragrafi 7), përjashtuar rastet kur punonjesi emërohet në institucion, nuk eshte i drejtë, sepse cdo njesi kryesore ka struktura të burimeve njerëzore që duhet ta mbulojnë këtë proces pune. Kryerja e kesaj detyre nga struktura e burimeve njerëzore në Rektorat, është e pamundur duke patur parasysh numrin e madh të punonjësve të punësuar me kontrata me kohezgjatje të pacaktuar ose të caktuar si dhe me angazhim me kohe të plotë ose me kohe të pjesshme. Edhe keto konstatime nuk i pranojmw. 
Grupi i punës paraqet objeksionet:

Grupi i punës për çdo veprimtari që e konsideron të papajtueshëm me aktet ligjore/nenligjore të cdo autoriteti apo organi, ka paraqitur panoramën e plotë mbështetur në  akte, vendime, urdhra, kontrata,shkresa e korespondenca. Dhe për kontratat e punës me personel nd/akademik ka paraqitur shkresat të cilat i përmendni në observacion. Në asnjë rast Grupi i Punës nuk është shprehur nëse veprimi i një autoriteti apo organi ka qënë i qëllimshëm ose jo, sepse do të rezultonin konkluzione jo-profesionale, ndaj dhe nuk ka mbajtuar asnjë qëndrim të njëanshëm, të paramenduar dhe jo-profesional.

E ritheksojmë, se kjo tipologji korrespondencë midis dy autoriteteve drejtuese akademike rektor-dekan, ka sjellë si pasojë për punëmarrësit mosnënshkrimin e kontratave të përkohshme të punës. 

Për më tepër, e rëndësishme është që në kontratën tuaj tip prej 7 nenesh, të përfshihen elementët e kontratës që përmban neni 21, pika 3 i KPunës dhe neni 70 i statutit, që sic kemi sqaruar në pikat e mësipërme nga ana juaj nuk janë respektuar ato elementë që kanë të bëjnë me pozicionin dhe përshkrimin e punës kryesisht për personelin akademik, elementët e pagës që nuk i keni ne asnjë kontratë për asnjë punëmarrës, akademik, nd/akademik, dhe ngarkesën mësimore për personelin akademik. Përsa i përket përcaktimit të identitetit të palëve, nëse përcaktohet punëdhënës rektori, apo punëdhënës UT e përfaqësuar nga rektori,kjo është krejt e padobishme. Por ju nuk pranoni dhe sugjerimin e Grupit të punës që kontratat t’i hartohë vet UT pasi është detyrimin i UT hartimi i tyre, por nga ana juaj është preferuar korrespondenca të gjata pavlerë me drejtuesin e Njesisëë Kryesore .

Sa më sipër objeksioni nuk pranohet.

8. Mbi vendimin nr 52 datë 29.03.2017 te Rektorit "Për emërimin e Kancelarit në F.SH.N" konstatojmë se referenca ligjore e përdoruar në këtë vendim, përkatësisht neni 131 i ligjit 80/2015, nuk i jep kompetencë Rektorit për të nxjerrë këtë akt, pasi e drejta për emërim dhe shkarkim e Administratorit të njësisë kryesore përcaktohet qartësisht në nenin 52, pika 1, gërma e, citojmë "Bordi emëron dhe shkarkon administratorët e njësive kryesore dhe njësive bazë, pas miratimit të BA". 
Në vijim, referenca ligjore e përdoruar në Vendimin nr 52 datë 29.03.2017 të Rektorit, përkatësisht pika 12 e nenit 39 të ligjit 80/2015, e cila i referohet kompetencës që Statuti i UT i jep Rektorit, në këtë rast nuk është e vlefshme, pasi bie në kundërshtim me shkronjën “e”, të pikës 1, të nenit 52 të ligjit 80/2015.

Gjithashtu ky kundërshtim argumentohet edhe në arsyetimin e dhënë në Vendimin e Gjykatës Administrative të Shkallës së Parë, Tiranë, Nr. 1789, datë 02.05.2017, me palë ndërgjyqëse, paditës: "Universiteti i Tiranës", i paditur "Bordi i Administrimit", me objekt: "Konstatimin e pavlefshmërisë absolute të Vendimit nr. 02, datë 01.02.2017 të Bordit të Administrimit të UT", e cila ka vendosur "Rrëzimin e padisë si të pabazuar në ligj dhe në prova".

Për tre rastet e tjera të konstatimit nga BA i UT-së me Vendimin nr 6 datë 31.03.2017, janë konstatuar si akte administrative absolutisht të pavlefshëm, respektivisht shkresat e Rektorit :

· Shkresë Nr. prot. 1290/3 datë 29.3.2017 "Për dhënie mase disiplinore" për znj. Erinda Qana

· Shkresë Nr. 1290/4 prot, datë 29.3.2017 "Për dhënie mase disiplinore " për znj.Parashqevi Pogace
· Shkresë Nr 1290/5 prot datë 29.03.2017 "Për dhënie mase disiplinore" për z. Ermal Haxhiaj

Në këto akte Rektori i UT ka dhënë masë disiplinore  për Kancelarin e Fakultetit të Gjuhëve të Huaja të UT-së, për Kancelarin e Fakultetit të Histori Filologjisë dhe Kancelarit të Fakultetit të Ekonomisë, konstatojmë se në Vendimin e Rektorit të UT-së nuk referohet baza ligjore dhe kompetenca përkatëse për të dhënë këto masa disiplinore. 

Rektori nuk mund të ngarkojë dhe as të japë vërejtje/masë disiplinore për Kancelarët e njësive kryesore dhe as ti ngarkojë me detyra të karakterit administrativ e financiar (masat disiplinore janë dhënë për moszbatim të detyrave të ngarkuara nga Rektori lidhur me zbatimin e kontratave të shërbimit privat të sigurisë fizike të UT-së).   

Vlerësojmë se për këto tre akte, Rektori ka vepruar në tejkalim të kompetencave të parashikuara në ligjin nr 80/2015 pasi e drejta për emërim dhe shkarkim e Administratorit të njësisë kryesore përcaktohet qartësisht në shkronjën “e”, të pikës 1, të nenit 52 të ligjit 80/2015 ku citohet se "Administratori emëron dhe shkarkon administatorët e njësive kryesore dhe njësive bazë, pas miratimit të BA". 

Urdhrat e mësipërm të Rektorit të UT, janë nxjerr në kapërcimit të kompetencave, pasi nga Rektori janë ushtruar funksionet e autoriteteve të tjera të IAL-së, sic janë Bordi i Administrimit të UT dhe Administratori i UT. 

Neni 49 dhe 52 të ligjit 80/2015 “Për Arsimin e Lartë dhe Kërkimin Shkencor në Institucionet e Arsimit të Lartë në Republikën e Shqipërisë”, ngarkojnë Bordin e Administrimit dhe Administratorin e Institucionit për kryerjen e funksioneve të tyre ligjore, gjë e cila nuk mund të ushtrohet nga Rektori nëpërmjet urdhrave të mësipërm
Urdhërat e mësipërm të nxjerr në kundërshtim me nenet 49 dhe 52 të ligjit 80/2015 “Për arsimin e lartë dhe kërkimin shkencor në institucionet e arsimit të lartë në Republikën e Shqipërisë”, ngarkojnë me përgjegjësi të drejtpërdrejtë Rektorin e UT.
Për sa më sipër, Rektori ka paraqitur objeksionet si më poshtë:
Në fakt Vendimi nr. 52 datë, 29.03.2017 i Rektorit nuk shprehet për emërim të kancelarit, sikurse është shkruar dhe interpretuar në projekt-raport por për komandim të kancelarit të fakultetit, pas doreheqjes së ish-kancelarit të këtij fakulteti dhe për të rregulluar funksionimin normal të kësaj njesie kryesore, deri në zgjedhjen e administratorit të ketij fakulteti, në zbatim të kërkesave të ligjit 80/2015. 
Keni konstatuar se referenca ligjore e ketij vendimi, përkatësisht neni 131 i ligjit 80/2015 , sipas jush nuk i jep kompetence Rektorit për të nxjerre kete akt, pasi e drejta për emërim dhe shkarkim të administratorit të njësisë kryesore përcaktohet qartësisht në nenin 52, pika I, germa c) te ligjit  80/2015. 
Besoj se të gjithë e keni lexuar se Vendimi nr.52 i Rektorit te UT nuk emeron apo shkarkon një administrator të njesise kryesore, por vetem komandon një kancelar të një fakulteti, i cili, është emeruar nga Rektori, vazhdon të ketë një kontratë pune të lidhur me Rektorin dhe është nomeklature e Rektorit (neni 22, pika 7 dhe neni 50 i ligjit 9741 datë 21.05.2007, i ndryshuar.) 

Vendimi nr.52 date 29.03.2017 i Rektorit nuk është aspak në kundershtim as me nenin 52, pika I, germa e) të ligjit 80/2015 dhe as me Vendimin nr.2 date 01.02.107 të BA apo me arsyetimin e dhene në Vendimin e Gjykates Administrative të Shkalles se Pare, Tirane, i cili, sikurse e kemi theksuar edhe me lart, nuk është i formes së prerë por është në proces gjykimi dhe për më tepeër, nuk ka asnjë lidhje me vendimin e komandimit të një kancelari në një fakultet. 

Aktualisht, akoma në njesitë kryesore të UT nuk janë zhvilluar procedura për zgjedhjen dhe emerimin e administratoreve të njesive krvesore, në zbatim të kërkesave të Iigjit 80/2015, por vazhdon të ketë "kancelar". 

Në fakt, për këtë vonesë në kryerjen e procedurave ligjore duhet të ishte shprehur grupi i punës në prjekt-raport dhe të nxirte arsyet dhe përgjegjësitë e autoriteteve apo organeve që i ngarkon ligji 80/2015 në lidhje me këtë çështje, por bën të kundërtën, jo vetëm shtrembëron faktet por tjetërson qëllimisht një akt zyrtar të nxjerrë nga Rektori në mënyrën më skandaloze.

Në lidhje me Vendimin nr.6 datë 31.03.2017 të Bordit të administrimit, i cili ka “konstatuar” si absoltisht të pavlefshëm shkresat e Rektorit nr. 1290/3, nr. 1290/4, nr. 1290/5 datë 29.03.2017 “Për dhënie mase disiplinore”, tre kancelarëve të tre fakulteteve, konkretisht, znj. Erinda Cana, kancelare e Fakultetit te Gjuheve te Huaja, z. Ermal Haxhiaj, kancelar i Fakultetit te Ekonomise dhe znj.Parashqevi Pogace, kancelare e Fakultetit te Histori-Filologjise. 

Në lidhje me këtë : 

Së pari: Në cilin nen, pikë apo germë të ligjit të arsimit të lartë 80/2015 Bordi i Administrimit ka kompetence të analizoje apo të shfuqizoje vendimet e Rektorit ? 

Se dyti: A keni dijeni mbi Vendimin nr.9 dale 19.03.2008 të Gjykates Kushleluese sipas të ciles vendimet e rektorit goditen vetem në rrugë gjyqesore? 
Në shkesat e Rektorit (jo vendime) të cituara më sipër (1290/3, nr.1290/4 dhe nr.1290/5 datë 29.03.2017), absolutisht në të gjitha rastet, dhënia e mases displinore është e mbeshtetur në nenin 74 të Statutit të UT-së dhe eshte zbatuar në mënyrë të saktë procedura e përcaktuar në nenin 30 të Rregullores së UT-së. 

Kjo përbën shtrembërim të fakteve nga ana e Grupit të Punës. 

Vazhdojmë të theksojme se personat e sipërcituar janë kancelarë dhe jo administratorë të zgjedhur në fakultetet e UT-së sipas kerkesave të ligjit 80/2015, dhe në zbatim të nenit 30, pika 3 e Rregullores se UT-se, Rektori ka të drejtë të japë të gjitha llojet e masave disiplinore, deri në largimin nga puna. 

Vazhdojmë të theksojmë se rektori nuk ka vepruar në tejkalim kompetencash të parashikuara në nenin 52 të ligjit 80/2015, sepse personat e sipërcituar nuk janë administratorë, por kancelarë të fakulteteve, dhe për ta janë dëenë masa disiplinore të parashikuara në kontratat e tyre të punës të lidhura me Rektorin e UT-së, të mbështetura ne Statutin dhe Rregulloren e UT​-së. 

Vazhdojmë të theksojmë se shkresat e mesipërme të rektorit (1290/3, 1290/4 dhe nr.1290/5 datë 29.03.2017) nuk janë nxjerrë në kapercim kompetencash, sepse nga ana e rektorit nuk janë ushtruar kompetenca as të Bordit të Administrimit dhe as të Administratorit te UT, për me tepër, që në atë kohë, Universiteti i Tiranës nuk kishte akoma as administrator të zgjedhur sipas kërkesave të ligjit 80/2015. 

Në momentin kur "konstatohet" se ka tejkalim apo kapercim të kompetencave, duhet të tregohen konkretisht se cilat kompetenca janë shkelur apo kapercyer dhe se të kujt autoriteti apo organi drejtues në institucion. 

Në rast të kundert, kur paragrafë të tërë shkruhen dhe mbushen në këtë menyre, asgjë nuk mund të konsiderohet si e vërtetë, e argumentuar dhe e mbështetur në ligj. 

Si përfundim, në lidhje me këtë ceshtje, shkresat e rektorit as nuk jane mbeshtetur në nenet 49 apo 52 te ligjit 80/2015 dhe as nuk janë zbatuar sipas ketyre neneve. 

Punëmarresit (në rastin konkret tre kancelarel e fakulleleve), për çdo kundershtim, mund t'i drejtoheshin Gjykatës. 

Për të gjitha sa me sipër, konstatimet e grupit të punës nuk qendrojnë, dhe si rjedhim nuk i pranojmë. 

Grupi i punës paraqet objeksionet:
Rektori i referohet Ligjit 9741, datë 21.05.2007 "Për arsimin e lartë" i cili është shfuqizuar. Referuar nenit 39, pika 5 e ligjit 80/2015 "Rektori nënshkruan kontratat e punës për personelin akademik dhe ndihmës akademik në IAL". Emërimi/komandimi i një kancelari nga Rektori nuk parashikohet në Ligjin 80/2015.

Referenca ligjore e Rregullores së UT bie ndesh me ligjin 80/2015. Sipas nenit 142 të ligjit 80/2015 "Aktet nënligjore, të miratuara para hyrjes në fuqi të këtij ligji dhe që nuk bien ndesh me të, do të zbatohen derisa nuk janë miratuar aktet e nënligjore të parashikuara në nenin 139 të këtij ligji." Neni 30, pika 5 e Rregullores bie ndesh me Nenin 51, pika 1 e Ligjit 80/2015 "Administratori është autoriteti më i lartë administrativ dhe përgjegjës për mirëfunksionimin financiar të institucionit". Grupi i punës gjykon se kancelari kryen detyra adminstrative dhe financiare. Detyrat e kancelarit janë të përafërta me detyrat e administratorit.
Për sa më sipër, objeksionet e Rektorit nuk pranohen.

9. Përsëritje e kontratave të punës për personel administrativ.
Referuar shkresës nr.1300/1, datë 29.03.2017 “Për përsëritje kontrate të punës me afate të pacaktuara të personelit administrativ“, me vendimin nr.50, datë 28.03.2017, shkresës nr.710/1, datë 17.2.2017 Për përsëritje kontrate të punës me afate të pacaktuara të personelit administrativ“ dhe vendimit nr.32 datë 16.2.2017 të rektorit,  pikës 2 të shkresës nr.2077/1, datë 17.05.2017 dhe vendimit nr.71, datë 16.05.2017 të Rektorit, janë përsëritur kontrata pune të nëshkruara nga rektori përpunonjësit:

· Enriketa Trako-  specialiste finance në FHF.

· Elsa Zeneli - specialiste e protokolli, sekretare e dekanit në FSHN.

· Alda Ahmetaj-  specialist në degën Mësimore FSHN.

· Ardit Alla- punëtor në Kopshtin Botanik.

Kontratat e mësipërme janë nënshkruar në kapërcimit të kompetencave, pasi Rektori në zbatim të pikës 5 të nënit 39 të ligjit nr.80/2015, nënshkruan kontratat e punës të personelit akademik dhe ndihmës akademik në institucionet e arsimit të lartë.

Të gjitha kontratat e nënshkruara në kundërshtim me këtë nen konsiderohen të paligjshme dhe ngarkohet me përgjegjësi Rektori i UT.
Për sa më sipër, Rektori ka paraqitur objeksionet si më poshtë:
Referuar shkresave të caktuara ( nr.1300/1 datë, 29.03.2017, nr.710/l datë, 17.02.2017; nr.2077/1 datë 17.05.2017) keni konstatuar përseritjen e kontratave të punës të nënshkruara nga Rektori për punonjësit e mëposhtëm : 

· Enriketa Trako, specialiste e finances ne FHF, 
· Elsa Zeneli, specialiste e protokoll-arshives, sekretare e dekanit ne FSHN

· Aida Ahmetaj , specialiste ne degen mesimore ne FSHN 

· Ardit Alia, punetor ne kopshtin botanik. 

Dhe citoni se këto kontrata janë nënshkruar në kapercim të kompetencave, sepse në zbatim të nenit 39, pika 5 të ligjit 80/2015, Rektori nënshkruan kontratat e punës me personelin akademik dhe ndihmes akademik, duke i konsideruar këto kontrata të paligjshme dhe në asnje rart nuk shpreheni se cili autoritet duhet t' i lidhi këto kontrata pune. 

Në lidhje me këtë: 

Së pari: personeli jomësimor i institucionit nuk ishte kategorizuar sipas kërkesave të neneve 66 dhe 67 të ligjit 80/2015 (edhe sot që janë kategorizuar në bazë të Udhëzimit nr.27 datë 29.12.2017 të MASR, vetëm specialisti i financës është strukture administrative, kurse të tjeret janë punonjës ndihmes akademik me karakter administrativ) 
Së dyti, edhe sikur punonjesit e sipercituar të ishin punonjes administrative, kujt autoriteti drejtues në IAL dhe në cilin nen apo gërme të ligjit, i jepet kompetenca e punëdhenësit për këtë kategori punonjësish? 
Përseritja e kontratave të punës për punonjësit e sipërcituar, është mbështetur në nenin 39, pika 12 te ligjit 80/2015 dhe në nenin 25, pika 8 të Statutit të UT-së. 

Institucioni ka për detyrim ligjor të shprehet zyrtarisht mbi vazhdimesine ose jo të marrëdhënieve të punës të punonjesve, në bazë të propozimeve të njësive përkatëse dhe vleresimit të punës për secilin prej tyre. 

Ata kanë vazhduar punën në institucion dhe janë paguar për punën e kryer. Në këto kushte si mund të shpreheni se kontratat e tyre të punës janë të paligjshme dhe se rektori mban pergjegjesi?? Për çfarë?? Kompetencen e kujt autoriteti ka shkelur rektori??? 

Për të gjitha sa më sipër, konstatimet e grupit të punës nuk qëndrojnë, dhe si rjedhim nuk i pranojmë.

Grupi i punës paraqet objeksionet:

Neni 25 pika 8 e statutit bie në kundërshtim me nenin 39 pika 5 e ligjit 80/2015 "Rektori nënshkruan kontratat e punës për personelin akademik dhe ndihmës akademik në IAL". Neni 51 pika 1e ligjit 80/2015 citom:  Ai është përfaqësues ligjor i institucionit të arsimit të lartë për çështjet financiare dhe administrative, sipas përcaktimeve të këtij ligji". Funksioni "Shofer" dhe "Drejtor i Drejtorisë së Financës" janë funksione administrative.

10. Zgjidhje të menjëhershme të marrëdhënieve të punës të personelit në rektorat.

i. Me Vendimin nr.11, datë 20.01.2017 e Rektorit  “Për zgjidhjen e menjëhershme të   justifikuar  të kontratës së punës në UT të punonjësit administrativ znj.Suela Ago“, përfundojnë marrëdhëniet e punës për Përgjegjesen e Sektorit të Infrastrukturës. 

Me ankimin administrativ të znj.Ago, e cila e konsideron të parregullt këtë akt dhe procedurën që nga dhënia e masave disiplinore prej rektorit, duke referuar në nenet 67 dhe 33 të ligjit nr.80/2015 që parashikojnë se Statuti hartohet dhe ndryshohet në përputhje me dispozitat e këtij ligji, si dhe aktet nënligjore në fuqi. Ai miratohet nga Senati Akademik i institucionit të arsimit të lartë dhe Bordi i Administrimit. Institucionet e Arsimit të Lartë përcaktojnë në statutin dhe rregulloret e tyre procedurat e vlerësimit të punës së personelit administrativ, politikat e motivimit, shpërblimit, zhvillimit e trajnimit të tij, si edhe procedurat për masat disiplinore.


Me shkresën nr.351/1, datë 30.01.2017 të ish Kancelarit i kërkohet punonjëses vazhdimi i detyrës pasi akti i rektorit konsiderohet absolutisht i pavlefshëm.


Bazuar në udhëzimin nr.27, datë 29.12.2017 “Për strukturat e brendshme akademike dhe administrative në institucionet publike të arsimit të lartë”, znj. Ago ka varësi administrative nga Rektori i UT, por në kohën e nxjerrjes së Vendimit nr.11, datë 20.01.2017 të Rektorit, kjo varësi administrative nuk ka qenë e përcaktuar më akt nënligjor.
ii. Vendimi nr.124, datë 31.08.2017 i Rektorit, “Për zgjidhjen e menjëhershme të  justifikuar  të kontratës së punës në UT të z.Briken Fiku“,  i cili është në pozicionin “shofer“ në UT.

Bazuar në udhëzimin nr.27, datë 29.12.2017 “Për strukturat e brendshme akademike dhe administrative në institucionet publike të arsimit të lartë”, Z. Fiku nuk ka varësi administrative nga Rektori i UT, por në kohën e nxjerrjes së Vendimit nr.124, datë 31.08.2017 të Rektorit, kjo varësi administrative nuk ka qenë e përcaktuar më akt nënligjor.

Aktualisht Vendimi nr.124, datë 31.08.2017 i Rektorit, të UT, konsiderohet akt absolutisht i pavlefshëm dhe i nxjerr në kapërcim të kompetencave të dhëna nga ligjit Rektorit të UT. #

iii. Vendimi nr.128, datë 6.9.2017 i Rektorit “Për zgjidhjen e menjëhershme të justifikuar  të kontratës së punës në UT të znj. Marsela Thanasi“, me detyrë specialiste auditi (praktika përmban dhe masa disiplinore të dhëna nga rektori mbi bazë të propozimit të znj. Panariti, Dr.B.Njerëzore).

Bazuar në udhëzimin nr.27, datë 29.12.2017 “Për strukturat e brendshme akademike dhe administrative në institucionet publike të arsimit të lartë”, znj. Thanasi nuk ka varësi administrative nga Rektori i UT, por në kohën e nxjerrjes së Vendimit nr.128, datë 06.09.2017 të Rektorit, kjo varësi administrative nuk ka qenë e përcaktuar më akt nënligjor.

Aktualisht Vendimit nr.128, datë 06.09.2017 i Rektorit, të UT, konsiderohet akt absolutisht i pavlefshëm dhe i nxjerr në kapërcim të kompetencave të dhëna nga ligjit Rektorit të UT. 

iv. Vendimi nr.184, datë 19.12.2017 i Rektorit  “Për zgjidhjen e menjëhershme të justifikuar  të kontratës së punës në UT të znj.Albiona Bregu“, përgjegjëse e Sektorit Juridik. Nga praktika e administruar nuk provohet të jetë zbatuar procedura e parashikuar në Kodin e Punës sipas të cilit shqyrtimi i masës disiplinore duhet të garantojë të drejtën e punëmarrësit për t’u dëgjuar, mbrojtur, parashtruar fakte dhe prova, brenda një afati të arsyeshëm.


Bazuar në udhëzimin nr.27, datë 29.12.2017 “Për strukturat e brendshme akademike dhe administrative në institucionet publike të arsimit të lartë”, znj. Bregu ka varësi administrative nga Rektori i UT, por në kohën e nxjerrjes së Vendimit nr.184, datë 19.12.2017 të Rektorit, kjo varësi administrative nuk ka qenë e përcaktuar më akt nënligjor.

vi. Vendimi nr.185, datë 19.12.2017 i Rektorit  “Për zgjidhjen e menjëhershme të justifikuar  të kontratës së punës në UT të znj.Florika Bega“, Drejtor i Drejtorisë së Financës, me argumentin se nuk zbaton listëprezencat e hartuar nga Dr.BNJ dhe mospërfshirjes në listpagesë të disa punonjësve të UT.

Ndaj znj.Bega janë dhënë më parë nga rektori dy masa disiplinore “Vërejtje me shkrim“ dhe “Vërejtje me paralajmërim“ përkatësisht me shkresat nr.2888/6, datë 1.8.2017 dhe  nr 4512/2 prot, datë 7.12.2017 bazuar në nenet 74 të Statutit dhe nenit 30 të Rregullores së UT. 

Këto masa janë dhënë me motivacionin mospërmbushje të detyrave funksionale për moszbatim  të listëprezencës së firmosur dhe të konfirmuar nga Drejtoria e Burimeve Njerëzore dhe pranimit të një listëprezence të nënshkruar vetëm nga kancelari, duke mospaguar pagën dhe sigurimet shoqërore për disa punonjës.


Bazuar në udhëzimin nr.27, datë 29.12.2017 “Për strukturat e brendshme akademike dhe administrative në institucionet publike të arsimit të lartë”, znj. Bega nuk ka varësi administrative nga Rektori i UT, por në kohën e nxjerrjes së Vendimit nr.185, datë 19.12.2017 të Rektorit, kjo varësi administrative nuk ka qenë e përcaktuar më akt nënligjor.

Aktualisht Vendimit nr.185, datë 19.12.2017 i Rektorit, të UT, konsiderohet akt absolutisht i pavlefshëm dhe i nxjerr në kapërcim të kompetencave të dhëna nga ligjit Rektorit të UT. 

vii. Mbështetur në vendimin nr.20, datë 14.7.2017 të Bordit të Administrimit, me  urdhër nr.8, datë 1.8.2017 të Kancelarit “Për zgjidhjen e menjëhershme e të justifikuar marrëdhënieve të punës“ i ndërpriten marrëdhëniet e punës znj.Dorina Panariti me detyrë Drejtor i BNJ për shkelje të rënda në detyrë në hartimin dhe pasqyrimin  e të dhënave të rreme në listëprezencat e personelit.

     Nga praktika e administruar nuk provohet të jetë zbatuar procedura e parashikuar në Kodin e Punës sipas të cilit shqyrtimi i masës disiplinore duhet të garantojë të drejtën e punëmarrësit për t’u dëgjuar, mbrojtur, parashtruar fakte dhe prova, brenda një afati të arsyeshëm.

· Rektori ka nxjerrë Urdhrin nr.25, datë 23.08.2017 “Për moszbatimin e urdhrit nr.8, datë 1.8.2017 të Kancelarit “Për zgjidhjen e menjëhershme e të justifikuar marrëdhënieve të punës“.

· Më pas Administratori me shkresën nr.5198 prot, datë 18.12.2017 ka nxjerrë urdhrin nr.30, datë 18.12.2017 “Për ngarkimin e znj.Mirela Gjeci me detyrat e pozicionit të punës “Drejtore” në Drejtorinë e Burimeve Njerëzore në Rektoratin e UT-së”.

· Rektori nxjerr urdhrin nr.33, datë 18.12.2017 “Për anulimin e urdhrit të Administratorit të UT nr.30, datë18.12.2017 “Për ngarkimin e znj.Mirela Gjeci me detyrat e pozicionit të punës “Drejtore” në Drejtorinë e Burimeve Njerëzore në Rektoratin e UT-së, si dhe urdhrin nr.35, datë 21.12.2017 “për konstatimin absolutisht të pavlefshëm të aktit shkresë nr.5246, datë 21.12.2017 të Administratorit të UT-së.

· Me shkresën nr.5246, datë 21.12.2017 të Administratorit “Për konstatimin e pavlefshmerisë absolute të disa akteve administrative të Rektorit të UT”, konstatohet si i tillë dhe urdhri nr.33, datë 18.12.2017 “Për anulimin e urdhrit të Administratorit të UT nr.30, datë18.12.2017 “Për ngarkimin e znj.Mirela Gjeci me detyrat e pozicionit të punës “Drejtore” në Drejtorinë e Burimeve Njerëzore në Rektoratin e UT-së”.

· Rektori nxjerrë urdhrin nr.2, datë 24.01.2018 “Për rikonfirmimin e znj.Dorina Panaritit në pozicionin e drejtores së Drejtorisë së Burimeve Njerëzore në Rektorat”.

Bazuar në udhëzimin nr.27, datë 29.12.2017 “Për strukturat e brendshme akademike dhe administrative në institucionet publike të arsimit të lartë”, znj. Gjeci ka varësi administrative nga Rektori i UT, por në kohën e nxjerrjes së akteve të mësipërme të Rektorit, kjo varësi administrative nuk ka qenë e përcaktuar më akt nënligjor.

Ndërsa bazuar në udhëzimin nr.27, datë 29.12.2017 “Për strukturat e brendshme akademike dhe administrative në institucionet publike të arsimit të lartë”, znj. Panariti ka varësi administrative nga Rektori i UT, por në kohën e nxjerrjes së akteve të mësipërme të Rektorit, kjo varësi administrative nuk ka qenë e përcaktuar më akt nënligjor.

Aktualisht Urdhëri nr.2, datë 24.01.2018 “Për rikonfirmimin e znj.Dorina Panaritit në pozicionin e drejtores së Drejtorisë së Burimeve Njerëzore në Rektorat”, i Rektorit, të UT, konsiderohet akt absolutisht i pavlefshëm dhe i nxjerr në kapërcim të kompetencave të dhëna nga ligjit Rektorit të UT. 

Për sa më sipër, Rektori ka paraqitur objeksionet si më poshtë:
Bazuar në praktikat përkatëse keni renditur: 

a. Vendimin nr. 11, datë 20.01.2017, të Rektorit “Për zgjidhjen e menjëhërshme të justifikuar të kontratës së punës të znj. Suela Ago, përgjegjëse sektori IT”.
b. Vendimin nr.124, datë 31.08.2017, të Rektorit “Për zgjidhjen e menjëhershme të justifikuar të kontratës së punës të Z. Briken Fiku, shofer në Rektorat”.   

c. Vendimin nr.128, datë 06.09.2017, të Rektorit "Për zgjidhjen e menjëhershme të justifikuar të kontratës së punës të Znj. Marsela Thanasi, specialist në Drejtorinë e Auditit.
d. Vendimin nr.184 datë 19.12.2017 të Rektorit "Për zgjidhjen e menjehershme të justifikuar të kontratës së punës të znj.Albjona Bregu, përgjegjëse e sektorit juridik ", 

e. Vendimin nr.185 datë 19.12.2017 të Rektorit "Për zgjidhjen e menjehershme të justifikuar të kontratës së punës të znj.Florika Bega, Drejtore e Drejtorisë së Financës dhe Buxhetit", 
Në të gjitha rastet përmendet Udhëzimi nr.27, datë 29.12.2017 të MARS "Për strukturat e brendshme akademike dhe administrative në institucionet publike të arsimit të lartë", duke cituar, rast pas rasti, se vendimet e sipërcituara, janë nxjerr përpara nxjenjes së aktit dhe varesia administrative nuk ka qene e përcaktuar në akt nënligjor. 

Pra, edhe nga Grupi i Punës është pranuar shprehimisht se varesia administrative e punonjesve të sipercituar në vendet e tyre të punës, nuk ka qëne e përcaktuar në akt nënligjor, në zbatim të ligjit 80/20 15. 
Por në nenin 142, paragrafi i dytë i ligjit 80/2015, është përcaktuar shumë qartë se aktet nenligjore, të miratuara para hyrjes në fuqi në këtij ligji, do të zbatohen derisa nuk janë miratuar aktet nënligjore në zbatim te ligjit 80/2015. Në lidhje me këtë, neni 25, pika 8 e Statutit të UT-së, percakton se Rektori është punëdhënesi për të gjithë punonjësit e UT. 

Atëherë, pse vendimet e rektorit konsiderohen akte absolutisht të pavlefshem dhe në kapercim të kompetencave te dhena nga ligji në rastet kur pranohet edhe nga grupi i punës se varesia administrative nuk ka qënë e përcaktuar me akt nenligjor? 

Cilin nen të ligjit 80/2015 ka shkelur rektori? 

A ka grupi i punes i MASR kompetencen për të vleresuar vlefshmerine apo ligjshmërinë e vendimeve të Rektorit? 

Mbi vendimet e ish-kancelarit të UT 

Në faqen 18 të projekt-raportit, janë listuar edhe vendimet e ish-kancelarit të UT, në lidhje me marredhëniet e punës, konkretisht: 

a. Vendimi nr.8, datë 01.08.2017 "Për zgjidhjen e menjehershme e të justifikuar të marredhenieve të punës të znj.D.Panarili, Drejtore e BNJ", 
Në lidhje me këtë vendim, grupi i punes ka arritur në perfundimin e vetem se."nuk jane zbatuar procedurat e parashikuara në Kodin e Punes ......... "dhe nuk analizon aspak nëse kancelari ka patur kompetencen e punëdhenesit apo jo në rastin konkret dhe nëse po, në cilin nen të ligjit është e parashikuar kjo kompetencë???? 

Kjo është ajo çfarë duhet të shprehej grupi i punes, sepse ky ishte edhe objekti i këtij kontrolli, duhet te ishte pikerisht kontrolli i pajtueshmërisë me aktet ligjore dhe nënligjore në fuqi dhe jo të analizonte vetëm procedurat e ndjekura. 
Por një gykim, arsyetim dhe vendim në lidhje me këtë çështje e ka dhënë gjykata e Rrethit Gjyqsor Tiranë me Vendimin e saj nr. 2028 datë 05.03.2018, sipas të cilit ka pranuar si të mbështetur në ligje dhe në prova kërkesë padinë me objekt: “Deklarimin absolutisht të pavlefshme te shkreses urdher nr. 8 datë 01.08.2017 të Kancelarit të UT për zgjidhjen e menjeëhershme të justifikuar të kontratës së puneë', Detyrimin e pales se paditur UT ti paguajë paditeses pagen prej muajit gusht 2017 deri ne perfundimin e marredhenieve të punës".

Në arsyetimin e këtij Vendimit, gjykata shprehet se: " .... në rastin konkret rezulton se është shfaqur qëndrimi në mënyrë të njëanshme të një raporti juridik që pala paditese ka me palen e paditur nëpërmjet një autoriteti që nuk ka kompetence që në emër të subjektit punedhenes të zgjidhe këtë raport juridik të krijuar me palen paditese Dorina Panariti me detyre Drejtore e Burimeve Njerezore në Rektoratin e UT-se. Kancelari i UT për nxjerrjen e shkresës Urdher nr. 8 datë 1.8.2017 "Për zgjidhjen e menjëhershme të justifikuar të kontratës së punës" është bazuar në nenin 51 te LAL 80/2015, dispozitë e cila i referohet administratorit të IAL-së. Në kohen e nxjerrjes së shkresës Urdher nr. 8 datë 1.8.2017 "Për zgjidhjen e menjëhershme të justifikuar të kontratës së punes", UT nuk kishte përzgjedhur dhe emëruar sipas ligjit një person në cilesinë e Administratorit. Pra e thene ndryshe, Kancelari nuk ishte nje person i kualifikuar, i perzgjedhur dhe i emëruar ligjerisht si Administrator i UT. Titulli kancelar është emertim i ligjit të mëparshem, i ligjit të arsimit të lartë nr. 9741 date 21.05.2007 "Për arsimin e lartë ne RSH" i ndryshuar. Nga analiza ligjore e mësipërme, Gjykata çmon se: Shkresa Urdher nr. 8 datë 1.8.2017 është nxjerre nga Kancelari i UT në mungesë të kompetencave që i ka njohur si ligji i vjeter për arsimin e lartë ashtu edhe ligji i ri 80/2015. Kjo kompetence nuk i njihet as në aktet e tjera të brendshme të funksionimit të UT që janë ende në fuqi. Po keshtu, shkresa Urdher nr. 8 datë 1.8.2017 nxjerre nga Kancelari i UT, nuk respekton asnjë nga parimet baze të funksionimit të brendshem administrativ të një IAL-je, asnëe dispozite të posaçme te Kodit te Punes ... " 
Me pas, edhe Administratori i sapo emeruar ne kete detyre, qe ne diten e pare te punes se tij, nxjerr udherin nr.30 date 18.12.2017 "Per ngarkimin e znj.Mirela Gjeei me detyrat e pozicionit te punes drejtore e Drejtorine e BNJ ne Rektoratin e UT". 
Të vjen me te vertete habi, por nga ana tjeter edhe verteton shumë gjera sesi administratori i UT, që në ditën e parë të punës se tij, ngarkon në detyrë pikerisht, znj.Mirela Gjeci, punonjese të Fakultetit te Ekonomise ..... Pse pikërisht M.Gjeci?? Kush i'a rekomandoi këtë punonjese? 

Përsëri grupi i punes, nuk shprehet nëse urdhëri i administratorit është në zbatim të kompetencave të tij të percaktuara shumë qartë në nenit 52 të Iigjit 80/2015. 
Në cilën pikë dhe gërme të nenit 52 ligji 80/2015 i ka dhenë administratorit të institucionit kompetencen e punëdhenesit? 

Rektori ka nxjerrë Udherin nr.25 datë 23.08.2017 "Per moszbatimin e urdherit nr.8 date 23.08.2017 të kancelarit si dhe Urdhrin nr.33, datë 18.12.2017 "Për anullimin e urdhërit nr.30 datë 18.12.2017, të Administratorit të UT "Për ngarkimin e znj.Mirela Gjeci , me detyrat e pozicionit të punes Drejtore në Drejtorine BNJ në Rektorat" 
Administratori, në shkelje të plote të ligjit, me shkresen nr.5246 datë 21.12.2017, ndërmjet të tjerave, konstaton edhe pav1efshmërinë e urdhërit nr.33 datë 18.12.2017 të Rektorit. 
Në lidhje me këto lind pyetja “A ka të drejtë ligjore administratori të vlerësojë ligjshmërinë e akteve të nxjera nga Rektori?

Asnjë autoritet dhe organ drejtues nuk mund të analizojnë, shqyrtojnë apo të moszbatojnë aktet e nxjerra nga Rektori (Vendimin nr. 9 datë 19.03.2008 i Gjykatës Kushtetuese).

Përmëndet Udhezimi nr.27 date 29.12.2017 të MARS "Për strukturat e brendshme akademike dhe administrative në institucionet publike të arsimit te larte", duke cituar, rast pas rasti ( znj.Gjeci dhe znj.Panariti), se vendimet e sipercituara, janë nxjerr përpara nxjerjes së aktit dhe varesia administrative nuk ka qënë e përcaktuar në akt nenligjor. 

Grupi i punes ka konsideruar si absolutisht të pavlefshem dhe i nxjerr në kapercim të kompetencave të dhena nga ligji rektorit edhe Urdhrin nr.2 datë 24.01.2018 "Për rikonfirmimin e znj.D.Panariti në pozicionin e drejtores se Drejtorise se BNJ në Rektorat ", pa dhënë asnjë sqarim se përse është konsideruar si nje akt absolutisht i pavlefshem, dhe në cilin nen të ligjit dhe të udhezimit nr.27 datë 29.12.2017 , rektori ka tejkaluar kompeteneat. 

Pse Administratori i institucionit nuk kryhen detyrat dhe funksionet që i njeh ligji i arsimit të lartë 80/2015 ne nenin 52 të tij por merret vetem me vendimet dhe aktet e Rektorit?????? 

Për të gjitha sa me sipër, konstatimet e grupit të punës nuk qëndrojnë, dhe si rjedhim nuk i pranojmë. 
Grupi i punës paraqet objeksionet:

Neni 25 pika 8 e statutit bie në kundërshtim me nenin 39 pika 5 e ligjit 80/2015 "Rektori nënshkruan kontratat e punës për personelin akademik dhe ndihmës akademik në IAL". Neni 51 pika 1e ligjit 80/2015 citon:  Ai është përfaqësues ligjor i institucionit të arsimit të lartë për çështjet financiare dhe administrative, sipas përcaktimeve të këtij ligji". Funksioni "Shofer" dhe "Drejtor i Drejtorisë së Financës" janë funksione administrative.

Zgjidhja e marrëdhënieve të punës nga kancelari është kryer në kundërshtim të nenit 37 të Kodit të Punës : "Procedura e shqyrtimit të masës disiplinore nga punëdhënësi duhet të garantojë të drejtën e punëmarrësit për t’u dëgjuar, mbrojtur, parashtruar fakte dhe prova, brenda një afati të arsyeshëm.

Objeksionet e Rektorit dhe të Kancelarit nuk pranohen.
11. Vendime të rektorit për komandime në pozicione pune për personel jo-mësimor.

Në nenin 64 të statutit të UT parashikohet se punësimi realizohet me procedurë të konkurimit të hapur, duke garantuar një proces transparent, të paanshëm dhe objektiv.

Në nenin pikën 3 të nenit  62, , të Statutit “Personeli administrativ”, përcaktohet se pjesë e personelit administrative, janë të gjithë drejtuesit dhe punonjësit tekniko -administrative që janë në marrëdhënie pune me UT.

Para hyrjes në fuqi të udhëzimit nr.27 datë 29.12.2017 të Ministrisë së Arsimit Sportit dhe Rinisë, “Për strukturat e Brendshme Akademike dhe Administrative në Institucionet e Arsimit të Lartë”, prej Rektorit janë bërë komandime për personel jo-mësimor, disa prej rasteve paraqiten si më poshtë:

· Me Vendim nr.182, datë 21.10.2016 të rektorit, znj.Elsa Zeneli komandohet specialist protokolli dhe sekretare Dekani në FSHN;

· Me Vendim nr. 180, datë 17.10.2016 të rektorit, znj. Pamela Gushi komandohet specialiste në Drejtorinë e IT në Rektorat;

· Me Vendim nr. 175, datë10.10.2016 të rektorit, znj.Enida Bardhi komandohet specialist arkivi ne FSHN;

· Me shkresën nr.2101 prot datë 20.6.2016 “Për komandimin e drejtorit të Drejtorisë së Komunikimit në Rektorat”, komandohet z.Elton Skëndaj në këtë detyrë dhe znj.Bruna Nicka e komanduar në këtë pozicion lirohet nga kjo detyrë dhe kalon personel akademik në Fakultetin e Ekonomisë UT;

· Me Vendim nr.133 datë 01.09.2016 të Rektorit dhe shkresën nr.2850, datë 31.08.2016 drejtuar FSHN, komandohet znj.Suela Maxhelaku në detyrën Drejtor i Drejtorisë së IT në Rektorat, duke parashikuar se do të trajtohet financiarisht në Fakultetin e Shkencave të Natyrës.
· Me shkresën nr.2850/1, datë 05.10.2016 të Rektorit “Për një ndryshim në pikën 2 të Vendimit të Rektorit të UT nr.133, datë 01.09.2016” znj. Maxhelaku i ndërpriten marrëdhëniet financiare në Fakultetin e Shkencave të Natyrës dhe trajtohet financiarisht nga Rektorati i UT. Sipas pikës 2 të kësaj shkrese, znj. Maxhelaku do të vazhdojë të jetë personel akademik me kohë të plotë në Departamentin e Informatikës në FSHN, por pa trajtim financiar.
Nga kjo praktikë shkresore rezulton se znj. Maxhellaku ka ushtruar njëkohësisht të dy funksionet gjatë periudhës së komandimit, deri në muajin shkurt/mars 2017, pra dhe Drejtor i Drejtorisë së IT me kohë të plotë, por dhe mësimdhënien si personel akademik në Fakultetin e Shkencave të Natyrës, me një ngarkesëmësimore (551 orë/në vit).

Me urdhër nr.1, datë 23.2.2017 të Kancelarit, znj. Maxhelaku i janë ndërprerë marrëdhëniet e punës në UT.

Me shkresë nr.1366 datë 30.3.2017 të Rektorit “Mbi pagesën e pagës së znj.Maxhelaku”, drejtuar Dekanit të F.SH.Natyrës, kërkohet që znj.Maxhelaku, duke filluar nga muaji shkurt të paguhet nga Njesia Kryesore deri në një njoftim të dytë.
· Me Vendimin nr.156, dt 9.10.2017 të rektorit, znj.Lolita Poda komandohet punonjëse bilioteke deri në përfundimin e konkursit;

· Me Vendim nr.144, dt 25.9.2017 të rektorit, znj.Arlinda Vathi komandohet specialist finance pranë Institutit Konfuci;

· Me Vendim nr.123, dt 31.8.2017 të rektorit, znj. Linda Mullaj komandohet Specialiste në Qendrat e Karrierës së UT, nga data 04.9.2017 e deri në përfundim të procedurës së konkurrimit. Kërkesa e znj. Mullaj drejtuar Rektorit për punësim në UT është e datës 28.9.2017

· Me Vendim nr.100, dt 14.6.2017, të rektorit, znj.Nertila Mete komandohet Drejtor i Drejtorisë Juridike në Rektorat, deri në përfundim të konkursit. Shpallja për konkursështë bërë në buletinin nr.6, datë 18 shkurt 2018 të APP, pas 8 muajsh nga data e komandimit.
· Me Vendim nr.96, dt 13.06.2017 të rektorit, znj.Juli Shima komandohet specialiste në Drejtorinë e Kurrikulave në Rektorat.

· Me Vendim nr.52, datë 29.3.2017 – Petrit Novruzaj, komandohet kancelar në FSHN deri në zgjedhjen e administratorit të këtij fakulteti. Ky akt është shpallur absolutisht i pavlefshëm me vendim tëBordit të Administrimit (trajtohet te pjesa e raportit për vendimet e BA).

· Me Vendim nr.8, datë 16.1.2017 të rektorit, z.Enio Ibro, komandohet Specialist në Drejtorinë Juridike në Rektorat.

Pas daljes së udhëzimit nr.27 datë 29.12.2017 të MASR, “Për strukturat e Brendshme Akademike dhe Administrative në Institucionet e Arsimit të Lartë”, janë dy vendime të Rektorit për komandim personeli ndihmës /akademik me karakter administrativ:

· Vendim nr.18, datë 19.02.2018 – Gerard Koci komandohet Drejtor i Drejtorisë së IT në Rektorat.

Grupi i punës nuk disponon akt të rektorit për përfundimin të komandimit të znj. Maxhelaku, por një akt të kancelarit për ndërprerje të marrëdhënieve të punës në UT.

· Vendim nr.16, datë 14.02.2018 – Dorina Panariti komandohet Drejtor i BNJ në Rektorat. 

Referuar vendimeve të cituara më sipër, konstatojmë se rektori ka nxjerrë vendime për komandim në pozicione pune në rektorat dhe njësi kryesore, në tejkalim të kompetencave të tij akademike dhe protokollare.

Komandimi nuk është parashikuar në Statutin dhe Rregulloren e UT, por parashikohet në nenin 8 të Rregullores së Brendshme të Punës, “Për organizimin dhe funksionimin e administratës së Rektoratit të Universitetit të Tiranës”, se në raste të veçanta, për të ofruar ndihmë të specializuar në struktura me interes për institucionin, në administratën qëndrore me vendim të Rektorit mund të aktivizohet personel akademik (të komanduar), brenda numrit të përgjithshëm të punonjësve.

Në kuptim të këtij neni, nuk mund të komandohen persona që nuk janë në strukturat e UT.

Në nenin 64 dhe 65 të Statutit përcaktohet se punësimet kryhen me procedura konkurimi të hapur duke garantuar një proces transparent, të paanshëm dhe objektiv, si dhe nëpërputhje me legjislacionin e punës, aktet ligjore dhe nënligjore të arsimit të lartë.

Në bazë të nenit 57, 64, 66, 67 të Ligjit 80/2015, punësimet për personel akademik, ndihmës akademik dhe administrative kryhen me procedura të konkurrimit të hapur.

Për sa më sipër, komandimet nuk janë në përputhje me aktet normative të sipërcituara, dhe aktet e mësipërme të Rektorit të UT, konsiderohen akte absolutisht të pavlefshme. 
Për sa më sipër, Rektori ka paraqitur objeksionet si më poshtë:

Neni 62, pika 3 e Statutit e cituar nga grupi i punës ( faqja 19, paragrafi i dytë i kesaj pike), në të cilën shprehet se: "se pjese e personelit administrativ, janë të gjithë drejtuesit dhe punonjesit tekniko -administrative që janë në marrëdhënie pune me UT", bie ndesh me nenet 66 të ligjit të arsimit të larteë 80/2015. 

Por edhe nese e marrim të ligjshem këtë nen të Statutit ( sikurse citohet nga Grupi i Punes), cili është punëdhënësi për kategorinë e punonjesve administrative? 

Rrjedhimisht edhe neni 2, pika 8 i Statutit të UT është i ligjshem dhe të drejten ligjore për të nënshkruar kontratat e punes me te gjithe personelin administrativ, e ka Rektori, te pakten deri ne daljen e Statutit te ri, në zbatim te ligjit 80/2015. 

Grupi i Punes ka renditur vendimet e Rektorit në lidhje me komandimet e punonjesve jomesimor, para hyrjes ne fuqi te Udhezimit nr.27 date 29.12.2017 dhe pas hyrjes në fuqi të këtij udhëzimi (faqja 19, 20,21). 

Për rastin e znj,.Maxhelaku, sqarojmë se: 

Së pari: Në të gjithë periudhen znj. Maxhelaku është paguar vetem me nje pagë. 

Së dyti: Në zbatim të pikës 2/e te VKM nr.329, datë 12.04.2017 "Për statusin dhe trajtimin e ve9ante te personelit akademik", puna qe ka kryer ne Rektorat si drejtor i Drejtorise se IT, është një nga drejtimet e punes së saj (kontribut institucional). 
Grupi i Punës referuar vendimeve të cituara, ka konstatuar se rektori ka nxjerrë vendime për komandim në pozicione pune në rektorat dhe njësi kryesore, në tejkalim kompetencash të atij akademike dhe protokollare. 

Kjo është absolutisht e passaktë sepse kompetencat e Rektorit janë përcaktuar në nenin 39 të ligjit 80/2015 dhe në nenin 25 të Statutit (për aq sa nuk bien ndesh me ligjin). Rektori është autoriteti më I lartë akademik i IAL si dhe përfaqësues i tij ligjor për çështjet akademike dhe protokollare, sipas percaktimeve te ketij ligji, por kompetencat e rektorit jane te mirecaktuara ne nenet e sipercituara. 

Komandimi nuk eshte parashikuar ne Statut dhe ne Rregulloren e UT, por as nuk ndalohet. Komandimi i punonjesve eshte nje akt i perkohshem, për arsye imediate të punës dhe për afat te caktuar. E njejta procedure është ndjekur në të gjitha kohërat dhe në të gjitha institucionet. 

Kontratat e punës së punonjesve të komanduar jane konsideruar të vlefshme edhe nga Gjykata e Rrethit Gjyqësor Tiranë, e cila me vendimin nr. 10251 datë 04.12.2017 ka vendosur detyrimin e UT për të respektuar kontratën e punës dhe pagesën e pagës së punonjëses përkatëse për punën e kryer. 

Të njejtin qendrim e gjejmë edhe në rekomandimin nr. K1/S3-6 date 13.03.2018 të Avokatit të Popullit, i cili i rekomandon Administratorit Skerdi Dafa marrjen e masave të menjëhershme për pagesen e pagave të këtyre punonjeseve. Ndërkohe që, nga ana e ketij të fundit nuk u morr asnjeë mase as në respektim të vendimit të gjykates dhe as ne respektim të rekomandimit te Avokatit të Popullit. 

Për me tepër, në të gjitha auditet e Ministrise së Arsimit ( disa prej të njejteve anetare ndodhen edhe në perberjen e ketij grup pune) apo edhe në kontrollet e ushtruara nga Kontrolli i Larte i Shtetit, në asnje rast dhe per asnje arsye nuk janë konstatuar aktet e komandimit si akte të paligjshme .... “çuditerisht" është konstatuar nga ky grup pune....Ku e kane bazuar???? Cila është arsyeja e vertete e ketij grupi pune??? 

Edhe në ligjet e mëparshme të arsimit të lartë, punësimi në institucionet e arsimit të lartë duhej të behej vetëm me konkurs. Por akte "komandimi ' ka patur gjithmonë. 

Aktualisht, pothuajse të gjithë punonjesit e komanduar të listuar ne projekt-raport, pas zhvillimit të progedurave të konkurseve publike, aktualisht janë në marredhënie pune me UT, në zbatim të neneve 64, 67, 67 te ligjit 80/2015 (E.Zeneli, P.Gushi, E, Bardhi, E. Skendaj, L.Mullaj, N.Mete, G.Koci , E. Ibro nuk është me punonjes në UT, dhe znj.Maxhelaku nuk është me drejtore e IT në Rektorat). 

Edhe Udhezimi nr.27, datë 29.12.2017 i MASR nuk ka percaktuar aspak kompetencën e punëdhënesit per strukturat administrative, por ka përcaktuar vetëm varësine nga ana funksionale të tyre. 

Për këtë qëllim, me shkresen nr.842 datë 19.02.2018 dhe nr.84211 datë 27.03.2018, i jemi drejtuar Sekretarit të Pergjithshem të MASR, z.Koli Bele dhe kemi kërkuar interpretim në lidhje me autoritetin që duhet të ëeshkruaje kontratat e punës me personelin administrativ dhe autoriteti që do të disponoje në lidhje me marëdhëniet e punes për personelin administrativ (që nga akti i emerimit, nënshkrimi i kontratave të punës, përsëritje kontrala pune, dalje në pension, ndërprerje të marredhenieve të punës apo edhe çështje të tjera që lidhen me marredheniet e punës të kësaj kegorie punonjësish) 
Por deri tani nuk kemi marre asnjë pergjigje. 

Administratori i UT, ka nxjerre akte dhe urdhra në tejklim te kompetencave që i jep ligji 80/2015 ( nr.406 date 25.01.2018 "Për nderpreje e marrëdhënieve të punes me znj.Caushaj, me detyre drejtore e drejtorisë së manaxhimit të fondeve dhe investimeve në Rektoratin e UT "; apo edhe urdhera të tjerë per ngarkime punonjësish me detyra në rektorat, apo fillime marredhenie pune etj ..., duke u perpjekur të gjejne terma të tilla, me qellimin e vetëm që të mos permendin termin "komandim". 

Nga ana e Grupit të Punës, 'çuditerisht këto akte të paligjshme të administratorit të UT, as nuk konstatohen dhe as nuk përmenden fare në projekt-raport, por citohen dhe kundershtohen vetem aktet e ligjshme teërektorit si "akte absolutisht të pavlefshme". 
Edhe nje here kjo tregon njeanshmeri të ketij grupi pune, shperdorim të hapur të detyres, përveç mungesës së profesionalizmit të tyre. 

Për të gjitha sa më sipër, konstatimet e grupit të punës nuk qendrojnë, dhe si rjedhim nuk i pranojmë. 
Grupi i punës paraqet objeksionet:
Komandimi nuk është akt i parashikuar në legjislacionin e punës. Por në nenin 8 të Rregullores së Brendëshme të Punës citohet: "Në raste të vecanta, për të ofruar ndihmë të specializuar në strukturame interes për institucionin, me vendim të Rektorit në administratën e Rektoratit mund të aktivizohet personel akademik (të komanduar), brenda numrit të përgjithsëm të punonjësve". 

Neni 66 dhe neni 67 i ligjit 80/2015 përcakton se punësimi i personelit ndihmës akademik dhe personelit administrativ në institucionet publike të arsimit të lartë bëhet me konkurs publik. Me komandim në detyrë, Rektori nuk ka zbatuar ligjin 80/2015.

Objeksionet e Rektorit nuk pranohen.
12. Vendime të rektorit për shtyrje të afatit të daljes në pension

Rektori mbi bazë të propozimeve nga Njësitë Kryesore, ka nxjerrë aktet e mëposhtëm:

· Vendimin nr. 47, datë 27.3.2017 – Agim Haveriqi punonjës nd/mësimor në FSHN – shtyhet afati deri në përfundim të procesit mësimor 23.06.2017

· Vendim nr. 151, datë 4.10.2017  Zhaneta Mara –punonjës nd/mësimor në FSHN- shtyhet afati për një vit 19.10.2017 – 19.10.2018

· Vendim nr. 97, datë 13.06.2017 - Leonora Arqimandriti –arkiviste ne Rektorat, shtyhet afati për një vit deri në datë 4.08.2018

Ndërkohë, Kancelari në ushtrimin e kompetencave të ngarkuara përkohësisht si administrator, ka nxjerrë urdhrin nr. 9, datë 1.08.2017 “Për ndërprerjen e marrëdhënies së punës me UT të punonjëses Leonora Arqimandriti”.

Rektori me urdhër nr. 26, datë 24.08.2017 urdhëron Drejtorinë e Burimeve Njerëzore “Për moszbatimin e urdhrit nr. 9, datë 1.08.2017 “Për ndërprerjen e marrëdhënies së punës me UT të punonjëses Leonora Arqimandriti”, si urdhër i nxjerrë në tejkalim të kompetencave të Kancelarit. 

· Vendim nr. 82, datë 1.06.2017 - Dr.Petraq Simo –personel akademik në F.SH.S i shtyhet afati për një vit deri në datë 3.06.2018 (në kundërshtim me nenin 65 të ligjit nr.80/2015 nuk ka gradë profesor, apo profesor i asociuar)

· Vendim nr. 7 datë 24.01.2018 – Rita Dafa – personel nd/akademik me karakter mësimor në F.SH.N , i shtyhet afati me një vit deri në 5.03.2019.

Mosha e pensionit parashikohet në nenin 92 të ligjit nr. 7703, date 11.05.1993, "Për sigurimet shoqërore ne Republikën e Shqipërisë", të ndryshuar

Në nenin 75 të Statutit të UT, një nga rastet e mbarimit të marrëdhënies së punës, është kur punonjësi mbush moshën e pensionit dhe kjo dispozitë e statutit nuk bie ndesh me legjislacionin në fuqi.

Gjithashtu, në bazë të nenit 65 të ligjit nr.80/2015 e vetmja kategori që mund të vazhdojë marrëdhëniet e punësimit me kontrata të rinovueshme njëvjeçare, pas moshës së parashikuar në këtë nen, është personeli akademik me titull “Profesor” dhe “Profesor i Asociuar”.
Bazuar në sa më sipër, mosrespektimi nga ana e Rektorit të UT të ligjit nr. 7703, date 11.5.1993, "Për sigurimet shoqërore ne Republikën e Shqipërisë", të ndryshuar dhe vendimit të Këshillit të Ministrave Nr.478, datë 16.6.2010 “Për ndërprerjen e marrëdhënieve të punës, nga organet e administratës shtetërore, pas plotësimit të kushteve për pension pleqërie”, përbën shkelje shumë të rëndë të ligjit, pasi këto veprime të Rektorit të UT kanë sjell pasoja të drejtpërdrejta si financiare ashtu dhe ligjore  për institucionin e UT. 
Për sa më sipër, Rektori ka paraqitur objeksionet si më poshtë:
Grupi i Punës ka renditur disa vendime të Rektorit, bazuar në propozimin e njësive kryesore, për shtyrje të afatit të daljes në pension. Konkretisht: 

Vendimi nr. 27, datë 27.03.2017 "Për shtyrje të afatit të daljes në pension të punonjesit ndihmes mësimor ne FSHN ,z.A. Haveriqi" 
Vendimin nr.151, datë 04.10.2017 "Për shtyrje të afatit të daljes në pension të punonjesit ndihmes mësimor në FSHN ,znj. Zh. Mara " 

Vendimin nr.97, datë 13.06.2017 "Për shtyrje të afatit të daljes në pension të punonjësit në Reklorat, znj.Leonora Arqimandriti". 
Ndërkohë kancelari ka nxjerre udherin nr.9 datë 01.08.2017 "Për ndërprerjen e marredhënieve të punës me UT të znj.L.Arqimandriti", dhe sipas grupit të punës ...në ushtrim të kompetencave të ngarkuara perkohesisht si administrator. 

Kjo është absulutisht e pasaktë dhe keqinterpretim nga ana e Grupit të Punës, pasi as kancelari (me ligjin 9741 datë 21.05.2007, i ndryshuar) dhe as administratori në asnjë pikë dhe gërmë të nenit 52 te ligjit 80/2015, nuk ka kompetencen e punëdhënësit as për personelin administrativ, për më tepër, që nuk është ndarë dhe kategorizuar personeli sipas kerkesave të neneve 66 dhe 67 të Iigjit 80/2015, e pranuar kjo edhe në projekt-raport. 

Për këtë arsye, Rektori me Urdherin nr.26 datë 24.08.2017, urdhëron drejtorine e BNJ në Rektorat, "Për moszbatim të urdherit nr.9 datë 01.08.2017 të kancelarit", si urdhër i nxjerrë në tejkalim të kompetencave të kancelarit. 

Vendimi nr.82 datë 01.06.2017 "Për shtyrje të afalit të daljes në pension të punonjësit mësimor në FSHS , Dr. Doc. Petraq Simo". 
Vendimi nr.7 datë 24.01.2018 "Për shtyrje të afatit të daljes në pension të punonjesit ndihmës mësimor në FSHN , zj. R.Dafa. " 
Grupi i punës shprehet se Rektori nuk ka respektuar ligjin nr. 7703 datë 11.05.1993 “Për sigurimet shoqërore në RSH”, i ndryshuar.

Kjo nuk është aspak e vërtetë dhe është një keqinterpretim nga ana e grupit të punës.
Ne lidhje me kete ju sqarojme se: 

Ligji i Sigurimeve Shoqerore eshte nje e drejte qe i lind punemarresin ne momentin qe ploteson kushtet (moshen dhe vitet e punes) por nuk eshte detyrim per punedhenesit. Kjo shprehet shume qarte ne nenin 31 e ne vazhdim te ligjit te sipercituar. 

Per me teper, ligji i sigurimeve shoqerore ne nenin 33 te tij "Shtese pensioni per shtyrje te dates se daljes ne pension, ka parashikuar se: 

"I siguruari, i cili, ka plotësuar kushtet për pension pleqerie, sipas nenit 92 të ligjit, merr shtesë në masen 0,5 % shtesë të pensionit për çdo muaj që shtyn daten e daljes në pension dhe vazhdon të paguaje kontribute". 
Kjo tregon qartë se rektori nuk ka shkelur aspak as ligjin e sigurimeve shoqerore, as ligjin e arsimit të lartë dhe as një ligj apo akt tjeter ligjor. 

Në projekt-raport konstatohet se grupi i punës, në menyre të perseritur përdor shprehjen: "shkelje të rende të ligjit'. 
Pyeta është: në kete rast, cilat jane pasojat e drejteperdrejta financiare dhe ligjore për institucionin qe kane sjelle veprimet e Rektorit???? 

Për të gjitha sa më sipër, konstatimet e grupit të punës nuk qëndrojnë, dhe si rjedhim nuk i pranojmë. 
Grupi i punës paraqet objeksionet:

Neni 65 i ligjit 80/2015 parshikon se kategoritë e personelit akademik i cili mund të shërbejë në detyrë edhe pas moshës së daljes së pensionit  janë personeli akademik me graden "Profesor" dhe ai me gradën "Profesor i Asocuar".

Personeli për të cilin është shtyrë me një vit dalja në pension nuk është pjesë e kategorive të personelit akademik që neni 65 i ligjit 80/2015 parashikon shtyrjen e moshës së pensionit. Neni 75 i statutit parashikon se një nga rastet e mbarimit të marrëdhënies së punës është kur punonjësi mbush moshën e pensionit. Rektori ka vepruar në kundërshtim të nenit 65 të ligjit 80/2015 dhe në kundërshtim të nenin 75 të Statutit të UT-së.

Për sa më sipër objeksionet e Rektorit nuk pranohen.

13.  Mbi varësinë funksionale dhe organizative të auditimit të brendshëm

Me shkresën nr. 582/2, datë 22.6.2017 të Rektorit, është miratuar Programi i Angazhimit të Auditimit për Rektoratin e UT.

Me shkresën nr.582/4, datë 27.6.2017 të Kancelarit është kundërshtuar akti i rektorit për një angazhim të paligjshëm të auditimit.

Me shkresën nr.134, datë 27.06.2017 të Bordit të Administrimit “Mbi varësinë funksionale dhe organizative të njësisë së auditimit të brendshëm”, Bordi i Administrimit sqaron rektorin se referuar ligjit nr.114/2015 “Për auditim e brendshëm në sektorin publik”  njësia e auditimit të brendshëm në rektorat ka varësi organizative dhe funksionale te Bordi i Administrimit, ndaj shkresa  nr.582/2, datë 22.6.2017 e Rektorit konsiderohet akt absolutisht i pavlefshëm pasi është autorizuar nga një autoritet jokompetent ligjor.

Ndërkohë që tre muaj para nxjerrjes së aktit të rektorit, Ministria e Financave me shkresën nr. 186/112, datë 20.03.2017 drejtuar Kancelarit të UT (i cili ka vënë në dijeni dhe rektorin) sqaron se duke marrë parasysh parashikimet e ligjit të fushës së Auditimit të Brendshëm, njësia e auditimit në IAL duhet të raportojë në mënyrë të drejtpërdrejtë te Bordi i Administrimit, por  dhe të gjithë detyrimet ligjore të kësaj njësie (karta e auditimit, plani strategjik e vjetor, raporti i çdo angazhimi auditimi etj.) duhet të miratohen nga BA. 

Në çdo rast, BA duhet të marrë paraprakisht miratimin e Senatit Akademik për çështje që lidhen me fushën akademike dhe të informohet SA mbi auditimet e kryera në këtë fushë.

Sa më sipër, shkresa nr.582/2, datë 22.6.2017 e Rektorit të UT, është nxjerrë në kapërcim të kompetencave të njohura nga kuadri ligjor në fuqi, gjë e cila përbën shkelje të rëndë të ligjit.
Për sa më sipër, Rektori ka paraqitur objeksionet si më poshtë:
Funksionet dhe detyrat e Drejtorisë së Auditimit të Brendshëm në Rektorat janë kryer në perputhje me ligjin specifik për auditimin e brendshëm dhe në mbështetje të Rregullores së brendshme të Punës neni 9, VII. 

Sipas pikës 16 të Rregullores e cila përcakton se: "Detyrat e Drejtorise se Auditimit ëe Brendshëm konsistojnë në permbushjen e detyrave të caktuara nga Rektori, që janë përputhje me programin dhe objektivat e UT-së", është miratuar edhe "Programi vjetor i auditimit për vitin 2017" me shkresën nr. 3701/1 datë 29.12.2016 (bashkengjitur). Ky program vjetor i është njoftuar Kancelarit të UT me shkresën nr. 582 datë,  09.02.2017, nga ana e të cilit nuk ka patur zyrtarisht asnjë reagim. 

Në zbatim të programit vjetor te auditimit 2017 pika 5, të miratuar nga Rektori me shkresën nr. 3701/1, datë 29.12.2016, nëpërmjet shkreses nr. 582/2 datë 22.06.2017 të Rektorit është miratuar edhe programi i angazhimit të auditimit për rektoratin e UT-së. 

Ndërkohë që Kancelari është njoftuar që në muajin shkurt 2017 me shkresen nr. 582, datë 09.02.2017 në lidhje me programin vjetor të auditimit 2017 të miratuar nga Rektori, rezulton se ai ka kundershtuar dhe penguar vetem kryerjen e auditimit për Rektoratin e UT-se. Kuptohet qartë, që Kancelari ka penguar këtë auditim për arsye personale me qellim fshehjen e shkeljeve të kryera nga ana e tij. Në këtë pengese që Kancelari i bëri auditimit në Rektoratin e UT, ai u mbështet edhe nga BA. 

Ndonëse në kompetencat e Bordit të Administrimit të parashikuara shprehimisht në nenin 49 të LAL 80/2015, ashtu edhe në ligjin nr. 114/2015 “Për auditimin e brendshëm në sektorin publik”, nuk përcaktohet se njësia e auditimit varet nga Bordi i Aministrimit, nga ana e këtij të fundit ky angazhim auditimi është penguar për shkaqet e permendura më sipër. 

Bordi i Administrimit ka konsideruar si nje akt absolutisht të pavlefshem shkresën nr. 582/2 datë 22.06.2017 të Rektorit, nëpërmjet të cilës është miratuar Programi i angazhimit të auditimit për rektoratin e U-së, ndërkohë që nuk e ka një patur kompetence të tillë. 

Në rast se i referohemi nenit 10 pika 2 të ligjit nr. 114/2015 "Për auditimin e brendshëm në sektorin publik" i cili parashikon se: "Njësia e auditimit të brendshëm është e pavarur funkisionalisht dhe raporton në mënyrë të drejtëpërdrejtë tek titullari i njësisë publike", rezulton se edhe në kuptim të kesaj dispozite, me titullar të njesise publike nuk nënkuptohet Bordi Administrimit, i cili është vetëm një nga organet kolegjiale të IAL-së. 

Referuar LAL 80/2015 organet kolegjiale drejtuese, Senati Akademik dhe BA kanë funksione të përcaktuara në nenet respektive të ligjit. Bordi i Administrimit është i përbëre ngë persona të emëruar me kohë të pjesshme, dhe kanë për kompetence vetëm mbarëvajtjen financiare dhe administrative të institucionit sipas përcaktimeve në nenin 49 te LAL 80/2015. Për më tepër, si mundet një organ me kohe të pjeshme të ushtrojë funksionin e titullarit të institucionit? 

Referuar ligjit 114/2015 "Për auditimin e brendshëm në sektorin publik", në përcaktimet e tij rezulton qartë se auditimi duhet të jetë i pavarur në mënyrë që të garantojë funksionimin e vet në mënyrë objektive dhe të paanshme përsa i takon aspektit financiar të një institucioni. 

Përsa i takon shkresës së Ministrisë së Financave nr. 186/112 datë 20.03.2017, rezulton se edhe kjo e fundit ka marrë një kompetencë që nuk i takon përsa i takon interpretimit të ligjit "Për auditimin e brendshëm në sektorin publik" në raport me LAL 80/2015. 
Përcaktimi i varësisë funksionale të strukturës së auditimit është bërë vetëm me Udhëzimin nr. 27, datë 29.12.2017, të Ministrit të Arsimit Sportit dhe Rinisë, pika 17. 

Përsa më sipër, konstatimi i bërë nga grupi i punës se shkresa nr. 582/2 datë 22.06.2017 e Rektorit ësëte nxjerrë në kapercim të kompetencave të njohura nga kuadri ligjor në fuqi , nuk qëndron, pasi Rektori ka vepruar në përputhje me LAL 80/2015, me ligjin nr. 114/2015 "Për auditimin e brendshëm në sektorin publik" dhe me Rregulloren e brendshme të punës. Prandaj, këtë konstatim nuk e pranojmë. 
Grupi i punës paraqet objeksionet:

Neni 47 i ligjit 80/2015 përcakton se: "Bordi i Administrimit është organi më i lartë kolegjial administrativ, i cili garanton përmbushjen e misionit të institucionit të arsimit të lartë, mbarëvajtjen financiare dhe administrative të tij".

Pika 19 e nenit 4 të ligjit 114/2015 "Për Auditimin e Brendshëm në Sektorin Publik" cilësohet se: “Titullar i njësisë publike” është kreu i organit qendror të njësisë publike. Në kuptim të këtij ligji titullar i njësisë publike, në njësitë të cilat drejtohen nga organe vendimmarrëse kolegjiale, konsiderohet ky i fundit".

Sipas nenit 47 të ligjit 80/2015, Bordi i Administrimit është organi më i lartë kolegjial që garanton përmbushjen e misionit të IAL, mbarëvajtjen financiare dhe administrative të tij. Për sa më sipër është e qartë se Njësia e Auditimit varet nga BA. Miratimi i "Programit të Angazhimit për Rektoratin e UT" nga ana e Rektorit është në kapërcim të kompetencave të njohura nga kuadri ligjor në fuqi.
Për sa më sipër, objeksionet e Rektorit nuk pranohen.

14. Mbi nënshkrimin e akteve nëkundërshtim me kuadrin ligjor në fuqi 

Rektori i UT, në kundërshtim me Ligjin Nr.80/2015 “Për arsimin e lartë dhe kërkimin shkencor në institucionet e arsimit të lartë në Republikën e Shqipërisë”, ka firmosur si autoritet kontraktues, ku sipas përcaktimeve të Nenit 51, pika 1 është Administratori përfaqësuesi ligjor i IAL-së për çështjet financiare dhe administrative dhe jo Rektori, që sipas Nenit 39, pika 1“Rektori është autoriteti më i lartë akademik i institucionit të arsimit të lartë, si dhe përfaqësuesi ligjor i tij për çështjet akademike dhe protokollare...”.
Kështu, më datë 24.02.2017 Rektori i UT ka firmosur si titullar i autoritetit kontraktor një kontratë shërbimi për “Shërbimin privat të sigurisë fizike të UT, Loti 1”, si dhe kontratë furnizimi për “Blerje, prodhim, instalim, paisje dhe sisteme mobilimi për UT”.

Ndërkohë, për shkak të mungesës së tij për arsye shëndetësore, Rektori, me Urdhër Nr.12, datë 16.02.2017 i ka deleguar kompetencat e tij Zv.Rektorit për anën shkencore, z.Shezai Rrokaj, në mungesë dhe me porosi të Rektorit, për periudhën 20.02.2017 deri për një kohë të dytë.

Nga sa më sipër, përveç faktit që Rektori ka firmosur si autoritet kontraktues i UT, në kundërshtim me ligjin, ai dy kontratat e mësipërme i ka firmosur në emrin e tij në kohën kur kompetencat ia ka deleguar zv.Rektorit.

Sa më sipër, nënshkrimi i akteve administrative në kundërshtim me përcaktimet e ligjit Nr. 44/2015 “Kodi i Procedurave Administrative i Republikës së Shqipërisë”, të ligjit 80/2015, ligjit Nr. 9643, datë 20.11.2006, ligjit nr.10296, datë 8.7.2010, VKM nr. 914, datë 29.12.2014 dhe akteve të brendshme të UT, në mungesë të plotë të prezencës në punë dhe delegrimit të kompetencave me afate të përcaktuara në aktin e delegimit, përbën shkelje shumë të rëndë të ligjit, pasi këto veprime të Rektorit të UT kanë sjell pasoja të drejtpërdrejta si financiare ashtu dhe ligjore për institucionin e UT. 

Për sa më sipër, Rektori ka paraqitur objeksionet si më poshtë:
Ashtu siç sqarohet edhe më sipër, UT ka patur kancelar (organ sipas ligjit te vjetër), dhe jo Administrator të zgjedhur sipas ligjit 80/2015. Bazuar në nenin 39 pika 12 të LAL 80/2015, dhe nenit 25/15 të Statutit te UT "Rektori, eshte autoriteti i vetëm kontraktues për UT, me perjashtim të rasteve kur me rregullore përkatëse kjo kompetence u ësht lënë dekaneve të fakulteteve apo kancelarit me autorizim ... ". Kjo pikë e statutit nuk bie në kundershtim me asnje dispozite të LAL 80/2015, pasi nuk ka ekzistuar dhe nuk ekziston asnjë dispozite ligjore apo nënligjore që të përcaktojë shprehimisht se Kancelari dhe/ose Administratori i nje IAL-je është edhe Titullar i Autoritetit Kontraktor. Dhe, për aq kohe sa, një percaktim i tillë nuk bëhet as në LAL dha as në akte të tjera ligjore e nënligjore në fuqi, UT, ka funksionuar mbi bazën e statutit dhe rregullores aktuale duke zbatuar edhe ligjin specifik për prokurimet publike. 

Sipas shkreses nr. 191, datë 19.01.2016 të Rektorit UT-se Z. Dhori Kule, Kancelari i UT ka qënë i autorizuar për të organizuar dhe realizuar procedurat e prokurimit me cilesinë e Titullarit të Autoritetit Kontraktor deri në datë 31.12.2016, kohë gjatë së cilës Kancelari ka kryer edhe procedurat e prokurimit përkatëse deri në shpalljen e fituesve për kontratat e përmendura nga grupi i punës. 

Në kushtet kur Kancelarit i mbaroi afati i autorizimit të dhënë nga Rektori Z. Dhori Kule, dhe deri në miratimin e buxhetit për vitin 2017, kompetenca e titullarit të autoritetit kontraktor është ushtruar nga Rektori në mbështetje të LAL 80/2015 neni 39 pika 12 dhe të Statutit të UT nenit 25/15. 
Për sa më sipër, është bere vetëm firmosja e kontrates së shërbimit "Shërbimin privat të sigurisë fizike të UT, Loti 1" dhe e kontratës së furnizimit për "Blelje prodhim, instalim pajisje dhe sisteme mobilimi për UT", pasi siç e theksojme më lart procedurat e prokurimit janë kryer nga Kancelari. 

Duke qënë se "Institucionet e arsimit të lartë" që shpenzojnë fonde publike duhet të zbatojnë Ligjin specifik nr. 9643, date 20.11.2006 "Për Prokurimin Publik" i ndryshuar, këto kontrata janë lidhur pas ezaurimit të të gjitha procedurave të kërkuara nga ky ligj. 

Përveç konstatimeve të bera nga persona jokompetentë në lidhje me keto kontrata, ju bej me dije se, deri më sot, nuk ekziston asnjë vendim nga gjykata kompetente që të ketë shpallur të pavlefshme këto kontrata. 

Në këto kushte, këto kontrata kanë qënë të detyrueshme për zbatim, dhe personat të cilët me mosveprimet e tyre i kanë shkaktuar dëm ekonomik institucionit do te mbajnë përgjegjësitë përkatëse. 

Përsa i përket faktit se Rektori i ka firmosur këto kontrata ndërkohë që i ka deleguar kompetencat e tij Zv. Rektorit me Urdher nr. 12 datë 16.02.2017, sqarojmë se, Rektori ka deleguar kompetencat në rastet e mungeses së tij. Pra, kompetencat e Rektorit do të të ushtrohen nga Zv Rektori në rastet e mungeses së tij dhe për këtë nuk ka të përcaktuar ndonjë afat në urdhër, ashtu siç shprehet grupi i punës në këtë projekt-raport. 

Pas miratimit të buxhetit për vitin 2017 (i përcjellë në Rektorat me shkresën nr. 94 datë, 04.05.2017 te BA), Kancelarit i është deleguar perseri ushtrimi i kompetencës së Titullarit të Autoritetit Kontraktor për Universitetin e Tiranës me shkresën nr. 2136/1 datë 18.05.2017 të Rektorit. Sipas këtij autorizimi, Kancelari i UT duhet të kryente procedurat e prokurimit të planifikuara në buxhetin 2017. 
Për sa më sipër, duke konsideruar se Rektori ka vepruar në përputhje me të gjitha aktet të cilat normojnë këtë proces, kërkojmë nga grupi i punës të përcaktojë qartë se: 

-Me cilat dispozita të ligjit nr. 44/2015 "Kodi i Procedurave Administrative", të LAL 80/2015, të ligjit nr. 9643, datë 20.11.2006, të ligjit nr. 10296 date 8.7.2010, VKM nr. 914, datë 29.12.2014, dhe të akteve të brendshme të UT, vijnë në kundërshtim veprimet e Rektorit??? Edhe këtë konstatim e gjejme si të pambështetur ashtu edhe të njëanshem. Si rjedhim, nuk e pranojmë.

Grupi i punës paraqet objeksionet:

Neni 51, pika 1 i ligjit 80/2015 përcakton:  “Administratori është autoriteti më i lartë administrativ dhe përgjegjës për mirëfunksionimin financiar të institucionit. Ai është përfaqësues ligjor i institucionit të arsimit të lartë për çështjet financiare dhe administrative, sipas përcaktimeve të këtij ligji."

Sipas nenit 39, pika 1 të ligjit 80/2015, Rektori është autoriteti më i lartë akademik i institucionit të arsimit të lartë, si dhe përfaqësuesi ligjor i tij për çështjet akademike dhe protokollare, sipas përcaktimeve të këtij ligji. Ndërsa sipas nenit 51, pika 1 ligjit 80/2015 “Administratori është autoriteti më i lartë administrativ dhe përgjegjës për mirëfunksionimin financiar të institucionit. Ai është përfaqësues ligjor i institucionit të arsimit të lartë për çështjet financiare dhe administrative, sipas përcaktimeve të këtij ligji."  
Nga sa më sipër, ligji 80/2015 njeh Rektorin si titullar vetëm për çështjet akademike dhe protokollare. Procedurat e prokurimit publik nuk mund të kategorizohen si çështje akademike apo protokollare. Ato mund të kategorizohen si çështje administrativo financiare, ku për këto çështje ligji 80/2015 njeh administratorin. Rektoriështë në kapërcim të kompetencve të tij në momentin që ushtron kompetencat e Titullarit të Autoritetit Kontraktor.
15. Mbi kontratat e prokurimeve publike të nënshkruara nga Rektori

Grupi i Punës konstaton se rektori ka nënshkruar kontrata të prokurimit publik me operatorët ekonomik, që mbi bazë të ligjit nr.80/2015 dhe ligjit “Për menaxhimin dhe kontrollin financiar”, janë kompetencë e autoritet drejtues për çështjet administrative dhe financiare. 

Gjithashtu, në zbatim të Urdhrit të Rektorit Nr. 12, datë 16.02.2017, funksionet e Autoritetit Kontraktor i ka ushtruar edhe Zëvendësrektori, Z. Shezai Rrrokaj. Rektori me shkresën Nr. 2136/1, datë 18.05.2017, i njofton kancelarit se nga ky moment kompetencat e autoritetit kontraktor do të ushtrohen nga kancelari.

Në tejkalim të kompetencave, Rektori i dërgon Autorizimin me nr. 610 prot, datë 09.02.2017, pranë njësive kryesore ku autorizon Dekanin e Fakultetit/ Drejtorin e Filialit/ Institutit, të krijojë komisionin e prokurimit me vlerë të vogël për vitin 2017. Grupi konstatoi se ky autorizim është zbatuar vetëm në Fakultetin e Shkencave të Natyrës.

Sipas nenit 52 të këtij ligji, Administratori është autoriteti më i lartë administrativ dhe përgjegjës për mirëfunksionimin financiar të institucionit. Ai është përfaqësues ligjor i institucionit të arsimit të lartë për çështjet financiare dhe administrative, sipas përcaktimeve të këtij ligji.

Nga shqyrtimi i disa praktikave konstatohet se Rektori/Zv. Rektori ka zhvilluar procedura prokurimi publik duke marrë cilësitë e autoritetit kontraktor të UT, në kundërshtim me nenin 39 të ligjit dhe nenin 52 të tij, kompetenca të cilat i ka Administratori.  

Kështu është nënshkruar:

· kontrata administrative nr.766/6 datë 24.2.2017”Për shërbimin privat të sigurisë fizike të UT” Loti 1; 

· kontrata me objekt “Blerje, prodhim, instalim, pajisje dhe sisteme mobilimi për UT”. si dhe 

· Kontratën nr.4124/4 datë 24.2.2017 ”Blerje, prodhim, instalim, pajisje dhe sisteme mobilimi për UT” në tejkalim të kompetencave të dhëna nga neni 39 i ligjit

· Procedura prokurimi për blerje me vlerë të vogël

Gjykata Administrative e Shkallës së Parë Tiranë me vendimin nr.1789 datë 2.5.2017 në pjesën arsyetuese ka vlerësuar se Rektori në përputhje me nenin 39 të LAL nuk ka kompetenca administrative apo financiare, të cilat ky LAL ia ka njohur Bordit të Administrimit dhe Administratorit, referuar nenet 47, 49, 51 e 52.

Kontratat e mësipërme nuk janë zbatuar nga disa prej kancelarëve të fakulteteve dhe për këtë arsye këta të fundit kanë marrë masë disiplinore nga rektori. Gjithashtu, operatorët ekonomik të cilët kanë nënshkruar këto kontrata, janë në proces gjyqësor me universitetin. Kjo mund të  çoj në penalitete financiare për insitucionin, për shkak moszbatimi të procedurave të prokurimit publik.

Nga dokumentacioni i mbledhur në njësitë kryesore, rezulton se Dekani i Fakultetit të Shkencave të Natyrës ka ushtruar kompetencat e Autoritetit Kontraktor për blerjet e vogla në Fakultet. Edhe në këtë fakultet ka probleme me pagesën e mallrave/shërbimeve të përfituara nga fakulteti, pasi sipas kancelarit nuk mund të kryej pagesën e të gjithë procedurave ku kompetencat e Autoritetit Kontraktor janë ushtruar nga Dekani.

Në Fakultetin e Historisë dhe Filologjisë konstatohet se deri në muajin Janar 2017, kompetencat e Titullarit të Autoritetit Kontraktor janë ushtruar nga Dekani Znj Valentina Duka. Më pas këto kompetenca janë ushtruar nga kancelari i fakultetit.

Për sa më sipër nga Grupi i Punës konstatohet se Universiteti i Tiranës, është përgjegjës për prokurimin e fondeve të UT-së, në përputhje me dispozitat e ligjit për prokurimin publik dhe të akteve nënligjore, të nxjerra në zbatim të tij.

Ligji Nr. 80/2015 “Për Arsimin e Lartë dhe Kërkimin Shkencor në Institucionet e Arsimit të Lartë në Republikën e Shqipërisë”, ka bërë një ndarje të qartë të funksioneve e fushës së kompetencave që do të ushtrojnë organet kolegjiale dhe autoritet drejtuese në institucionet e arsimit të lartë.

Në mënyrë specifike, në dispozitat e tij përcaktohet se në institucionet e arsimit të lartë ka dy autoritete drejtuese të cilët janë përfaqësues ligjorë të institucionit në dy fusha të ndryshme, përkatësisht Rektori në fushën akademike e protokollare dhe Administratori në fushën financiare dhe administrative. 

Bazuar në nenin 51 të Ligjit nr. 80/2015, është kompetencë dhe përgjegjësi e Administratorit të UT-së të përfaqësojë ligjërisht Universitetin e Tiranës në veprimtarinë administrative e financiare të tij, ku bën pjesë edhe fusha e prokurimeve publike dhe konkretisht lidhja e kontratave të prokurimeve publike.

Kompetenca funksionale që ligji për arsimin e lartë i ka dhënë Administratorit për çështjet administrative dhe financiare nënkupton të drejtën dhe detyrimin e tij që të veprojë në zbatim të kuadrit ligjor në fuqi.

Bazuar në nenin 56, kreu VII të VKM nr. 914, datë 29.12.2014 “Për miratimin e rregullave të prokurimit publik” Titullari i autoritetit kontraktor ose zyrtari i autorizuar prej tij është përgjegjës për ngritjen e grupeve të punës, komisioneve të përfshira në procesin e prokurimit dhe nxjerrjen e urdhrit të prokurimit deri në firmosen e kontratës me operatorin ekonomik fitues. Në çdo rast, detyrat që përcaktohen në këto rregulla për titullarin e autoritetit kontraktor ose zyrtarin e autorizuar prej tij duhet të kryhen në përputhje me ligjin nr.10296, datë 8.7.2010, “Për menaxhimin financiar dhe kontrollin”, të ndryshuar.

Në kuptim të ligjit nr.10296, datë 8.7.2010 “Për Menaxhimin Financiar dhe Kontrollin”, nëpunësi autorizues autorizon të gjitha veprimet administrative dhe financiare në UT, por njëkohësisht është përfaqësuesi ligjor i institucionit në fushën administrative, i emëruar nga Bordi i Administrimit. Ky qëndrim ligjor konfirmohet edhe nga Ministria e Financave (ministria përgjegjëse për interpretimin e ligjit 10296/2010) me shkresën 186/112 date 20.03.2017.

Bazuar në sa më sipër, mosrespektimi nga ana e Rektorit të UT të ligjit 80/2015, ligjit Nr. 9643, datë 20.11.2006, ligjit nr.10296, datë 8.7.2010, VKM nr. 914, datë 29.12.2014 dhe shkresës së MF shkresës 186/112 date 20.03.2017, përbën shkelje shumë të rëndë të ligjit, pasi këto veprime të Rektorit të UT kanë sjell pasoja të drejtpërdrejta si financiare ashtu dhe ligjore për institucionin e UT. 
Për sa më sipër, Rektori ka paraqitur objeksionet si më poshtë:
Siç përmendet edhe më sipër, Kancelari ka ushtruar kompetencën e titullarit të Autoritetit Kontraktor në bazë të autorizimeve të lëshuara nga Rektori. Kështu, me shkresën nr. 191 datë 19.01.2016 të Rektorit të UT -së, Kancelari i UT ka qënë i autorizuar për të organizuar dhe realizuar procedurat e prokurimit me cilesinë e Titullarit të Autoritetit Kontraktor deri në datë, 31.12.2016. Ndërkohë që, pas miratimit të buxhetit për vitin 2017 (i percjellë në Rektorat me shkresën nr. 94 datë 04.05.2017 të BA), Kancelarit i është deleguar përsëri ushtrimi i kompetences së Titullarit të Autoritetit Kontraktor për Universitetin e Tiranes me shkresen nr. 2136/1 date 18.05.2017 te Rektorit. 

Gjithashtu, në mbështetje të nenit 39 pika 12 të LAL 80/2015 , dhe nenit 25/15 të Statutit të UT sipas të cilit: "Rektori, është autoriteti i vetëm kontraktues për UT, me perjashtim të rasteve kur me rregulloret përkatëse kjo kompetence u është lënë dekaneve të fakulteteve apo kancelarit me autorizim ... ", Rektori ka autorizuar Dekanin e Fakultetit, Drejtorin e Filialit/lnstitutit për të krijuar komisionet e prokurimit me vlera të vogla. 

Konstatimi i bërë nga grupi i punës se Rektori ka marrë cilësitë e autoritetit kontraktor të UT-së në kundershtim me nenin 39 dhe nenin 52 të LAL 80/2015 , nuk qendron pasi: 

-neni 39 pika 12 LAL 80/2015 parashikon se: "Funksione të tjera të Rektorit percaktohen ne statutin e institucionit", dhe sipas Statutit te UT neni 25/15, rektori eshte i vetmi autoritet kontraktues per UT-ne. 

-neni 52 i LAL 80/2015 parashikon funksionet e administratorit, dhe në asnjë pikë të kesaj dispozite nuk parashikohet se administratori është titullar i autoritetit kontraktor. Pra, konsiderojmë alogjik përfundimin që nxjerr grupi i punës se kjo është kompetence e Administratorit. Nga referencat ligjore që bën vete grupi i punës, nuk rezulton të provohet ky konstatim. 

Gjithashtu, referimi që grupi i punës bën tek Vendimi i Gjykates Administrative të Shkallës Parë Tiranë nr. 1789 datë 2.5.2017, nuk lidhet aspak me kontratat e prokurimit të lartepermendura, por me Vendimin nr. 2 date 1.2.2017 te Bordit te Administrimit, i cili ka ngarkuar me funksionet e Administratorit, Kancelarin Robert Skënderi. Përdorja e arsyetimit të dhënë në këtë vendim gjykate, për çdo rast, tregon edhe një herë qartazi, tendencen dhe varferinë në gjetjen e bazave ligjore që grupi i punës do të mbeshtese konstatimet e veta. 

Kontratat janë nënshkruar nga Rektori pas përfundimit të procedurave të prokurimit përkatës. Si të tilla, ato janë mësë të vlefshmë, dhe deri më sot asnjë gjykatë kompetentë nuk ka shpallur pavlefshmërinë e tyrë. Të ndodhur në këto kushte, rezulton se Kancëlarët ë fakulteteve pa asnjë shkak të ligjshëm kanë vëndosur të mos zbatojnë kontratat, veprim për të cilin janë marë masat disiplinore përkatëse. Ndërsa përsa u takon dëmeve që i kanë shkaktuar institucionit, ata dhe çdo person përgjegjës do të përgjigjen sigurisht. 

Gjendët i pavërtetë konstatimi i bërë nga grupi i punës së, "Kjo mund të çojë në penalitetë financiarë për shkak moszbatimi të proceduravë të prokurimit publik". UT në çdo rast të përdorimit të fondëvë për furnizim më mallra apo shërbimë ka përdorur procedurat e prokurimit publik. Në rast se grupi i punës do të kishte konstatuar ndonjë rast ku nuk janë zbatuar këto procedura, duhet ta kishtë evidentuar konkretisht dhe të kishtë ngarkuar më përgjëgjësi Kancelarin që i ka ndjëkur këto procedura prokurimi. 

Referuar interpretimit që grupi i punës i bën nënit 51 të LAL 80/2015, sipas të cilit administratori dukëeqënë së është autoriteti më i lartë administrativ si rrejdhim është edhe titullar i autoritetit kontraktor, ju sjellim ne vemendje se: 
Së pari, në momentin e nënshkrimit të këtyre kontratave nga ana e Rektorit, UT nuk ka patur administrator të zgjedhur sipas LAL 80/2015, por ka patur nje kancelar i cili ka funksionuar si titullar i autoritetit kontraktor në bazë të autorizimeve të lartë përmendura të lëshuara nga Rektori iUT. Se dyti. Administratori është përfaqesues ligjor i IAL-së për çështjet financiare dhe administrative, sipas përcaktimeve të këtij ligji. Dhe, sipas përcaktimeve që ky ligj ben në nenin 52 për funksionet e administratorit, nuk rezulton që nga ana e tij të ushtrohet funksioni i titullarit të Autoritetit Kontraktor. 

Referenca ligjore që grupi i punës bën në nenin 56, Kreu VII, VKM nr. 914 datë 29.12.2014 "Për miratimin e rregullave të protokollimit publik" lidhet me përgjegjësinë që mbart titullari autoritetit kontraktor apo i zyrtarit të autorizuar prej tij pas perfshirjes ne nje procedure prokurimi. Kjo dispozite nuk lidhet aspak me interpretimin që bën grupi i punës sipas të cilit kërkon t'i atribuoje cilesinë e titullarit të autoritetit kontraktor për më tepër një Kancelari (organ sipas ligjit të vjeter). Edhe në lidhje me këtë pikë, kërkojmë nga grupi i punës të përcaktojë dispozitën përkatëse të shkelur nga ana e Rektorit përsa i takon ligjit 80/2015; ligjit nr. 9643 date 20.11.2006; Ligjit nr.10296 datë 8.7.2010 dhe VKM nr. 914 date 29.12.2014. 

Ndërsa, përsa i takon shkrësës nr. 186/112, datë 20.03.2017 të Ministrisë së Financave, ajo nuk është urdhëruese për lAL-të, dhe në dijeninë tone është një shkresë e nxjerrë sipas porosise së individeve me interesa të caktuara. 

Përsa më sipër, konsiderojmë të njëanshëm, të paargumentuar dhe të qëllimshëm konluzionin e nxjerrë nga grupi i punës, duke mos përcaktuar qartazi asnjë dispozite ligjore që pretendojne të jetë shkelur nga ana e Rektorit. Si rjedhim, këtë konstatim nuk e pranojmë. 

Grupi i punës paraqet objeksionet:

Neni 51, pika 1 i ligjit 80/2015 përcakton:  “Administratori është autoriteti më i lartë administrativ dhe përgjegjës për mirëfunksionimin financiar të institucionit. Ai është përfaqësues ligjor i institucionit të arsimit të lartë për çështjet financiare dhe administrative, sipas përcaktimeve të këtij ligji."

Sipas nenit 39, pika 1 të ligjit 80/2015, Rektori është autoriteti më i lartë akademik i institucionit të arsimit të lartë, si dhe përfaqësuesi ligjor i tij për çështjet akademike dhe protokollare, sipas përcaktimeve të këtij ligji. Ndërsa sipas nenit 51, pika 1 ligjit 80/2015 “Administratori është autoriteti më i lartë administrativ dhe përgjegjës për mirëfunksionimin financiar të institucionit. Ai është përfaqësues ligjor i institucionit të arsimit të lartë për çështjet financiare dhe administrative, sipas përcaktimeve të këtij ligji." 
Nga sa më sipër, ligji 80/2015 njeh Rektorin si titullar vetëm për çështjet akademike dhe protokollare. Procedurat e prokurimit publik nuk mund të kategorizohen si çështje akademike apo protokollare. Ato mund ë kategorizohen si çështje administrativo financiare, ku për këto çështje ligji 80/2015 njeh administratorin. Rektori është në kapërcim të kompetencve të tij në momentin që ushtron kompetencat e Titullarit të Autoritetit Kontraktor.

Objeksini i Rektorit nuk pranohet.
C. VEPRIME  DHE MOSVEPRIME BORDIT Të ADMINISTRIMIT:
1. Mbi vendimin Nr. 2, datë 1.02.2017 i Bordit të Administrimit "Për ngarkimin e përkohshëm të funksioneve dhe kompetencave të administratorit të Universitetit të Tiranës, kancelarit të këtij Universiteti". 
Vendimi i Bordit të Administrimit nr.2 datë 01.02.2017, është kontestuar në gjykatën administrative Tiranë nga Rektori me subjekt "Konstatimin e pavlefshmërisë absolute të Vendimit nr. 02, datë 01.02.2017 të Bordit të Administrimit.

Gjykata Administrative e Shkallës së Parë, Tiranë, me Vendimin datë 22.02.2017 “Për marrjen e masës së sigurimit të padisë” ka vendosur vendosur rrëzimin e kërkesës për marrjen e masës për sigurimin e objektit të padisë. Gjithashtu, Gjykata Administrative e Shkallës së Parë, Tiranë, me vendimin Nr. 1789 datë 02.05.2017 me palë ndërgjyqëse paditës: "Universiteti i Tiranës", i paditur "Bordi i Administrimit", me objekt: "Konstatimin e pavlefshmërisë absolute të Vendimit nr. 02, datë 01.02.2017 të Bordit të Administrimit të UT", ka vendosur "Rrëzimin e padisë së UT-së, si të pabazuar në ligj dhe në prova". Kjo procedurë është ankimuar në gjykatën administrative të apelit por nuk ka ende një vendim të formës së prerë. 

Sipas observacionit paraqitur nga Rektori pretendohet se:
Me vendimin nr. 2 datë 01 .02.2017 Bordi i Administrimit ka ngarkuar përkohësisht me funksionet dhe kompetencat e administratorit të UT, kancelarin Robert Skenderi. Ky është një vendim i nxjerrë jashtë kompetencave të parashikuara nga LAL 80/2015, neni 49 për Bordin e Administrimit. Për të konstatuar këtë fakt, UT i është drejtuar gjykatës kompetente. Vërtetë Gjykata Administrative e Shkallës së Parë Tirane ka vendosur rrëzimin e kërkesës, por çështja ndodhet ende në shqyrtim pranë gjykatës Administrative të Apelit Tirane, pra, vendimi nuk ka marrë formë të prerë. 

Grupi i punës paraqet objeksionet:

Grupi i punës nuk merr në konsideratë pretendimin e rektorit , duke sqaruar sa më poshtë:

Vendimi nr. 2 i Bordit të administrimit “Për ngarkimin e përkohshëm të funksioneve dhe kompetencave të administratorit të Universitetit të Tiranës, kancelarit të këtij Universiteti” (aktualisht ky vendim ka pushuar pasi Bordi i Administrimit ka realizuar procedurën për zgjedhjen e administratorit te universitetit) mbetet në fuqi deri ne marrjen e vendimit përfundimtar nga gjykata administrative e Apelit. Edhe Rektori ne observacionin e tij në pikën D, faqe 44 citon ”Veprime dhe mosveprime të ish kancelarit” (Administratorit të komanduar).

2. Mbi vendimin Nr. 28 datë 20.12.2017 i BA "Për konstatimin e pavlefshmërisë absolute të disa akteve administrative të Rektorit të UT në lidhje me çështjet administrative dhe financiare", konstaton pavlefshmërinë dhe të vendimit nr.184, datë 19.12.2017 të Rektorit.

Bazuar në nenin 47 të ligjit 80/2015, BA garanton përmbushjen e misionit të institucionit të arsimit të lartë, mbarëvajtjen financiare dhe administrative të tij.

Në këto kushte Bordi i Administrimit të UT legjitimohet të shprehet me akte lidhur me mbarëvajtjen financiare dhe administrative të institucionit duke konstatuar pavlefshmërinë e çdo akti që shprehet lidhur më këtë veprimtari nga organe apo autoritete drejtuese që ligji nuk ja njeh këtë kompetencë.
Sipas observacionit të paraqitur nga rektori pretendohet se:
Përsa i takon vendimit nr. 28 datë 20.12.2017 të BA, ky i fundit funksionet e tij i ka të mirëpërcaktuara në LAL 80/2015, nenin 49. Në asnjë pike të kësaj dispozite nuk parashikohet se Bordi i Administrimit ka të drejtë të konstatojë pavlefshmerinë e vendimeve të Rektorit apo të ndonjë autoriteti tjetër brenda IAL-se. 

Argumentimi se “... Bordi i Administrimit të UT legjitimohet të shprehet me akte lidhur me mbarëvajtjen financiare dhe administrative të institucionit duke konstatuar pavlefshmërinë e çdo akti që shprehet lidhur më këtë veprimtari nga organe apo autoritete drejtuese që ligji nuk ja njeh këtë kompetencë...”

Është alogjik, jashtë kompetencave dhe në shpërdorim të detyrës nga anëtarët e grupit të punës. Këto janë qëndrime favorizuese ndaj BA, të bëra nga anëtarët e grupit të punës, në konflikt të hapur me pozicionin që mbajne si anëtarë bordesh administrimi në lAL të tjera publike. 

Legjitimiteti i nje organi brenda një institucioni lidhet me kompetencat materiale dhe subjektive të parashikuara shprehimisht në ligj. Në rastin konkret shtrojmë pyetjet retorike: 

-Si mund të legjitimohet një organ për të konstatuar (pra, per të cmuar dhe gjykuar) vlefshmërine apo pavlefshmerine e akteve të një organi tjetër me të cilin nuk "cek" në asnjë linjë të hierarkise??? -Si mund të shfaqen qendrime të tilla për një organ që nuk ka as atribute gjyqsore të parashikuara në ligj.

Ju kujtojmë që gjykata dhe vetëm gjykata është i vetmi forum që në territorin e RSH ka atribute të konstatimit dhe të deklarimit të pavlefshmërise absolute).?? -Në cilin rast u kontatua nje procedim administrativ nga grupi i punës në zbatim të ndonjë procedure specifike të parashikuar nga LAL, apo të ndonjë procedurë të përgjithshme të sanksionuar si e gjejme në Kodin e Procedurave Administrative?? Cfarë analize ka kryer grupi i punës (se hetim nuk kanë bërë, kjo vetëkuptohet) që të nxjerrë konkluzionin e legjitimitetit të BA për të ushtruar funksione me karakter rishikues apo gjykime me karakter fillestar të akteve të Rektorit??? 

Me vendimin nr. 184, datë 19.12.2017 të Rektorit, është vendosur zgjidhja e menjëherëshme për shkaqe të justifikuara e kontratës së punës me UT e Znj. Albjona Bregu me detyre përgjegjse e sektorit juridik. 

Ky vendim nuk lidhet aspak me mbarevajtjen financiare dhe administrative të institucionit (sic shprehet grupi i punës), por lidhet me marrëdhëniet e punës në institucion, të cilat janë zgjidhur nga po i njejti autoritet që edhe i ka krijuar këto marredhënie. Pra jemi në kushtet kur Rektori, si autoriteti i vetem i njohur nga LAL neni 39 pikat 5 dhe 12, dhe nga Statuti i UT neni 25/8, ka disponuar në lidhje me një marrëdhënie pune. Deri me sot, kjo e drejte nuk i është njohur as me LAL dhe as me akte nënligjore apo të brendshme ndonje autoriteti/organi tjeter brenda lAL-se, si9 mund te jete Bordi i Administrimit apo Administratori. 

Per aq kohe sa kjo kompetencë nuk i është njohur as Bordit të Administrimit dhe as Administratorit, atëherë këto organe ndodhen edhe në kushtet e pamundesisë absolute për të disponuar në lidhje me marredheniet e punës në Rektorat. Për më tepër që, Bordi i Administrimit nuk është as organi kompetent për të konstatuar pavlefshmerine e vendimeve të Rektorit. Këtë kompetence e ka vetëm gjykata kompetente e cila ne çdo kohë mund të konstatojë pavlefshmërinë absolute të një akti. 

Me vendimin e tij nr. 28, datë 20.12.2017, Bordi i Administrimit ka krijuar një konfuzion dhe një gjendje paligjshmërie në institucion, paligjshmeri e cila po kërkohet të ligjërohet pa asnjë bazë ligjore nga ky grup pune që më se paku ndodhet në shperdorim të detyrës me gjithe çfare shkruan dhe thotë. Prandaj këto konstatime, nuk i pranojmë. 

Grupi i punës paraqet objeksionet:

Grupi i punës nuk merr në konsideratë arsyetimet e Rektorit,  duke sqaruar sa më poshtë:

Vendimi i Rektorit nr 184 datë 19.12..2017 "Për zgjidhjen e menjëhershme për shkaqe të justifikuara në UT të zonjës Albiona Bregu/përgjegjëse e sektorit juridik në Drejtorinë juridike) sipas së cilës rezulton se ka shkelur nenin 9 pika 2.5 të rregullores së brendshme të rektoratit te UT-së. Si në vendimin e Rektorit dhe në dokumentet e vëna në dispozicion nuk ka fakte/prova/dokumentacion  që të tregojnë  se kjo punonjëse nuk ka kryer detyrat sipas nenit 9, pika 2.5  të rregullores së brendshme të rektoratit te UT-së. 

Në nenin 9 pika 2 (drejtoria juridike) të kësaj rregulloreje nuk janë të përcaktuara në mënyrë specifike detyrimet për çdo pozicion pune, pra nuk janë te specifikuara detyrimet e secilit punonjës, sipas pozicionit,  jo vetëm për drejtorinë juridike por për të gjithë drejtoritë e rektoratit të UT-së.  

Gjithashtu, referuar nenit 68, pika 2 të ligjit nr. 80/2015, Rektorit të Institucionit i njihet e drejta për largim nga detyra për personelin akademik të IAL-së, pra ligji i ka kufizuar kompetencën Rektorit si për rekrutimet edhe për largimet nga detyra vetëm  për personelin akademik 
3. Mbi vendimin Nr. 28 datë 20.12.2017 i BA "Për konstatimin e pavlefshmërisë absolute të disa akteve administrative të Rektorit të UT në lidhje me çështjet administrative dhe financiare", konstaton pavlefshmërinë dhe të vendimit nr.185, datë 19.12.2017 të Rektorit.

Bazuar në nenin 47 të ligjit 80/2015, BA garanton përmbushjen e misionit të institucionit të arsimit të lartë, mbarëvajtjen financiare dhe administrative të tij.

Sa më sipër, Bordi i Administrimit të UT legjitimohet të shprehet me akte lidhur me mbarëvajtjen financiare dhe administrative të institucionit duke konstatuar pavlefshërinë e cdo akti që shprehet lidhur më këtë veprimtari nga organe apo autoritete drejtuese që ligji nuk ia njeh këtë kompetencë.

Sipas observacionit paraqitur nga rektori pretendohet se:
Argumentimi se, "...Bordi i Administrimit legjitimohet të shprehet me akte lidhur me mbarevajtjen financiare dhe administrative të institueionit duke konstatuar pavlefshmerinë e çdo akti që shprehet lidhur me këtë veprimtari nga organe apo autoritete drejtuese që ligji nuk ja njeh këtë kompetente .. . " është alogjik, jashtë kompetencave dhe në shpërdorim të detyrës nga anëtarët e grupit të punës. 

Legjitimiteti i një organi brenda një institucioni lidhet me kompetencat materiale dhe subjektive të parashikuara shprehimisht në ligj. Në rastin konkret shtrojmë pyetjet retorike: 

-Si mund të legjitimohet një organ për të konstatuar (pra, për të çmuar dhe gjykuar) vlefshmërinë apo pavlefshmërinë e akteve të një organi tjetër me të cilin nuk "cek" në linjë të hierarkisë??? -Si mund të shfaqen qëndrime të tilla për nje organ që nuk ka as atribute gjyqsore të parashikuara në ligj ku kujtojme që gjykata dhe vetëm gjykata është i vetmi forum që në territorin e RSH ka atribute të konstatimit dhe të deklarimit të pavlefshmerise absolute).?? –Në cilin rast u kontatua një procedim administrativ nga grupi i punës në zbatim të ndonjë procedurë specifike të parashikuar nga LAL, apo të ndonjë procedure të përgjithshme të sanksionuar si të e gjejmë në Kodin e asnjë Procedurave Administrative?? –Cfarë analize ka kryer grupi i punes (se hetim nuk kane bërë, kjo vetëkuptohet) që të nxjerrë konkluzionin e legjitimitetit të BA për të ushtruar funksione me karakter rishikues apo gjykime me karakter fillestar të akteve të Rektorit??? 

Me vendimin nr. 185, datë 19.12.2017 të Rektorit, është vendosur zgjidhja e mënjehershme për shkaqe të justifikuara e kontratës së punës me UT e Znj. Florika Bega me detyrë drejtore e financës. 

Ky vendim nuk lidhet aspak me mbarevajtjen financiare dhe administrative të institucionit (sic shprehet grupi i punës), por lidhet me marredheniet e punës në institucion, te cilat jane zgjidhur nga po i njejti autoritet qe edhe i ka krijuar keto marredhsnie. Pra jemi në kushtet kur Rektori, si autoriteti i vetëm i njohur nga LAL neni 39 pikat 5 dhe 12, dhe nga Statuti i UT neni 25/8, ka disponuar ne lidhje me një marredhënie pune. Deri me sot, kjo e drejtë nuk i është njohur as me LAL dhe as me akte nenligjore apo te brendshme ndonje autoriteti/organi tjeter brenda LAL-se, sic mund të jetë Bordi i Administrimit apo Administratori. 

Për aq kohë sa kjo kompetence nuk i është njohur as Bordit të Administrimit dhe as Administratorit, atehërë keto organe ndodhen edhe në kushtet e pamundesisë absolute për të disponuar ne lidhje me marredheniet e punes ne Rektorat. 

Me vendimin e tij nr. 28 date 20.12.2017, Bordi i Administrimit ka krijuar një konfuzion dhe nje gjendje paligjshmerie në institucion, paligjshmeri e cila po kërkohet të ligjerohet pa asnjë bazë ligjore nga ky grup pune që me së paku ndodhet në shperdorim të detyrës me gjithë çfarë shkruan dhe thotë. 

Grupi i punës paraqet objeksionet:

Grupi i punës nuk merr në konsideratë  pretendimin e rektorit duke sqaruar sa më poshtë:

Referuar kërkesave të ligjit nr.80/2015 “Për arsimin e lartë dhe kërkimin shkencor në institucionet e arsimit të lartë në Republikën e Shqipërisë”, neni 68, pika 2 rektorit të institucionit I njihet e drejta e largimit nga detyra vetëm për personelin akademik të IAL. Kompetencat e përcaktuara në nenin 25 të statutit të UT bien në kundërshtim me kompetencat e përcaktuara në ligj (Refereuar sa sipër).

4. Mbi miratimin  e buxhetit të Universitetit të Tiranës për vitin 2017.

Bordi i Administrimit i mbledhur me datë 31.03.2017 për buxhetin e vitit 2017 dhe në përfundim ka marre Vendimin nr.5, datë 31.03.2017, sipas të cilit projekt buxheti nuk miratohet, pasi nuk ka:

· Relacionin shoqërues të përgatitur nga hartuesi i buxhetit.

· Per tabelat e përcjella nuk ka një numër rendor konseguent, si dhe mungojnë tabelat 4 dhe 5.

Sipas procesverbalit të mbledhjes së Bordit të Administrimit të datës 31.03.2017, rezulton:

1. Kryetari i Bordit ka konstatuar se buxheti i sjellë nga Rektori nuk është i njejte me atë që është miratuar nga Senati Akademik.

2. Ka probleme në përmbajtje dhe nuk është shoqëruar me relacion shoqërues.

3. Pas konsultimit me kancelarin e UT është konstatuar se nuk është i njejti material që ishte përcjell dhe votuar nga Senati Akademik.

Bordi i Administrimit i mbledhur me datë 18.04.2017, sipas pikës 1 të rendit të ditës ka trajtuar projekt buxhetin e UT për vitin 2017. Në mbledhje kanë marrë pjesë dekanët ndërsa Rektori ka njoftuar mos prezencën për arsye shëndetësore, sipas procesverbalit të mbledhjes.

Kryetari i Bordit të Administrimit ka prezantuar situatën e projekt – buxhetin për të cilin më parë ka patur probleme të mungesës së informacionit si dhe paraqitje të materialeve jo sipas atyre të miratuara ne Senatin Akademik.  

Rektori në datë 11 prill 2017 ka dërguar në Bord relacionin dhe të gjitha tabelat e buxhetit ashtu siç janë miratuar në senatin akademik.

Dekanët pjesëmarrës në mbledhje nëpërmjet diskutimeve të tyre, vërtetojnë faktin që praktika e sjellë për miratimin e buxhetit në datën 31.03.2017 nuk ishte ajo që kishte vendosur Senati Akademik. Problem ka qenë mosparaqitja me datë 31.03.2017 në Bordin e Administrimit e tabelës nr. 4 "Organikat" (në numër) dhe tabelës nr. 5 "Organikat" (në lekë) si dhe relacioni shpjegues që argumenton këto tabela të miratuara në Senat sipas kërkesave të fakulteteve.

Bordi i administrimit me datë 18.04.2017 pas diskutimeve të gjata vendosi të miratojë buxhetin në mbledhjen e ardhshme, pasi mungonin propozimet e dërguara nga fakulteti.

Bordi i Administrimit në vijim të mbledhjes së datës 18.04.2017 është mbledhur me datë 28.04.2017dhe me Vendimin nr.9 ka miratuar buxhetin e UT për vitin 2017, pasi struktura dhe shpenzimet e paraqitura në buxhet janë mbështetur në propozimet që kanë ardhur nga fakultetet dhe kanë marrë edhe miratimin e Senatit Akademik. 

Bordi i Administrimit ka hartuar edhe relacionin duke argumentuar vendimmarrjen sipas vendimit nr.9 dhe sqaruar në mënyrë kronologjike e shkresore situatën e krijuar për miratimin e buxhetit që nga data 17.03.2017.

Procedura e miratimit të buxhetit ka zgjatur 1 muaj e gjysëm, për shkak të mosparaqitjes korrekte të vendimeve të Senatit akademik në Bordin e Administrimit. 

Për këtë arsye, UT për 4 muaj ka qenë i bllokuar për realizimin e objektivave të tij për shkak të miratimit më vonesë të buxhetit.

Treguesit e buxhetit për vitin 2017 për Universitetin e Tiranës, paraqiten sa më poshtë:

	Buxheti dhe Realizimi i buxhetit 2017 për Universitetin e Tiranës në 000 lekë

	Llogaria ekonomike
	Nga Buxheti i shtetit
	Nga te ardhurat
	Totali
	Realizimi

	
	Plan
	Fakt
	Plan
	Fakt
	Plan
	Fakt
	ne vlerë
	ne %

	Paga personeli
	1,016,485
	999,546
	693,465
	431,270
	1,709,950
	1,430,816
	(279,134)
	84%

	Sigurime shoqerore&

Shendetesore
	139,613
	130,708
	64,668
	53,100
	204,281
	183,808
	(20,473)
	90%

	Shpenzime operative
	-
	-
	463,323
	170,149
	463,323
	170,149
	(293,174)
	37%

	Transferta me jashte
	-
	-
	3,978
	3,682
	3,978
	3,682
	(296)
	93%

	Bursa studentet
	79,335
	74,697
	7,450
	3,641
	86,785
	78,338
	(8,447)
	90%

	Shpenzime kapitale
	-
	
	934,734
	83,708
	934,734
	83,708
	(851,026)
	9%

	Totali
	1,235,433
	1,204,951
	2,167,618
	745,550
	3,403,051
	1,950,501
	(1,452,550)
	57%

	Diff fakt/plan
	
	(30,482)
	
	(1,422,068)
	
	(1,452,550)
	
	


Sikurse evidentohet në tabelë më sipër, ne vitin 2017 buxheti i UT është realizuar në total në masën 57%, ku të adhurat nga buxheti i shtetit janë realizuar 98% ndërsa të ardhurat e veta janë realizuar vetëm 34%.

Ajo që bie në sy është se realizimi i shpenzimeve të përsonelit (paga personeli per ore mbi ngarkesen e punes, kontratat e personelit të jashtëm dhe personelit administrative) të cilat paguhen nga të ardhurat e UT, për vitin 2017 janë planifikuar 693 milion lekë dhe janë realizuar vetëm 431 milionë lekë ose  62% e buxhetit të planifikuar. 

Realizimi në këto nivele ka ardhur si pasojë moszbatimit nga ana e Rektorit të procedurave të rekrutimit për vitin 2017, në zbatimit të vendimit të Senatit Akademik dhe Bordit Administrativ për miratimin e buxhetit vjetor.
Gjithashtu konstatohet se edhe për vitin 2018, UT ende nuk ka miratuar buxhetin dhe nuk ka filluar procedurat e prokurimit për blerje mallrash/shërbimesh, duke shkaktuar mangësi në funksionimin operacional të institucionit.  

Grupi i punës konkludon se është e papranueshme situata e realizimit të buxhetit 2017 te UT me tregues të këtij niveli, ku shpenzimet operative dhe ato kapitale janë realizuar përkatësisht 37%  dhe  9%, duke cenuar rende përmbushjen e rezultateve dhe objektivave të gjithë institucionit. Po ashtu, është e papranueshme situate aktuale për buxhetin e vitit 2018.

Realizimit në nivele shmë të ulëta e buxhetit në UT ka ardhur si rrjedhojë e ushtrimit të palgjshëm të kompetencave administrative financiare nga Rektori i UT. Gjithashtu, mosrealizimet kanë ardhur edhe si rrjedhjojë e moslejimit të ushtrimit të kompetencave të BA, administratorit të institucionit dhe administratorit të njësisë kryesore nga Rektori. 

Në observacionin e paraqitur nga Rektori pretendohet se:
Në lidhje me këtë çështje trajtuar nga grupi i punës me keqardhje konstatojmë se ky i fundit ka vlerësuar si të vërtetë pretendimet e ngritura nga Bordi i Administrimit në mbledhjen e datës 18.04.2017, pa i ballafaquar këto pretendime me ato çfarë në të vërtetë Senati Akademik ka vendosur në mbledhjen e tij të datës 17.03.2017.

Kjo pasi në mbledhjen e datës 17.03.2017 ashtu edhe në mbledhjet e radhës të mbajtura deri në fund të vitit 2017, Senati Akademik i UT nuk ka marrë asnjë vendim në lidhje me strukturen organizative të UT. 

Kjo pavertetesi rezulton të jetë shprehur si nga Kancelari, ashtu edhe nga BA në pikën 4 të Vendimit nr. 9 datë 28.04.2017 "Për miratimin e buxhetit per vitit 2017". Tabelat nr. 4 "Organikat" (ne numer) dhe nr.5 "Organikat" (ne leke) , te permendura edhe nga grupi i punes nuk kane marrë asnjëherë miratimin e Senatit Akademik. 

Që Senati Akademik në mbledhjen e tij të datës 17.03.2017 nuk ka marrë asnjë vendim në lidhje me strukturen organizative të UT është nje fakt lehtesisht i provueshëm edhe nga procesverbali i mbledhjes përkatëse të SA. 

Përsa më sipër, provohet edhe me faktin se, UT ka vazhduar të funksionoje deri më sot me strukturen organizative të miratuar me Vendimin e KADM nr. 34 datë 27.02.2013 (i ndryshuar). 

Vonesa në miratimin e buxhetit të vitit 2017 lidhet vetëm me mosveprimin e Kancelarit dhe të Bordit te Administrimit, mosveprim të cilin ky grup pune eshte perpjekur t'ia ligjerojë duke i'a ngarkuar pa asnjë bazë dhe në mënyrë qesharake autoritetit të Rektorit, që nuk është përfshire aspak në këtë proces. 

Grupi i punës ka konstatuar se realizimi i shpenzimeve të personelit janë realizuar në masen 62% të buxhetit të planifikuar. Dhe sipas projekt-raportit realizimi në këto nivele ka ardhur si pasojë e moszbatimit nga ana e Rektorit të procedurave të rekrutimit per vitin 2017. 

Në çfarë konsiston përgjegjësia e Rektorit??? Cilat rekrutime nuk ka realizuar rektori? Cilat kerkesa për rekrutime kanë ardhur nga njesitë në përbërje të UT dhe nuk janë realizuar nga ana e Rektorit? Të gjitha këto pikepyetje kërkojmë të faktohen nga grupi i punës, pasi me të drejtë konstatojme se ky grup pune vetëm shprehet nderkohe që, nuk ka asnjë fakt të provuar. 

Grupi i punës konkludon se buxheti i vitit 2017 është realizuar në shifra shume të ulëta, por nuk ka hetuar mbi shkaktarin e realizimit kaq të ulët të tij. 

Ndonëse, Kancelarit i është deleguar ushtrimi i kompetencës së Titullarit të Autoritetit Kontraktor për Universitetin e Tiranës me shkresen nr. 213611 datë 18.05.2017 të Rektorit, dmth menjëherë pas miratimit të buxhetit për vitin 2017, ai nuk realizoi pothuajse asnjë procedurë prokurimi përgjatë gjithë këtij viti, duke e përballur institucionin me pamundësinë për të siguruar malIra dhe sheëbime. 

Me miratimin e buxhetit për vitin 2017, mbështetur në pikën 20.2 të Rregullores peë Menaxhimin Financiar dhe Kontrollin ne Universitetin e Tiranës (në fuqi) si dhe në Rregullat e Prokurimit Publik, njësitë shpenzuese dhe Rektorati kanë patur për detyrim të përgatisnin regjistrin e parashikimit të prokurimeve publike, në të cilin detajohen: objekti i prokurimit, periudha e zhvillimit te tyre, progedura e prokurimit si dhe organi qe kryen prokurimin. 

Bazuar në këto të dhena, Kancelari i UT në pozicionin e Nëpunesit Autorizues duhet të peëgatiste Regjistrin Permbledhes të Prokurimeve të Universitetit të Tiranës dhe ta dergonte/publikonte në Agjencinë e Prokurimit Publik MFE, brenda afatit të përcaktuar në aktet ligjore dhe nenligjore, i cili nuk rezulton të jetë dërguar dhe as të jetë publikuar në sistemin elektronik të prokurimeve publike në kundërshtim të hapur me VKM nr. 914, datë 29.12.2014 "Për miratimin e Rregullave të Prokurimit Publik:', Udhëzimin e APP nr. 2 datë 27.01.2015 "Për hartimin e Regjistrit e Parashikimeve dhe të Realizimeve te Prokurimit Publik:'). 

Për shkak të mosveprimit nga ana e Kancelarit të UT, i është kërkuar zyrtarisht Bordit të Administrimit (me shkresen nr. 1918/1 datë 22.05.2017) marrja e masave me ëellim hartimin dhe publikimin e regjistrit të parashikimeve të prokurimeve publike, duke qëne se institucioni ndodhej në vonesë për permbushjen e një detyrimi të parashikuar nga ligji. 

Bordi i Administrimit, në vend që të analizonte situaten dhe të merrte masat për përmbushjen e ketij detyrimi institucional, nepermjet shkreses nr. 119/1 date 31.05.2017 pergjigjet se, nuk eshte në kompetence të Rektorit drejtimi i procedurave të prokurimit publik, ndërkohe që, nje fakt i tilla as nuk përmendej në kërkeëen tonë (shkresën nr. 1918/ 1 date 22.05.2017). 

Përsa më sipër, rezulton se, ashtu si Kancelari me veprimet e tij , nuk ka ushtruar me përgjegjshmëri detyrat e tij, edhe BA ka anashkaluar misionin e tij të parashikuar nga ligji nr. 80/2015 , sipas të cilit ai është organi që duhet të garantoj përmbushjen e misionit të IAL dhe mbarëvajtjen financiare dhe administrative të tij. 

Si pasojë e ketyre veprimeve, është shkaktuar mungesë si në bazën materiale ashtu edhe ne sherbimet me emergjente të UT për shkak të moszhvillimit të asnjë procedurë prokurimi me vlere mbi kufirin monetar për blerjet e vogla, si psh: kanceleri, detergjent për pastrimin e ambjenteve, diploma, mirembajtje pajisjesh të ndryshme etj., duke krijuar një situate kaotike në veprimtarine e përditshme të institucionit. Mjafton të përmendim shërbimin e mirembajtjes së sistemit informatik të UT, i cili rezulton që prej muajit korrik 2017 jashtë funksionit në të gjitha modulet, duke sjelle probleme si në rregjistrimin e studenteve ashtu edhe në menaxhimin e puneve të sekretarive mesimore, të administrates së fakulteteve etj., për shkak të perfundimit të afatit te kontrates së mirembajtjes ekzistuese. 

Për shkak të mungeses së mallrave dhe sherbimeve, shume Fakultete janë autorizuar nga ana e Kancelarit për të kryer me procedura me blerje të vogla, mallra dhe shërbime të cilat ishin planifikuar për t'u zhvilluar me procedura të hapura të peëqëndruara nga Rektorati i UT sipas Vendimit të Bordit të Administrimit nr.l 0, date 28.04.2017, (vendim ky, që nuk është përcjellë pranë Rektoratit nga ana e Kryetarit të BA). Copëtimi i vleres së kontratave (i shkaktuar nga Kancelari), duke përdorur procedurat me blerje të vogla në vend të procedurave të hapura (të përqëndruara) sjell për pasojë përdorimin e fondeve pa eficencë për shkak të blerjes së të njëjtit mall apo sherbim me cmime të ndyshme, duke vepruar kështu në kundërshtim me parimet dhe rregullat e legjislacionit te prokurimit publik si dhe me Vendimin e BA të mësipërm. 

Por, grupi i punës nuk është ndalur të trajtojë aspak këto veprime dhe mosveprime si të Bordit te Administrimit ashtu edhe të Kancelarit të cilat kanë sjelle për pasojë mosrealizimin e buxhetit të vitit 2017. 

Grupi i punës arrin në një perfundim sa qesharak aq edhe të pabazuar kur shprehet se: "Realizimi në nivele shume të uleta i buxhetit në UT ka ardhur si rrjedhoje e ushtrimit të paligjshëm të kompetencave administrative financiare nga Reklori i UT. Gjilhashtu, mosrealizime kanë ardhur edhe si rrjedhoje e mos lejimit të ushtrimit të kompetencave të BA, administratorit të institucionit dhe administralorit të njëisë kryesore”
Referuar këtij përfundimi, por duke marë në konsideratë e sa trajtuam më sipër, shtrojmë pyetjet si vijojnë: 

-Cilat kompetenca administrative dhe financiare janë ushtruar në mënyrë të paligjshme nga ana e Rektorit të UT? 

-Cilat kompetenca nuk i ka lejuar Bordit të Administrimit, administratorit të institucionit dhe administratorit të njësisë kryesore Rektori që ti ushtrojë? 

-Në një kohë kur Bordit te Administrimit i "vishni" kaq epërsi sa edhe e legjitimoni në shfuqizimin e akteve te Rektorit, si mundet ky Bord Administrimi te pengohet ne ushtrimin e kompetencave dhe madje ëe "shtypet" nga veprimtaria e një Rektori që dukshem e nxirrni në pozita inferioriteti në hierarhinë që keni konceptuar???? 

Për të gjitha sa mësiper, konstatimet flagrante të njëanshme dhe në interes të hapur për të ligjeruar veprimet dhe mosveprimet e BA, nuk qendrojnë, dhe si rjedhim nuk i pranojmë. 

Grupi i punës paraqet objeksionet:

Grupi i punës nuk merr në konsideratë pretendimin e rektorit, duke sqaruar sa më poshtë:

Në mënyrë shumë analitike është sqaruar procedura e tej zgjatur e miratimit të buxhetit dhe vetëm me datë 11 prill 2017 Rektori ka dërguar në Bord relacionin dhe të gjitha tabelat e buxhetit ashtu siç janë miratuar në senatin akademik.

Procedura e miratimit të buxhetit është realizuar për 1 muaj e gjysmë për shkak të mosparaqitjes korrekte të vendimeve të Senatit akademik në Bordin e Administrimit. 

Për këtë arsye, UT për 4 muaj ka qenë i bllokuar për realizimin e objektivave të IAL-së, për shkak të miratimit më vonesë të buxhetit.

Në vitin 2017 buxheti i UT është realizuar në total në masën 57%, ku të ardhurat nga buxheti i shtetit janë realizuar 98% ndërsa të ardhurat e veta janë realizuar vetëm 34% ose 1.4 miliard lekë më pak se planifikimi.

Ajo që bie në sy është se realizimi i shpenzimeve të personelit (paga personeli për orë mbi ngarkesën normale te punës, kontratat e personelit të jashtëm dhe personelit administrative) të cilat paguhen nga të ardhurat e UT, për vitin 2017 janë planifikuar 693 milion lekë dhe janë realizuar vetëm 431 milionë lekë ose  62% e buxhetit të planifikuar. 

Ky tregues duhet analizuar me përgjegjësi nga Bordi i Administrimit të UTs-ë, pasi sikurse evidentuam më sipër, edhe pse UT i ka paguar të gjithë orët e mbingarkesës normale në punë, përsëri ka një mosrealizim të këtij treguesi në shumën 62 milion lekë ose 38% më pak se planifikimi. 

Realizimi në këto nivele argumentohet ose me një planifikim jo korrekt nga ana personave  përgjegjës për menaxhimin financiar të Institucionit (BA / Administrator / Senat / Dekanate) ose  shpjegohet me faktin që ndryshimi i strukturave drejtuese në UT, ka sjelle  një administrim më të mire të procesit që lidhet me ngarkesën mësimore, shpërndarjen e ngarkesës mësimore dhe monitorimin dhe kontrollin e tyre me përgjegjësi më të lartë.

Gjithashtu konstatohet se deri në datën e përfundimit të kontrollit,  për vitin 2018, UT ende nuk ka miratuar buxhetin për vitin 2018 dhe nuk ka filluar procedurat e prokurimit për blerje mallrash/shërbimesh, duke shkaktuar mangësi në funksionimin operacional të Institucionit. 

Për këtë problem ju bëjmë me dije dhe prononcimin e disa dekanëve (Anëtar të senatit akademik) 5 Dekanë (Anëtarë të senatit) pjesëmarrës në mbledhjen e BA datë 18.04.2017 nëpërmjet diskutimeve të tyre, vërtetojnë faktin që praktika e sjellë për miratimin e buxhetit në datën 31.03.2017 nuk ishte ajo që kishte vendosur Senati, Sipas procesverbalit të mbledhjes së BA datë 18.04.2017 dekanët janë shprehur:

Z. Artan Hoxha:

“Rektori si anëtar senati shpreh çështje individuale dhe s’kanë të bëjnë me atë që është miratuar në senat. Është bërë një gabim i rëndë por është korrigjuar rrugës. Në mbledhjen e senatit është argumentuar gjatë organika. Kështu si po ndodh duhet të regjistrohen mbledhjet e senatit pasi vendimet e tij po ndryshohen në mënyrë flagrante.”

Z. Dhori Kule:

“Të ndryshosh vullnetin e senatit akademik është e rëndë. Nga propozimet  rezulton organika. Tabelat janë gjeneruar nga propozimet e fakulteteve.”

Znj. Valentina Duka:

“Bashkohem me shqetësimin e kolegëve. Kemi shqyrtuar në SA buxhetin që ka dërguar administratori. Ramë dakord për këtë, më pas në BA ishin dërguar tabela të ndryshme.”
Z. Artur Sula:

“Jemi bllokuar dhe problemi duhet zgjidhur.”
5. Mbi vendimin Nr. 6, datë 31.03.2017 i BA "Për konstatimin e pavlefshmërisë absolute të disa akteve administrative të Rektorit të UT", respektivisht të Vendimit nr.52 datë 29.03.2017 të Rektorit të UT.

Bazuar në nenin 47 të ligjit 80/2015, BA garanton përmbushjen e misionit të institucionit të arsimit të lartë, mbarëvajtjen financiare dhe administrative të tij.

Sa më sipër, Bordi i Administrimit të UT legjitimohet të shprehet me akte lidhur me mbarëvajtjen financiare dhe administrative të institucionit duke konstatuar pavlefshërinë e cdo akti që shprehet lidhur më këtë veprimtari nga organe apo autoritete drejtuese që ligji nuk ja njeh këtë kompetencë.

Në këtë rast rektori pretendon se:
Argumentimi se, " ...Bordi i Administrimit legjitimohet të shprehet me akte lidhur me mbarëvajtjen financiare dhe administrative të institucionit duke konstatuar pavlefshmërinë e çdo akti që shprehet lidhur me këtë veprimtari nga organe apo autoritete drejtuese që ligji nuk ja njeh këtë kompetencë ... " është alogjik, jashtë kompetencave dhe në shpërdorim të detyrës nga anëtarët e grupit të punës. 

Legjitimiteti i një organi brenda një institucioni lidhet me kompetencat materiale dhe subjektive të parashikuara shprehimisht në ligj. Në rastin konkret nuk kemi të bëjmë thjesht me një lajthitje nga ana e grupit të punës, por kemi të bëjmë me qendrime tërësisht absurde që kanë në prapavije interesa private të tyre, që në fakt lidhen me peëfitimet që këta persona gëzojnë në Bordet e Administrimit ku janë të caktuar nga MASR. 

Edhe për këtë rast shtrojmë pyetjet retorike: 

-Si mund të legjitimohet një organ për të konstatuar (pra, për të çmuar dhe gjykuar) vlefshmërinë apo pavlefshmërinë e akteve të një organi tjetër me të cilin nuk "cek" në asnjë linjë të hierarkisë?

-Si mund të shfaqen qëndrime të tilla për një organ që nuk ka as atribute gjyqësore të parashikuara në ligj (ju kujtojmë që gjykata dhe vetëm gjykata është i vetmi forum që në territorin e RSH-së ka atribute të konstatimit dhe të deklarimit të pavlefshmërisë absolute). 

-Në cilin rast u kontatua një procedim administrativ nga grupi i punës në zbatim të ndonjë procedure specifike të parashikuar nga LAL, apo të ndonjë procedure të përgjithshme të sanksionuar siç e gjejmë në Kodin e Procedurave Administrative.
Çfarë analize ka kryer grupi i punës (se hetim nuk kanë bërë, kjo vetëkuptohet) që të nxjerrë konkluzionin e legjitimitetit të BA-së për të ushtruar funksione me karakter rishikues apo gjykime me karakter fillestar të akteve te Rektorit? 

Për të gjitha sa më sipër, konstatimet flagrante të njëpasnjëshme dhe në interes të hapur për të ligjëruar veprimet dhe mosveprimet e BA-së, nuk qëndrojnë, dhe si rjedhim nuk i pranojmë. 

Grupi i punës paraqet objeksionet:

Grupi i punës nuk merr në konsideratë  pretendimin e rektorit duke sqaruar sa më poshtë:

Referenca ligjore e  përdoruar në Vendimin nr 52 datë 29.03.2017 të Rektorit, përkatësisht  neni 39 i ligjit 80/2015,  pika 12,  e cila i referohet kompetencës që Statuti i UT i jep Rektorit, në këtë rast nuk është e vlefshme, pasi bie në kundërshtim me nenin 52, pika 1, germa e të ligjit 80/2015 "Për arsimin e lartë dhe kërkimin shkencor në institucionet e arsimit të lartë  në Republikën e Shqipërisë". 

Gjithashtu ky kundërshtim argumentohet edhe në arsyetimin e dhënë në Vendimin e Gjykatës Administrative të Shkallës së Parë, Tiranë, Nr. 1789, datë 02.05.2017, aktualisht në fuqi.

6. Mbi vendimin Nr. 14, datë 10.07.2017 i Bordit të Administrimit "Për funksionimin e njësisë së auditimit dhe miratimi i planit vjetor të auditimit". 
Me këtë vendim Bordi i Administrimit ka vendosur se Njësia e Auditimit është në varësi dhe raporton direkt në Bordin e Administrimit të UT. Gjithashtu, Njësia e Auditimit duhet të paraqesë planin vjetor për miratim në Bordin e Auditimit. Grupi i punës konstatoi se Njësia e Auditimit nuk ka paraqitur asnjë plan vjetor të auditimit pranë Bordit të Administrimit për vitin 2017 dhe vitin 2018. 
Si pasojë, Bordi i Administrimit është penguar të mbikëqyr përdorimin e burimeve financiare dhe administrative për këtë periudhë kohore, funksion i parashikuar në nenin 49 të ligjit 80/2015. 
Rektori në observacion pretendon:
Duke qenë, se përcaktimi i varësisë funksionale e strukturës së auditimit është bërë me udhëzimin nr.27, datë 29.12.2017 të Ministrit Arsimit Sportit dhe Rinisë, pika 17, gjejmë të pakuptueshmese si, grupi i punës konsideron të rregullt një vendim (që daton të paktën 5 muaj para daljes së udhëzimit) para daljes se udhëzimit) i cili vendos mbi varësinë funksionale të një strukture brenda UT-së. 

Megjithatë ashtu siç u trajtua më sipër, rezultoi se ka qenë vete Bordi i Administrimit organi që ka penguar kryerjen e auditimit për rektoratin e UT-së. Bordi i Administrimit në mënyrë të paligjshme ka konsideruar si një akt absolutisht të pavlefshëm shkresën nr. 582/2 date 22.06.2017 të Rektorit, nëpërmjet të cilës ishte miratuar Programi i angazhimit të auditimit për rektoratin e UT-së. 

Grupi i punës paraqet objeksionet:

Grupi i punës nuk merr në konsideratë  pretendimin e rektorit duke sqaruar sa më poshtë:

Ministria e Financave me  shkresën nr.186/112, datë 20.03.2017 drejtuar Kancelarit të UT (i cili ka vënë në dijeni dhe rektorin) sqaron se duke marrë parasysh parashikimet e ligjit të fushës së Auditimit të Brendshëm, njësia e auditimit në IAL duhet të raportojë në mënyrë të drejtpërdrejtë te Bordi i Administrimit. 
Në çdo rast, BA duhet të marrë paraprakisht miratimin e Senatit Akademik për çështje që lidhen me fushën akademike dhe të informohet SA mbi auditimet e kryera në këtë fushë. 

Sqarojmë se në zbatim të kërkesave të ligjit nr.114/2015 “Për auditimin e brendshëm në sektorin publik”, neni 23 “Përgjegjësitë e Ministrisë së Financave”,  dhe neni 26 Ministra e Financave është i vetmi organ përgjegjës për:

a) bashkërendimin e përgjithshëm, harmonizimin dhe monitorimin e veprimtarisë së auditimit të brendshëm.

b) përcaktimin e kritereve për ngritjen e njësive të auditimit të brendshëm 

c) miratimin e politikave, manualeve, procedurave, udhëzimeve dhe rregulloreve të auditimit.

7. Mbi vendimin nr. 22 datë 08.08.2017 "Mbi konstatimin e pavlefshmërisë absolute të vendimit të Rektorit nr. 116, datë 03.08.2017 "Për pezullimin nga detyra të kancelarit të Universitetit të Tiranës, Z.Robert Skënderi". 

Me Vendimin e Rektorit nr.116, datë 3.08.2017 "Për pezullimin nga detyra të kancelarit të UT-së, z. Robert Skënderi, është pezulluar nga detyra Administratori i ngarkuar në detyrë nga BA. Vendimi i pezullimit bazohet në nenin 39 të ligjit 80/2015, Kodin e Punës  së Republikës së Shqipërisë, në nenin 25 të Statutit të \UT-së dhe në nenin 30 të rregullores së brendshme të UT-së (bashkëlidhur vendimi) duke dhënë edhe argumentet për këtë pezullim.

Grupi i inspektimit, pa i hyrë përmbajtjes së të gjithë shkeljeve të pretenduara nga Rektori për kancelarin konstaton se, referuar shkronjës “e” të nenit 52 të ligjit  80/2015, kompetenca për emërimin, shkarkimin dhe masa të tjera administrative për Administratorin, është e Bordit të Administrimit dhe jo e Rektorit.  

Referuar edhe arsyetimit të dhënë në Vendimin e Gjykatës Administrative të shkallës së Parë, Tiranë, nr. 1789 datë 02.05.2017, me palë ndërgjyqëse, paditës: "Universiteti i Tiranës", i paditur "Bordi i Administrimit", me objekt: "Konstatimin e pavlefshmërisë absolute të Vendimit nr. 2, datë 01.02.2017 të Bordit të Administrimit të UT", e cila ka vendosur "Rrëzimin e padisë si të pabazuar në ligj dhe në prova" dhe ku argumentohet se statuti dhe aket e tjera të brendshme të IAL-së do të përdoren/merren në referencë për sa kohë nuk bien ndesh me dispozitat e parashikuara në ligj, vlerësojmë se vendimi i Rektorit për pezullimin e Kancelarit/Administratorit të ngarkuar, nuk është në kompetencën e tij.

Bazuar në nenin 47 të ligjit 80/2015, BA garanton përmbushjen e misionit të institucionit të arsimit të lartë, mbarëvajtjen financiare dhe administrative të tij.

Sa më sipër, Bordi i Administrimit të UT legjitimohet të shprehet me akte lidhur me veprimatrinë e autoriteteve drejtuese në varësi të tij, në zbatim të nenit 49 të ligjit nr.80/2015, duke konstatuar pavlefshmërinë e të gjitha akteve të nxjerra nga organe dhe autoritete jokompetente.
Në këtë rast sipas observacionit rektori pretendon se:
Me vendimin e Rektorit nr. 116 datë 03.08.2017 është bërë pezullimi nga detyra e kancelarit, dhe jo e administratorit siç shprehet grupi i punes. 

Bazuar në nenin 49 pika 1 germa g, e LAL 80/2015 , është Bordi i Administrimit organi që emëron dhe shkarkon administratorin e institucionit. Por, në rastin konkret, nga ana e rektorit nuk është beëë pezullimi i administratorit, por i kancelarit i cili ka qenë organ sipas ligjit të vjetër. 

Fakti se Kancelari i UT ka qenë "i ngarkuar" sipas Vendimit nr. 2 datë 01.02.2017 të Bordit të Administrimit me ushtrimin e përkohshëm të funksioneve dhe kompetencave të Administratorit të UT-së, deri në përfundimin e procedurave për emërimin e administratorit të UT-së, nuk e bën Kancelarin (e emëruar sipas Iigjit të vjetër) Administrator sipas Iigjit 80/2015. 
Kancelari ka vijuar të jetë organ sipas ligjit të vjetër, dhe për shkak të shkeljeve të rënda të parashikuara nga ligji penal si vepra penale, të cilat duhet të ishin trajtuar nga ana e grupit të punës, rektori bazuar në VKM-në nr. 875 datë 18.06.2008 "Për përcakfimin e të drejtave dhe për procedurën e përzgjedhjes e të emërimit të Kancelarit të lnstitucioneve publike të AL-së pika 3, ka bërë pezullimin nga detyra të kancelarit. Pas marrjes së masës së pezullimit, me shkresen nr. 3363 datë 7.8.2017 i është propozuar Ministrit të Arsimit dhe Sportit shkarkimi i Kancelarit për shkelje të rënda. Kjo kërkesë ka qenë një kërkesë e përsëritur drejtuar Ministrit të Arsimit dhe Sportit, të cilës i është kërkuar edhe me shkresën nr. 530 datë 06.02.2017 shkarkimi nga detyra e Kancelarit të UT-së. Për këto shkelje janë bërë edhe kallëzime penale pranë prokurorisë. 

Përsa i përket referimit që grupi i punës bën tek Vendimi nr. 1789 datë 2.5.2017 i Gjykatës Administrative të Shkallës së Parë Tiranë, ky vendim ka për objekt: Konstatimin e pavlefshmërisë absolute të Vendimit nr. 2 datë 01.02.2017 të Bordit të Administrimit, dhe nuk lidhet me masën e pezullimit nga detyra të Kancelarit të UT-së apo të ndonjë rasti të ngjashëm. 

Përsa i përket legjitimimit që ky grup pune i njeh Bordit të Administrimit ne lidhje me konstatimin e pavlefshmërisë absolute të aktit të nxjerrë nga Rektori , bëjmë me dije se, legjitimiteti i një organi brenda një institucioni lidhet me kompetencat materiale dhe subjektive të parashikuara shprehimisht ne ligj. Në rastin konkret kompetencat e Bordit të Administrimit janë të parashikuara shprehimisht në LAL neni 49, dhe ne asnje prej tyre nuk parashikohet kompetenca e këtij organi për të gjykuar, çmuar apo konstatuar vlefshmërinë apo pavlefshmërinë e akteve të një organi tjetër me të cilin nuk "cek" në asnjë linje të hierarkisë.

 -Si mund të shfaqen qëndrime te tilla për nje organ që nuk ka as atribute gjyqsore të parashikuara në ligj (ju kujtojmë që gjykata dhe vetëm gjykata është i vetmi forum që në territorin e RSH-së ka atribute të konstatimit dhe të deklarimit të pavlefshmërisë absolute)

-Cfarë analize ka kryer grupi i punës (se hetim nuk kanë bërë, kjo vetëkuptohet) që të nxjerrë konkluzionin e legjitimitetit të BA-së për të ushtruar funksione me karakter rishikues apo gjykime me karakter fil1estar të akteve të Rektorit? 

Grupi i punës paraqet objeksionet:

Grupi i punës nuk merr parasysh pretendimin e rektorit duke sqaruar sa më poshtë:

Referuar ligjit 80/2015 neni 52, germa e, kompetenca për emërimin, shkarkimin dhe masa të tjera administrative për Administratorin, është e Bordit të Administrimit dhe jo e Rektorit.  

Referuar edhe arsyetimit të dhënë në Vendimin e Gjykatës Administrative të shkallës së Parë, Tiranë, nr. 1789 datë 02.05.2017," e cila ka vendosur "Rrëzimin e padisë si të pabazuar në ligj dhe në prova". dhe ku argumentohet se statuti dhe aktet  e tjera të brendshme të IAL-së do të përdoren/merren në referencë për sa kohë nuk bien ndesh me dispozitat e parashikuara në ligj, vlerësojmë se vendimi i Rektorit për pezullimin e Kancelarit/Administratorit të ngarkuar, nuk është në kompetencën e tij.

Vetë Rektori ne observacionin e tij në pikën D faqe 44 citon ”Veprime dhe mosveprime të ish kancelarit” (Administratorit të komanduar)".
8. Mbi vendimin nr. 23, datë 27.09.2017 i BA "Për konstatimin e pavlefshmërisë absolute të disa akteve administrative të Rektorit të UT". 

Mbi vendimin e Rektorit nr.124, datë 31.08.2017 "Për zgjidhjen e menjëhershme të justifikuar të kontratës së punës me UT, të punonjësit në rektoratit të UT-së, Z. Briken Fiku (drejtues automjeti), grupi i punës konstaton se referuar pikës 2 të nenit 68, të ligjit 80/2015 "Masat disiplinore për personelin akademik", Rektorit të IAL-së i njihet e drejta e largimit nga detyra vetëm për personelin akademik të IAL-së, pra ligji i ka kufizuar kompetencën e Rektorit për largim nga detyra vetëm për personelin akademik.

Sa më sipër, Bordi i Administrimit të UT legjitimohet të shprehet me akte lidhur me mbarëvajtjen financiare dhe administrative të institucionit duke konstatuar pavlefshërinë e cdo akti që shprehet lidhur më këtë veprimtari nga organe apo autoritete drejtuese që ligji nuk ja njeh këtë kompetencë.

Në observacionin e tij rektori pretendon:
Përsa i takon largimit nga puna të punonjësit të rektoratit të UT-së Z. Briken Fiku me vendimin nr. 124 datë 31.8.2017 të Rektorit, konstatimi i bërë nga grupi i punës nuk qëndron pasi në momentin e largimit nga puna të këtij punonjësi, nuk ka qenë bërë kategorizimi i stafit në atë administrativ dhe në atë ndihmësakademik me karakter administrativ. Kjo ndarje u bë, me Udhëzimin nr. 27 datë 29.12.2017 të MASR-së . 

Largimi nga puna i këtij punonjësi është bërë bazuar në LAL neni 39 pika 12 dhe nenin 25 pika 8 të Statutit të UT-së. Deri më sot, Rektori në cilësinë edhe të autoritetit më të lartë të IAL-së, e cila për mision të saj ka ARSIMIN E LARTË DHE JO ADMINISTRIMIN E INSTITUCIONIT, është i vetmi autoritet që mund të disponojë në lidhje me marrëdhëniet e punës. Pra, kjo e drejtë nuk i është njohur as me LAL dhe as me akte nënligjore apo të brendshme nje autoriteti organi tjetër brenda IAL-së, si« mund të jetë Bordi i Administrimit apo Administratori. Për aq kohë sa kjo kompetence nuk i është njohur as Bordit të Administrimit dhe as Administratorit, atëhere këto organe ndodhen edhe në kushtet e pamundësisë absolute për të disponuar në lidhje me marrëdhëniet e punës në Rektorat. Për më tepër që, Bordi i Administrimit nuk është as organi kompetent për të konstatuar pavlefshmërinë e vendimeve të Rektorit. Këtë kompetencë e ka vetëm gjykata kompetente e cila në çdo kohë mund të konstatojë pavlefshmërinë absolute të një akti. 

Për këtë është shprehur edhe Gjykata e Rrethit Gjyqësor Tiranë me vendimin e saj nr. 2028 datë 5.3.2018, me objekt ,Deklarimin absolutisht të pavlefshëm të Urdhrit nr. 8 datë 1.8.2017 të Kancelarit të UT-së "Për zgjidhjen e menjëhershme të justifikuar të marrëdhënies së punës". Sipas arsyetimit të dhënë në këtë vendim: " Rektori i UT-së në bazë ëe nenit 25 të Statutit është autoriteti më i lartë ekzekutiv e urdhërues i UT-së, i cili me sa është përcaktuar në ligj ka këto detyra dhe kompetenca: Neni 25 pika 8 e Statutit parashikon nënshkrimin e kontratave të punës për të gjithë personelin në UT. Mbi këtë bazë ligjore është ndërtuar edhe marrëdhënia juridike e punës midids UT-së në cilësinë e punëdhënësit e përfaqësuar nga Rektori, dhe punëmarrësit .... Të drejtat dhe detyrimel që burojnë nga kjo marrëdhënie juridike mund të ndryshohen apo shuhen posaçërisht vetëm me subjektet e kësaj marrëdhënieje juridike, punëdhënës i UT-së perfaqësuar nga rektori dhe punëmarrësi.... " 
Të njëjtin qëndrim ka mbajtur edhe Avokati i Popullit me rekomandimin e tij nr. K I\S3-6 datë 13.3.2018. 

Përsa më sipër, në kushtet kur me vendim të organit kompetent (Gjykatës), dhe me rekomandimin e një institucioni të pavarur (i cili ka bërë rekomandimin përkatës pas kryerjes së një hetimi të thellë të kësaj çështjeje), Rektori mbetet i vetmi autoritet për të disponuar në lidhje me marrëdhëniet e punës në emër të UT-së, atëhere çdo argument apo çdo qëndrim i grupit të punës është i pavlerë. Kjo pasi, ky grup pune i përbërë nga specialistë të MASR-së, për me tepër edhe me interesa private për shkak të qenies së tyre ne Borde Administrimi të IAL-ve të tjera publike, nuk ka as kompetencen dhe as kapacitetin e duhur ligjor për të gjykuar, për të konstatuar apo për të rekomanduar në lidhje me çështje të tilla. 

Për të gjitha sa me sipër, edhe këtë konstatim nuk e pranojmë.

Grupi i punës paraqet objeksionet:

Grupi i punës nuk mer parasysh pretendimin e rektorit duke sqaruar sa më poshtë:

Referuar nenit 68  "Masat disiplinore për personelin akademik" pika 2, të ligjit  80/2015, Rektorit të IAL-së i njihet e drejta e largimit nga detyra vetëm për personelin akademik të IAL-së, 

Po ashtu, referuar pikës 1 të nenit 68 "masat disiplinore për personelin akademik", citohet se masat disiplinore përcaktohen në përputhje me statutin dhe aktet e tjera të IAL-së.

Rektori i referohet nenit 39, pika 12 “Funksione të tjera të rektorit përcaktohen në statutin e institucionit”.

Aktualisht, nuk ka përfunduar ende procesi i hartimit të statutit dhe rregullores së rishikuar në përputhje me ligjin nr 80/2015.

Pra, është më se imediate përfundimi i procesit të hartimit dhe miratimit të statutit te rishikuar dhe rregullores në përputhje me kërkesat e ligjit 80/2015.
9. Mbi vendimin Nr. 28 datë 20.12.2017 "Për konstatimin e pavlefshmërisë absolute të disa akteve administrative të Rektorit të UT në lidhje me çështjet administrative dhe financiare". 

a. Vendimi i Rektorit nr.184, datë 19.12.2017 "Për zgjidhjen e menjëhershme për shkaqe të justifikuara në UT të zonjës Albiona Bregu/përgjegjse e sektorit juridik në Drejtorinë juridike”, sipas së cilës rezulton se ka shkelur pikën 2.5 të nenit 9 të rregullores së brendshme të rektorarit te UT-së. Si në vendimin e Rektorit dhe në dokumentet e vëna në dispozicion nuk ka fakte/prova që të provojnë se kjo punonjëse nuk ka kryer detyrat sipas nenit 9, pika 2.5 të rregullores së brendshme të rektorarit te UT-së. Në nenin 9 pika 2 (drejtoria juridike) të kësaj rregulloreje nuk janë të percaktuara në mënyrë specifike detyrimet për cdo pozicion pune, pra nuk janë te specifikuara detyrimet e secilit punonjes, sipas pozicionit,  jo vetëm për drejtorinë juridike por për të gjithë drejtoritë e rektoratit të UT-së.  Bazuar në udhëzimin nr.27, datë 29.12.2017 “Për strukturat e brendshme akademike dhe administrative në institucionet publike të arsimit të lartë”, znj. Bregu ka varësi administrative nga Rektori i UT, por në kohën e nxjerrjes së Vendimit nr.184, datë 19.12.2017 të Rektorit, kjo varësi administrative nuk ka qenë e përcaktuar më akt nënligjor.
b. Vendimi i Rektorit nr.185 datë 19.12.2017 "Për zgjidhjen e menjëhershme për shkaqe të justifikuara në UT të zonjës Florika Bega/dejtore e drejtorisë së Finacës”. Referuar pikës 2 të nenit 68, të ligjit 80/2015, Rektorit të Institucionit i njihet e drejta e largimit nga detyra vetëm për personelin akademik të IAL-së, pra ligji i ka kufizuar kompetcën Rektorit për largim nga detyra për personelin administrativ. Në vijim, kompetencat e përcaktuara në nenin 25 të statututit të IAL-së, bien në kundërshtim me kompetencat e përcaktuara në ligjin nr 80/2015. 
c. Sipas pikës 3 të Vendimit nr.28 datë 20.12.2017 Bordi i Administrimit, konstaton si absolutisht të pavlefshëm Urdhërin e Rektorit nr.33 datë 18.12.2017, "Për anulimin e urdhrit të administratorit të UT-së nr.30, datë 18.12.2017 “Për ngarkimin e znj. Mirela Gjeci me detyrat e pozicionit të punës drejtore e drejtorisë se burimeve njerezore ne rektoratin e UT-së”. Rektori në urdhërin nr.33, datë 18.12.2017 referon nenin 39 të ligjit 80/2015, nenin 25 të statutit të IAL-së dhe nenin 113 e vijues të ligjit 44/2015. Për referencen ligjore të perdorur në urdher, respektivisht neni 113 i ligjit 44/2015, vleresojme se:

Referuar pikës 1 të nenit 113 të ligjit 44/2015, citohet se: "Akti administrativ anulohet nga organi publik që e ka kompetence ta nxjerre aktin ose nga organi i tij epror". 
Grupi i punës vlerëson se Rektori nuk ka kompetence të mbeshtetur në ligj për të emeruar /shkarkuar punonjes administrative (referuar nenit 39 të ligjit nr 80/2015) si dhe njekohesisht Rektori nuk është epror i Administratorit. Bazuar në udhëzimin nr.27, datë 29.12.2017 “Për strukturat e brendshme akademike dhe administrative në institucionet publike të arsimit të lartë”, znj. Gjeci ka varësi administrative nga Rektori i UT, por në kohën e nxjerrjes së Vendimit nr.184, datë 19.12.2017 të Rektorit, kjo varësi administrative nuk ka qenë e përcaktuar më akt nënligjor.
d. Sipas pikës 4 të Vendimit nr 28 datë 20.12.2017 BA konstaton si absolutisht të pavlefshëm Urdhërin e Rektorit nr 34 datë 19.12.2017 "Për administrimin e rregjistrit te protokollit ne rektoratin e UT-së". Lidhur me këtë Urdhër të nxjerrë nga Rektori i UT-së, vlerësojme se referencat ligjore të përdorura në Urdhër nuk janë në përputhje me objektin e Urdhërit, me perjashtim të referencës së ligjit nr. 9154 datë 6.11.2003 "Për arkivat". Referuar këtij ligji, me shkresën nr. 11681 prot datë 16.10.2017, Drejtoria e Përgjithshme e Arkivave/Drejtoria e Inspektimit dhe Trajnimit u është drejtuar të gjithë IAL-ve, ku ndër të tjerash citojmë: Bazuar në ligjin nr.80/2015 "Për arsimin e lartë dhe kërkimin shkencor në institucionet e Ardimit të Lartë, në Republlikën e Shqipërisë”, ku përcaktohet se Administratori është autoriteti më i lartë për cështjet financiare dhe administrative, në këtë rast, kryetar i Komisionit të Ekspertizës të Institucionit është Administratori dhe ka detyrimet e tjera që rrjedhin për Titullarin nga Vendimi nr 4 datë 19.06.2017 të Këshillit të Lartë të Arkivave, për miratimin e "Rregullores së njësuar të punës me dokumentet në autoritetet publike të R.SH". Sekretaria e Rektoratit të Universitetetit, duhet të kryejë shpërndarjen e dokumentave që krijohen në institucion apo vijnë në adresë të tij, në drejtim të Rektorit dhe Administratorit, sipas kompetemcave dhe fushave përkatëse që u jep ligji.
e. Për sa citohet edhe në shkresën nr.11681, datë 16.10.2017 të Drejtorisë së përgjithshmë të Arkivave, vlerësojmë se urdhëri i Rektorit, pika 1 e Urdhërit nr. 34 datë 19.12.2017, citohet "Të mos rregjistrohet në rregjistrin e protokollit dhe të mos vendoset vula zyrtare në dokumentet e prodhuara nga Administratori i UT-së, Z. Skerdi Dafa, që lidhen me marrëdhëniet e punës në institucion, me përjashtim të atyre të parashikuara nga shkronja “e”, e  pikës 1 të nenit 52 të ligjit nr.80/2015 i kufizon Administratorit protokollimin e kontratave të punësimit për personelin administrativ, për të cilin përfaqësues ligjor i institucionit është Administratori/BA dhe jo Rektori, referuar pikës 1 të nenit 51, të ligjit 80/2015. Konstatojmë se me Urdhërin nr. 5 datë 15.02.2018 "Për administrimin e dokumentave në rektoratin e UT", bashkëlidhur Urdhri,  Rektori në pikën 4 të këtij urdhëri  ka shfuqizuar pikërisht Urdhrin nr. 34 datë 19.12.2017 "Për administrimin e rregjistrit të protokollit në rektoratin e UT-së" duke hequr kufizimin e sipërcituar në Urdhër, cka provon se Rektori ka reflektuar duke korrigjuar tejkalimin e kompetencave të tij, sipas Urdhërit nr 34.  
Për pikën a dhe b objeksionet e rektorit dhe qëndrimi i grupët të punës janë sqaruar më lartë.

Për pikat c, d dhe e rektori në observacionin e tij pretendon se:
Urdhri i Rektorit nr. 33 datë 18.2.2017 "Për anullimin e urdhrit të Administratorit të UT-së datë 18.12.2017 për ngarkimin e Znj. Mirela Gjeci me detyrat e pozicionit të punës te Drejtore e DBN] në Rektoratin e UT-së ' konsiderohet i ligjshëm pasi është i nxjerrë nga organi që ka kompetencën për të disponuar në lidhje me marrëdhëniet juridike të punës të krijuara në Rektorat. Pra Rektori ka vepruar në përputhje me LAL neni 39 pikat 5 dhe 12, dhe Statutin e UT-së neni 25/8. Deri më sot, kjo e drejtë nuk i është njohur as me LAL dhe as me akte nënligjore apo të brendshme ndonjë autoriteti , organi tjetër brenda IAL-së, sis: mund të jetë Bordi i Administrimit apo Administratori . 

Për aq kohë sa kjo kompetencë nuk i është njohur as Bordit të Administrimit dhe as Administratorit, atëhere këto organe ndodhen edhe në kushtet e pamundësisë absolute për të disponuar në lidhje me marrëdhëniet e punës në Rektorat. Për më tepër që, Bordi i Administrimit nuk është as organi kompetent për të konstatuar pavlefshmërinë e vendimeve të Rektorit. Këtë kompetencë e ka vetëm gjykata kompetente e cila në çdo kohe mund të konstatojë pavlefshmërinë absolute të një akti. 

d. Urdhri nr. 34 datë 19.12.2017 është nxjerrë nga Rektori në zbatim të nenit 23 pika 1 të Ligjit nr. 9154 datë 06.11.2003 " Për arkivat", në cilësinë e drejtuesit të institucionit nga i cili varet drejtëpërdrejtë arkiva e institucionit. Ky urdhër është nxjerrë edhe në zbatim të nenit 39 të LAL dhe nenit 25 të Statutit të UT-së të cilat parashikojnë kompetencat dhe funksionet e Rektorit. 

Përsa i takon shkresës së DPAA-së nr. 11681 datë 16.10.2017, kjo e fundit përcakton se institucioni duhet të miratojë me rregullore të brendshme shpërndarjen e shkresave në drejtim të Rektorit dhe në drejtim të Administratorit. 

e. Me Urdhrin nr. 34 datë 19.12.2017 është urdhëruar që: 

1.Të mos regjistrohet në regjistrin e protokollit dhe të mos vendoset vula zyrtare në dokumentet e prodhuara nga Administratori i UT-së Z. Skerdi Dafa, që lidhen me marrëdhëniet e punës në institucion, me përjashtim të atyre të parashikuara nga neni 52 pika 1/e i Ligjit Dr. 80/2015 "Për arsimin e lartë dhe kërkimin shkencor në institucionet e arsimit të lartë në RSH. 
2.Në korrespondencën zyrtare të UT-së të regjistrohen dhe vulosen dokumentet e prodhuara nga Administratori i UT-së vetëm për kompetencat e përcaktuara në nenin 52 të Ligjit nr. 80/2015 "Për arsimin e lartë dhe kërkimin shkencor në institucionet e arsimit të lartë në RSH dhe në aktet e brendshme të UT-së. 

Nga urdhri nr. 34 datë 19.12.2017 rezulton qartë se, nuk do të regjistrohen vetëm dokumente të Administratorit që lidhen me marrëdhëniet e punës në institucion, me përjashtim të atyre që i njeh shprehimisht ligji siç është emërimi dhe shkarkimi i administratorëve  të njësive kryesore  dhe njësive bazë

Përsa u takon marrëdhënieve të tjera të punës në institucion kjo kompetencë nuk i është njohur Administratorit as me LAL dhe as me akte nënligjore apo të brendshme të institucionit. 

Sipas arsyetimit të dhënë nga grupi i punës, rezulton se ky i fundit i akordon një kompetencë që nuk e ka patur dhe ende nuk i është njohur me ndonjë akt Administratorit të një IAL-je. Neni 51 pika 1 e LAL e përmendur nga grupi i punës nuk parashikon dhe as nuk nënkupton kompetencën e Administratorit në cilësinë  e punëdhënësit. 

Me Urdhrin nr. 5 datë 15.02.2018 të Rektorit " Për administrimin e dokumenteve në Rektoratin e UT-së nuk është shfuqizuar pikërisht Urdhri nr.34 datë 19.12.2017 (siç shprehet grupi i punës) por kanë pushuar së zbatuari Urdhri i Rektorit nr. 19 datë 17.05.2017 "Për përdorimin e vulës dhe protokollit të institucionit" dhe Urdhri i Rektorit nr. 34 datë 19.12.2017 " Për administrimin e regjistrit të protokollit në Rektoratin e UT-së". 

Me vendimin e tij nr. 28 datë 20.12.2017, Bordi i Administrimit ka krijuar një konfuzion dhe një gjendje paligjshmërie në institucion, paligjshmëri e cila po kërkohet të ligjërohet pa asnjë bazë ligjore nga ky grup pune që më së paku ndodhet në shpërdorim të detyrës me gjithë çfarë shkruan dhe thotë. Prandaj , këto konstatime, nuk i pranojmë. 

Grupi i punës sqaron se:
Për këtë rast grupi i punës sqaron se i qëndron argumenteve qartësisht të cituara në projektraport.

D. VEPRIME  DHE MOSVEPRIME TË ISH-KANCELARIT (ADMINISTRATORIT TË KOMANDUAR):

1. Mbi punësimet dhe largimet nga puna të personelit administrativ.

Sipas nenit 49 të ligji nr.80/2015, Bordi i Administrimit është përgjegjës për caktimin e kritereve e të procedurave për punësimin e administratorëve dhe personelit administrativ, mbështetur në aktet e institucionit të arsimit të lartë. 

Bordi i Administrimit, si organi më i lartë kolegjial administrativ i Universitetit të Tiranës, është konstatuar më datë 11.01.2017, sipas procesverbalit të mbledhjes së parë.

Për vitin 2017 dhe vitin 2018 Grupi i Punës nuk evidentoi shpallje publike nga UT për personel administrativ.

Grupi i Punës konstaton se procedurat për  komandimet, kontratat e nënshkruara, masat disiplinore si dhe zgjidhjet e menjëhershme të kontratave të punës të personelit administrativ për vitin 2017, kanë qënë në vazhdimësi objekt mosmarrëveshje në lidhje me kompetencat e autoriteteve drejtuese, midis Rektorit nga njëra anë dhe Bordi i Administrimit e Administratorit nga ana tjetër, si dhe midis rektorit dhe disa prej drejtuesve të njesive kryesore,anëtarë të organeve kolegjiale Senat dhe Rektorat.

Neni 25 i Statutit të UT, që parashikon në pikën 8 se rektori nënshkruan kontratat e punës për të gjithë personelin në UT, bie ndesh me pikën 5 të nenit 39 të ligjit nr.80/2015.

Emërimet, komandimet, kontrata të nënshkruara nga Rektori me personelin administrativ, si dhe masat disiplinore dhe zgjidhja e marrëdhënieve të punës nga rektori për personelin administrativ, janë në kundërshtim me ligjin për arsimin e lartë.

Rektori përfaqëson UT në cilësinë e punëdhënësit vetëm për personelin akademik dhe ndihmës akademik. 

· Me urdhrin nr.7, datë 28.07.2017, të Kancelarit “Për zgjidhjen e menjëhershme e të justifikuar marrëdhënieve të punës“ i ndërpriten marrëdhëniet e punës znj.Ilda Kamberi me detyrë Drejtor i Drejtorisë së Auditit të Brendshëm.

Nga praktika e administruar nuk provohet të jetë zbatuar procedura e përcaktuar në Kodin e Punës ku parashikohet se shqyrtimi i masës disiplinore (përfshirë dhe zgjidhjen e marrëdhënieve të punës) duhet të garantojë të drejtën e punëmarrësit për t’u dëgjuar, mbrojtur, parashtruar fakte dhe prova, brenda një afati të arsyeshëm.

· Me shkresën nr.207 datë 18.08.2017 të Kancelarit është bërë kallëzim në prokurori ndaj znj. Panariti dhe znj.Kamberi mbi abuzimet në deklarimin dhe hartimin e  listprezencave në punë. 

Më datë 24.9.2017 Prokuroria e rrethit Gjyqësor Tiranë ka vendosur mosfillimin e procedimit penal.

· Me urdhrin nr.27 prot datë 24.8.2017 të Rektorit “Për moszbatimin e urdhrit nr.7, datë28.07.2017 të Kancelarit të UT“, i kërkohet znj.Kamberi vazhdimi i detyrave funksionale si drejtore e Auditit të Brendshëm dhe ngarkohet drejtoria e Burimeve Njerëzore për zbatimin e këtij urdhri.

Sipas nenit 39, pika 5, të ligjit nr.80/2015 rektori nënshkruan kontratat e punës për personelin akademik dhe ndihmës akademik, ndaj ai ka kompetencën e emërimit dhe largimit nga detyra të këtij personeli të IAL, por nuk ka kompetencë për personelin administrativ dhe referenca në statut për bazueshmërinë ligjore të vendimeve/urdhrave janë të  pazbatueshme përsa bie ndesh me ligjin nr.80/2015.

Sqarojmë se Vendimet e mësipërme janë marrë para hyrjes në fuqi të udhëzimit nr.27 datë 29.12.2017 të MASR, “Për strukturat e Brendshme Akademike dhe Administrative në Institucionet e Arsimit të Lartë”, ku po ti referohemi edhe nenit 62 të statutit te UT-së, personel administrative janë të gjithë drejtuesit dhe punonjësit tekniko-administativ që janë në marrëdhënie  pune me UT-në.

Në observacionin e tij rektori pretendon:
Kapitulli "D" titullohet "veprime dhe mosveprime të ish-kancelarit", por në brendësi, pika 1 e këtij kapitulli, çuditërisht, flitet pothuajse vetëm për komandime/emërime apo akte të nxjerra nga Rektori. 

Që në titullin e kësaj pike është shkruar gabim "Administratori i komanduar". Vendimi nr.2 datë 01.02.2017 i BA-së nuk shprehet për komandim të administratorit por për ngarkimin me detyrat e administratorit, kancelarit të institucionit. 

Nqs pranohet se administratori është komanduar, tregon se për rastin në fjalë mbahet një qëndrim krejtësisht i kundërt me atë çfarë është shprehur në këtë projekt-raport në lidhje me aktin e "komandimit" në detyrë të punonjësit, "si një akt absolutisht i paligjshëm". 
Në faqen 32 të projekt-raportit citohet neni 49 i ligjit të arsimit të lartë 80/2015, në lidhje me kompetencat e BA-së, ku ndër të tjera, ky organ drejtues, është përgjegjës për caktimin e kritereve e të procedurave për punësimin e administratorëve dhe personelit administrativ, mbështetur në aktet e institucionit. 

Absolutisht që është e vërtetë dhe ky është një nga funksionet e BA-së, por, megjithëse BA i UT-së ka më shumë se 15 muaj që funksionon, deri më sot, nuk ka nxjerre asnjë akt për caktimin apo miratimin e kritereve e të procedurave për punësimin e administratorëve të fakulteteve apo të personelit administrativ. Ashtu siç është cituar edhe më lart, në fakultetet e UT-së vazhdon të ketë kancelar dhe jo administrator të zgjedhur, sipas kërkesave të ligjit të arsimit të lartë 80/2015. 
Mosveprimi nga ana e BA-së dhe moskryerja e funksioneve që i ngarkon ligji, përbën shkelje të ligjit dhe është përgjegjësi direkte e BA-së.

Grupi i Punës ka konstatuar se procedurat e komandimeve, kontratat e punës të nënshkruara, masat disiplinore si dhe zgjidhjet e menjëhershme të kontratave të punës të personelit administrativ për vitin 2017, kanë qenë objekt mosmarreveshjesh në lidhje me kompetencat e autoriteteve drejtuese, midis Rektorit nga njëra anë dhe BA-së dhe Administratorit nga ana tjetër. (theksojmë se në vitin 2017 Universiteti i Tiranës nuk ka patur Administrator por ka patur kancelar), si dhe midis Rektorit dhe disa prej drejtueseve të njësive kryesore, duke vënë në dukje se Neni 25, pika 8 e Statutit të UT-së që parashikon se rektori nënshkruan kontratat e punës për të gjithë personelin në UT-së, bie ndesh me pikën 5 të nenit 39 të ligjit të arsimit të lartë 80/2015. 

Ky është një interpretim krejtësisht i gabuar, i njëanshëm dhe aspak profesional, sepse të pretendosh këtë gjë, minimalisht duhet të tregosh se cili autoritet tjetër drejtues në institucion e ka kompetencën e punëdhënësit për personelin administrativ, kur, për më tepër, në të njëjtën kohë, nuk ka patur asnjë akt ligjor që personeli joakademik të ishte i kategorizuar dhe i ndarë sipas kërkesave të nenit 66 dhe 67 të ligjit të arsimit të lartë 80/2015. 

Në këto kushte, në zbatim të nenit 142, paragrafi i dytë i ligjit 80/2015, referuar nenit 25, pika 8 e ligjit, Rektori ka autoritetin ligjor për të emëruar apo komanduar sipas nevojave të punës, të nënshkruajë kontratat e punës, të japë masat disiplinore apo te zgjidhë marrëdhëniet e punës me të gjithë personelin e Universitetit të Tiranës, në cilësinë e punëdhënësit. 

Me urdhërin nr.7 datë 28.07.2017 të kancelarit "Për zgjidhjen e menjëhershme e të justifikuar të marrëdhënieve të punës ", i ndëpriten marrëdhëniet e punës znj. Ilda Kamberi , me detyrë Drejtor i Drejtorisë së Auditit të Brendshëm. 

Grupi i Punës ka konstatuar se nga praktika e administruar, nuk është zbatuar procedura e përcaktuar në Kodin e Punës, ku parashikohet se duhet të garantohet e drejta e punëmarrësit për t'u dëgjuar, mbrojtur , parashtruar fakte dhe prova, brenda një afati të arsyetuar. 

Por, në asnjë rast, grupi i punës nuk arsyeton mbi kompetencën apo jo të kancelarit për të zgjidhur një marrëdhënie pune. Mbi çfarë neni të ligjit të arsimit të lartë, kancelari, qoftë edhe i ngarkuar me detyrat e administratorit, ka kompetencën e punëdhënësit për personelin administrativ, në cilin nen apo germe të ligjit të arsimit të lartë është e shprehur kjo? 

Sigurisht që Rektori, me Urdhërin nr.27 datë 24.08.2017, ka urdhëruar znj.Kamberi vazhdimin e detyrave dhe të funksioneve si Drejtore e Auditit të Brendshem në UT. 

Auditimi, është nj proces që Rregullohet nga një ligj i veçantë organik, me qëllim kryesor të japë siguri të arsyeshme për titullarin e institucionit, në mënyrë të pavarur dhe objektive si dhe këshilla për përmirësimin e veprimtarisë dhe për sistemimin e kontrollit të brendshëm. Referuar nenit 6 të 1igjit nr.114/2015 "Njësia e auditit të brendshëm është e pavarur funksionalisht dhe raporton në mënyrë të drejtëpërdrejtë tek titullari i njësisë publike". 
Ashtu sikurse shkruhet në projekt-raport, të gjitha vendimet e mësipërme, janë marrë para hyrjes në fuqi të Udhëzimit nr.27 datë 29.12.2017 të MASR-së "Për strukturat e brendshme akademike dhe administrative në institucionet publike të arsimit të lartë”.

Deri në hyrjen në fuqi të Udhëzimit nr.27 datë 29.12.2017, në Universitetin e Tiranës, nuk ishte bërë ndarja apo kategorizimi i personelit joakademik, sipas kërkesave të Iigjit të arsimit të lartë 80/2015. 
Pikërisht për këtë arsye, si një nga detyrimet ligjore të MASR-së, u hartua dhe doli ky udhëzim. 

Megjithë situatat e krijuara, në mënyrë artificiale dhe aspak të verteta dhe të pabazuara në ligj, institucioni ka vazhduar punën, për të përmbushur detyrat dhe misionin e tij, gjithmonë në zbatim të ligjit. Dhe ligji i arsimit të lartë 80/2015, në nenin 142 të tij, ka parashikuar edhe periudhën, deri në daljen e akteve nënligjore, në zbatim të ligjit. 

Cdo interpretim tjetër, është në kundërshtim me ligjin, me aktet ligjore dhe nënligjore në fuqi. 

Në nenin 39, pika 12 të ligjit të arsimit të lartë 80/2015 theksohet se: "Funksione të tjera të rektorit përcaktohen në statutin e institucionit". Edhe në nenin 52, pika 12 të ligjit të arsimit të lartë 80/2015 theksohet se: "Funksione të tjera të rektorit përcaktohen në statutin dhe rregulloret e institucionit ". 
Në këto kushte, në zbatim të nenit 25, pika 8 e Statutit, është Rektori punëdhënës për të gjithë punonjësit në UT. 

E kundërta, mosveprimi nga ana e Rektorit, do të ishte shkelje e ligjit. 

Neni 62 i Statutit të UT-së, që i referohet projekt-raporti (faqja 33), është në kundërshtim me nenin 66 të ligjit të arsimit të lartë 80/2015. Për të gjitha sa më sipër, edhe këtë konstatim nuk e pranojmë. 
Grupi i punës paraqet objeksionet:

Zgjidhja e marrëdhënies së punës është kryer në kundërshtim të nëni 37 të Kodit të Punës: "Procedura e shqyrtimit të masës disiplinore nga punëdhënësi duhet
të garantojë të drejtën e punëmarrësit për t’u dëgjuar, mbrojtur,
parashtruar fakte dhe prova, brenda një afati të arsyeshëm". 
Neni 47 i ligjit 80/2015 përcakoton se: "Bordi i Administrimit është organi më i lartë kolegjial administrativ, i cili garanton përmbushjen e misionit të institucionit të arsimit të lartë, mbarëvajtjen financiare dhe administrative të tij".Neni 4 pika 19 I ligjit 114/2015 "Për Auditimin e Brendshëm në Sektorin Publik" cilësohet se: ““Titullar i njësisë publike” është kreu i organit qendror të njësisë publike. Në kuptim të këtij ligji titullar i njësisë publike, në njësitë të cilat drejtohen nga organe vendimmarrëse kolegjiale, konsiderohet ky i fundit”.

Sipas nenint 47 të ligjit 80/2015 BA është organi më i lartë kolegjial që garanton përmbushjen e misionit të IAL, mbarëvajtjen financiare dhe administrative të tij. Për sa më sipër është e qartë se Njësia e Auditimit varet nga BA. Vendimet e marra nga ana e Rektorit dhe Kancelarit janë në kapërcim të kompetencave të njohura nga kuadri ligjor në fuqi.

Në njësitë kryesore nuk është emëruar asnjë administrator i njësive kryesore. Kjo është përgjegjësi e Bordit të Administrimit, pasi edhe pse ky bord është konstituar prej më shumë se një viti, nuk ka filluar procedurat rekrutimin e administratorëve në zbatim të ligjit 80/2015.

2. Problematika me listpagesat e vitit 2017 

Për listëprezencën e muajit shkurt 2017 kancelari me shkresën nr.71prot, datë 8.3.2017 ka kërkuar korrigjimin e tyre nga Drejtoria e Burimeve Njerëzore përsa i përket llogaritjes së ditëve të punës për Rektorin dhe për znj. S. Maxhelaku, pasi me urdhër nr.1, datë 23.2.2107 të Kancelarit, i janë ndërprerë marrëdhëniet e punës në UT.

· Me shkresë datë 16.3.2107 znj.Panariti, Dr. BNJ, drejtuar kancelarit thekson se listëprezenca është e saktë dhe se ajo vet mban përgjegjësi ligjore për saktësinë dhe vërtetësinë e lisprezencës.

· Me shkresën nr.71/2 nr.96, datë 8.3.2017 të kancelarit, drejtuar znj.Panariti dhe për dijeni BA, paraqiten fakte sipas kancelarit se Rektori për shkak të një ndërhyrje kirurgjikale nuk ka qënë në detyrë nga data 20 shkurt- 23 mars 2017. Kancelari pretendon se është një fakt i njohur botërisht, por dhe bazohet në delegimin e kompetencave që rektori ka bërë për zv/rektorin me urdhrin nr.12, datë 16.2.2017 “Për një delegim kompetence” dhe këtij akti nuk i është bërë ndërprerja sipas K.Pr.Administrative dhe bazuar në urdhrin e kancelarit nr.01,datë 23.3.2017 është vënë në dijeni Drejtori i Burimeve Njerëzore se marrëdhëniet financiare të rektoratit me znj.Maxhelaku janë ndërprerë më datë 23.2.2017.

· Bordi i Administrimit nxjerr vendimin nr.7, datë 31.3.2017 “Tërheqje vëmendje Zyrës së protokollit dhe Drejtorisë së Burimeve Njerëzore“.

· Me shkresën nr.71/3, datë 12.4.2017 Kancelari shprehet për tërheqje vëmendje ndaj znj.Panariti për moskorrigjimin e listëprezencës se punonjësve për muajin shkurt dhe moszbatimit të urdhrit nr.96 prot, datë 27.3.2017 “Udhëzim mbi hapat që duhen ndjekur për pagesën e pagave të punonjësve të UT”.

· Me shkresën nr.71/4, datë 26.4.2017 të Kancelarit kërkohet brenda datës 28.4.2017 informacion nga Drejtoria e Burimeve Njerëzore mbi të gjitha emërimet/komandimet të punonjësve administrative në UT, të F. Bakiri, P. Gushi, Ç. Duro, E. Ibro, E. Bara. L. Hasa, E. Skëndaj, J. Shima, B. Gjuzi, A. Mihali.
· Me shkresën nr.71/7, datë 10.5.2017 Kancelari mbështetur në nenin 17 të Rregullores së UT dhe nenin 74 të Statutit, jep masën disiplinore “Vërejtje me shkrim” ndaj znj.Panariti, Drejtor i BNJ.

· Me Vendimin nr.20, datë 14.7.2017 të Bordit të Administrimit “Për vendosjen e gjendjes së ligjshmërisë në Rektoratin e UT-së”, në vijim të vendimit nr.7, datë 31.3.2017 të BA, ngarkohet Kancelari për marrjen e masave të menjëhershme për rivendosjen e gjendjes së ligjshmërisë në ushtrimin e funksioneve të menaxhimit të Burimeve Njerëzore dhe protokoll arkivës deri në largimin e tyre nga detyra.

· Me urdhër nr.8, datë 1.8.2017 të Kancelarit “Për zgjidhjen e menjëhershme e të justifikuar marrëdhënieve të punës“, i ndërpriten marrëdhëniet e punës znj.Dorina Panariti me detyrë Drejtor i Burimeve Njerëzore, për shkelje të rënda në detyrë në hartimin dhe pasqyrimin  e të dhënave të rreme në listëprezencat e personelit.
Grupi i Punës konstaton se për periudhën tetor 2016 –prill 2017 listëprezenca janë nënshkruar nga Drejtoria e Burimeve Njerëzore, ndërsa për muajin mars 2017 paraqiten dy listëprezenca, një e nënshkruar nga Drejtori dhe Specialisti i Burimeve Njerëzore dhe një listprezencë e nënshkruar vetëm nga Kancelari, që ndryshojnë jo vetëm nga forma, por me ndryshime të ditëve të punës për rektorin (lisprezenca e BNj- 22 dite, listprezenca e Kancelarit - 7 dite).

Për periudhën maj – korrik 2017, paraqitet listëprezencëe nënshkruar nga Kancelari, por e pa nënshkruar nga Dr.B.NJ.

Sipas shkresave nr.4511 dhe nr.4512, dt 25.10.2017, nr.4644, datë 2.11.2017 dhe nr.5031, datë 7.12.2017 Kancelari, referuar dhe shkresave me BA, i drejtohet Drejtorisë së Financës dhe Buxhetit, duke kërkuar shkëputjen nga listpagesat për periudhën gusht - nëntor 2017  punonjësit e mëposhtëm deri në vendosjen e plotë të ligjshmërisë.

Gusht – R. Skenderi, D. Panariti, I. Kamberi, L. Kulluri, N. Mete, S. Celiku, L. Gerveni.

Shtator- R. Skenderi, D. Panariti, I. Kamberi, L. Kulluri,  N. Mete, S. Celiku, L. Gerveni, M. Thanasi, B. Fiku, L. Mullaj.
Tetor - D. Panariti, I. Kamberi, L. Kulluri, N. Mete, S. Celiku, L. Gerveni, M. Thanasi, B. Fiku, L. Mullaj.
Nëntor - D. Panariti, I. Kamberi, L. Kulluri, N. Mete, S. Celiku, L. Gerveni, L. Mullaj.
Për shkak të mosmarrëveshjeve të autoriteteve drejtuese, disa punonjës kanë mbetur pa marrë pagat prej disa muajsh.  

Bazuar në sa më sipër, mosrespektimi nga ana e Rektorit të UT të ligjit nr. 7703, date 11.5.1993, "Për sigurimet shoqërore ne Republikën e Shqipërisë", të ndryshuar dhe vendimit të Këshillit të Ministrave Nr.478, datë 16.6.2010 “Për ndërprerjen e marrëdhënieve të punës, nga organet e administratës shtetërore, pas plotësimit të kushteve për pension pleqërie”, përbën shkelje shumë të rëndë të ligjit, pasi këto veprime të Rektorit të UT kanë sjell pasoja të drejtpërdrejta si financiare ashtu dhe ligjore  për institucionin e UT. 

Ndërkohë lidhur me çështjen e mos plotësismit sipas pëcaktimeve të kuadrit ligjor në fuqi për listëprezencat dhe nënshkrimit të tyre, ngarkohen më përgjegjësi të gjithë nëpunësit e mësipërm që nuk kanë respektuar kuadrin ligjor në fuqi. 

Në observacionin e tij rektori pretendon:
Në lidhje me listëprezencat, në projekt-raport në asnjë rast, nuk citohet se cila strukturë e ka përgjegjësi ligjore hartimin e listeprezencës në institucion. 

Udhëzimi nr.30 date 27.12 2011 "Për menaxhimin e aktiveve në njësitë e sektorit publik ", neni 69, thuhet:" Listëpagesat plotësohen nga punonjësi i ngarkuar për pagat, duke u mbeshtetur ne te dhenat e dokumentacionit baze (listeprezenca e firmosur nga menaxheri i struktures perkatese per sherbimin e kryer). Ato kontrollohen dhe nenshkruhen nga punonjesi i caktuar me menaxhimin e burimeve njerezore dhe nepunesi zbatues ose i deleguari i tij. 

Ne Rregulloren e Brendshme te Rektoratit te UT, ne Kreun III, pika 17, thuhet se: Drejtoria e BNJ ndjek cdo dite mbarevajtjen e punes ne administraten qendrore, kontrollon disiplinen ne pune, mungesat, raportet mjekesore, per cdo muaj pergatit dhe dorezon listeprezencen ne pune, merr masa per zevendesimin e personelit ne rastet e mungesave. 
Ne Rregulloren per "Funksionimin e sistemit informatik ne Universitetin e Tiranes", neni 35, "Menaxhimi i Burimeve Njerezore dhe Pagave", pika ii), nje nga pergjegjesite e specialistit pergjegjes per funksionalitetin e Burimeve Njerezore eshte: lIogaritja e pagave (ekzekutohet gjenerimi dhe llogaritja e pagave per çdo muaj) 
Në lidhje me listëprezencën e muajit shkurt 2017, citohet shkresa nr.71 datë 08.03.2017 e kancelarit. Kjo nuk është shkresë e dalë nga protokolli dhe me vulë të institucionit, për këtë arsye nk është e zbatueshme, në bazë të shkresës nr.700/1 datë 15.02.2017 të Rektorit (bashkëngjitur).

Urdhëri nr.l date 23.02.2017 i Kancelarit (në projekt-raport shkruhet S.Maxhelaku i ndërpriten marrëdhëniet e punës me UT-në, nuk është e saktë, sepse duhet thënë si drejtore e IT në Rektorat), është absolutisht i pavlefshëm jo vetëm se është jashtë kompetencave të kancelarit (është sqaruar më sipër mungesa e kompetencës së kancelarit si punëdhënës), por është një akt me vulë të paligjshme, si rrjedhim është një akt i pazbatueshëm. 

Shkresa e datës 16.03.2017 e znj.Panariti, drejtore e BNJ, drejtuar kancelarit, është bërë në zbatim të nenit 69 të Udhëzimit nr.30 datë 27.12.2011 të sipërcituar dhe të Rregullores së brendshme të institucionit. 

Shkresa 7112 datë 08.03.2017 e kancelarit, nuk është me protokoll zyrtar dhe është me vulë të paligjshme, si rrjedhim është e pazbatueshme. Theksojmë se Rektori, në punën e tij, nuk kontrollohet as nga drejtoria e BNJ dhe as nga kancelari. Pretendimet e kancelarit janë të pambështetura në prova dhe fakte. 

Delegimi i kompetencave që rektori i ka bërë zv.rektorit me urdhërin nr.12 datë 16.02.2017 "Për një delegim kompetencash", në zbatim të K.PR.Administrative nuk përjashton rektorin nga funksionet e tij , por ngarkon përkohësisht edhe zv.rektorin. 

Vendimi nr.7 datë 31.03.2017 i BA-së "Tërheqje vëmendje zyrës së protokollit dhe drejtorisë së BNJ", është një akt absolutisht i pavlefshëm, i nxjerrë jashtë kompetencave të këtij organi kolegjial, të përcaktuara shumë qartë në nenin 49 të ligjit të arsimit të lartë 80/2015. 
Shkresa nr.71/3 date 12.04.2017 e kancelarit "Për tërheqje vëmendje ndaj znj.Panariti për moskorrigjim të listeprezences së punonjësve për muajin shkurt", është jashtë kompetencave të kancelarit në zbatim të nenit 30 te Rregullores së UT dhe nuk është me protokoll zyrtar dhe është me vule të paligjshme, si rrjedhim është e pazbatueshme. 

Urdhëri (apo udhëzimi, apo shkrese?????) nr.96 datë, 27.03.2017 i kancelarit "Udhëzim për hapat që duhen ndjekur për pagesen e pagave të punonjesve të UT", nuk është me protokoll zyrtar dhe ëshë me vule të paligjshme, si rrjedhim është e pazbatueshme. Gjithashtu, ky udhëzim bie ndesh me nenin 69 të Udhëzimit nr.30 datë 27.12.2011. 

Shkresa nr.71/4 date 26.04.2017 e kancelarit, me të cilën i është kërkuar që brenda datës 28.04.201, Drejtoria e BNJ duhet t'i përcillte informacion kancelarit mbi të gjitha emerimet/komandimet e punonjesve administrative në UT ( F.Bakiri, P Gushi, C.Duro, E.lbro, E. Bara, L.Hasa. E.Skendaj, lShima, B.Gjuzi, A.Mihali). se pari, kjo shkrese nuk eshte me protokoll zyrtar dhe eshte me vule te paligjshme, si njedhim është e pazbatueshme. Së dyti, ky informacion është dorezuar zyrtarisht në Drejtorine e Finances dhe Buxhetit në Rektorat ( siç provohet edhe nga praktikat e marra nga grupi i punës) dhe në zbatim të detyrimeve ligjore të nëpunësit zbatues, kete informacion duhej t'ja kishte percjelle nepunesit autorizues (neni 12, pika 2/b i ligjil nr.10296 date 08.07.2010 "Për menaxhimin financiar dhe kontrollin ", i ndryshuar). 
Shkresa nr.71/7 date 10.05.2017 i kancelarit " Vërejtje me shkrim" znj.Panariti, Drejtor i BNJ, nuk është me protokoll zyrtar dhe është me vule të paligjshme, si rrjedhim eshte e pazbatueshme. Gjithashtu, baza ligjore qe i eshte referuar kjo shkrese (neni 17 i regullores se UT dhe neni 74 i Statutil te UT) , është i gabuar dhe akti është absolutisht i pavlefshëm , pasi është jashtë kompetencave te kancelarit dhe ne shkelje të nenit 30 të Rregullores së UT.

Vendimi nr. 20 datë 14.07.2017 i BA "Për vendosjen e gjëndjes së ligjshmerise së Rektoratit të UT-së ", ngarkohet kancelari për marrjen e masave të menjëhershme për rivendosjen e gjendjes së ligjshmerise në ushtrimin e funksioneve të menaxhimit të BNJ dhe të protokoll-arkives, deri në largimin e tyre nga detyra, është një akt absolutisht i pavlefshem, i nxjerrë jashtë kompetencave të ketij organi kolegjial të përcaktuara shumë qartë në nenin 49 të ligjit të arsimit të lartë 80/2015. Bordi i Administrimit si organ kolegjial nuk ka kompetencë (neni 49 i ligjit), t’i ngarkojë kancelarit apo administratorit kompetenca të tjera përvec atyre që ka përcaktuar ligji (neni 52 i ligjit)
Urdhëri nr.8, datë 01.08.2017 i kancelarit "Për zgjidhjen e menjëhershme e të justifikuar të marredhënieve të punes znj.Panariti, Drejtore e BNJ ", është jashtë kompetencave të kancelarit si punëdhënës, nuk është me protokoll zyrtar dhe është me vulë të paligjshme, si rrjedhim është e pazbatueshme ( është trajtuar në piken 11. "Zgjidhje të menjëhershme të marëdhënieve të punës të personelit ne Rektorat"') 
Cuditërisht !!!!!!! 

Në projekt-raport, vërehet se në periudhen nga muaji Tetor 2016-Prill 2017, listëprezencat janë nënshkruar nga Drejtoria e BNJ, ndërsa në muajin Mars 2017 paraqiten dy listeprezenca, një e nënshkruar nga drejtori dhe specialisti i BNJ dhe një listëprezencë tjetër e nënshkruar nga kancelari, që ndryshojnë jo vetëm nga forma por me ndryshime të ditëve të punës per rektorin . Kjo është shkelje e ligjit sepse nuk mund të ketë dy listeprezenca të ndryshme për të njëjtën periudhë në institucion. Projekt-raporti nuk konstaton aktet ligjore dhe nënligjore që janë shkelur dhe personat përgjegjës (Udhëzimi 30 datë 27.12.2011, neni 69, rregullorja e brendshme, rregullorja e informatizimit dhe kancelari si personi përgjegjes.) 
Për periudhën Maj-Korrik 2017, paraqiten listëprezenca të nënshkruara nga kancelari, por të pa nënshkruara nga Drejtoria e BNJ. Përsëri projekt-raporti nuk konstaton aktet Iigjore dhe nënligjore që janë shkelur dhe personat përgjegjes. Për periudhen në fjale, listëprezencat e hartuara dhe të konfirmuara nga Drejtoria e BNJ si dhe listëpagesat e muajve përkatës, si struktura përgjegjëse në lidhje me këtë, nuk janë pranuar nga drejtoria e financës dhe buxhetit dhe kancelari, por në shkelje të rëndë të ligjit dhe në shpërdorim të detyres, janë hartuar listëpagesa të tjera, duke hequr disa punonjës nga keto listëpagesa. 

Kështu, me shkresat nr.4511 dhe nr.4512, datë 25.10.2017, nr. 1644, datë 2.11.2017 dhe nr.5031, datë 07.12.2017, kancelari, i drejtohet Drejtorisë së Financës dhe Buxhetit, duke i kërkuar shkëputjen nga listëpagesat për periudhat gusht-nëntor 2017, punonjësit e mëposhtëm, deri në vendosjen e ligjshmërisë. 

Gusht – R. Skenderi, D. Panariti, I. Kamberi, L. Kulluri, N. Mete, S. Celiku, L. Gerveni.

Shtator- R. Skenderi, D. Panariti, I. Kamberi, L. Kulluri,  N. Mete, S. Celiku, L. Gerveni, M. Thanasi, B. Fiku, L. Mullaj.

Tetor - D. Panariti, I. Kamberi, L. Kulluri, N. Mete, S. Celiku, L. Gerveni, M. Thanasi, B. Fiku, L. Mullaj.

Nëntor- D. Panariti, I. Kamberi, L. Kulluri, N. Mete, S. Celiku, L. Gerveni, L. Mullaj.
Projekt-raporti ka konstatuar se për shkak të mosmarreveshjeve të autoriteteve drejtuese , disa punonjës kanë mbetur pa marrë pagat prej disa muajsh. 

Projekt-raport nuk konstaton se në këtë rast është shkelur Kushtetuta e Republikës së Shqipërisë, është shkelur një e drejtë themelore kushtetuese e punonjësve, të cilët, sipas listëprezencave përkatëse, kanë qënë çdo ditë në punë dhe kanë punuar, është shkelur Kodi i Punës në Republikën e Shqipërisë, sipas të cilit, puna e kryer duhet të paguhet. 

Në lidhje me këtë gjë kaq të rëndë dhe mjaft sensitive, Rektori në mënyre të vazhdueshme dhe të perseritur, i ka kërkuar kancelarit, Bordit të Administrimit si dhe MASR të ndërhyjë për zgjidhjen e këtij problemi dhe për pagesën e menjëhershme të punonjësve. Por në asnjë rast, dhe nga askush, nuk u dha një zgjidhje të këtij problemi. 

Aktualisht punonjësit vazhdojneë të jenë të papaguar. 

Shkelje e rëndë është bërë edhe në lidhje me pagesën e sigurimeve shoqërore dhe shendesore te ketyre punonjesve, duke kapërcyer çdo afat kohor të caktuar. 

Krejt e kunderta ndodh me rastin e z.B.Fiku, ish-punonjës në Rektoratin e UT-së ( i janë ndërprerë marrëdhëniet e punës që në datën 31.08.2017), i cili, megjithese nuk ka ardhur në punë, paguhet pikërisht në kohen kur grupi i punës ushtronte kontrollin, për një periudhë ​mujore, duke shkelur të gjitha ligjet e shtetit shqiptar. Edhe për këtë është bëre me dije MASR. Ky është një karshillek i hapur ndaj punonjesve që punojnë çdo ditë dhe nuk paguhen. 

Administratori, në shkelje të ligjit, vazhdon edhe paguan ish-punonjës të cileve i janë ndërprerë marredheniet e punës me UT ( A.Bregu që në datën 19.12.2017, etj). Për me tepër, e ngarkon këtë ish-punonjëse me detyrat e procedurave të tenderimit, gjë që ve në pikëpyetje procedurat e prokurimit publik në UT, e për më tepër, hedh dyshime për afera korruptive. 

Cuditërisht, të gjitha këto nuk konstatohen nga Grupi i Punës. 

Projekt-raporti në asnjë rast nuk konstaton se kancelari ka prodhuar dhe përdorur një vulë të paligjshme (është bërë kallezim penal në prokurori ndaj ish-kancelarit për përdorim të vulës të paligjshme) 
Ministria e Punëve të Brendshme nr.1/54, datë 22.02.2017, ka theksuar se vula e prodhuar dhe e përdorur nga ish-kancelari ëshë vulë për përdorim të brendshëm ( bashkëngjitur) 
Sekretari i Pergjithshem i MASR, me shkresen nr.6132/1 date 11.09.2017, ka theksuar se .... " ... institucionet e arsimit të lartë duhet të kenë vetëm nje vulë zyrtare dhe jo disa" (bashkengjitur) 
Grupi i Punës nuk konstaton se pagat janë kaluar dy herë në Thesarin e Shtetit me vulë të paligjshme. 

Habitshëm keto veprime të ish-kancelarit nuk konstatohen nga Grupi i Punës ?????? 

Për të gjitha sa më sipër edhe këtë konstatim nuk e pranojmë.

Grupi i punës paraqet objeksionet:

Grupi i punës nuk mund të vërtetojë faktin nëse Rektori ka ushtruar apo jo detyrën në këtë periudhë. Përgjegjës pë këtë detyrë është Drejtoria e BNJ. Përgatitja e 2 listprezencave është në kundërshtim me Udhëzimin e Ministrit të Financave Nr. 30, datë 27.12.2011. Neni 110, pika 1 e kodit të Punës përcakton se: "punëdhënësi detyrohet të paguajë pagën e zakonshme për atë lloj pune të caktuar". 
Konflikti ndërmjet autoriteteve drejtuese kanë çuar në mohimin e të drejtës së pagës për disa punonjës të cilët janë paraqitur në punë. Në rastet kur një autoritet drejtues gjykon se një autoritet tjetër drejtues apo një organ drejtues ka marrë një vendim në kundërshim me ligjin, këto vendime duhet të kundërshtohen nëpërmjet rrugëve gjyqësore. gjithashtu, edhe punonjësit duhet të kundërshtojnë vendimet e një autoriteti drejtues në rrugë gjyqësore. Konstatimi si akte absolutisht të pavlefshme apo moszbatimi i këtyre akteve, sjell vetëm pasoja të drejtpërdrejta financiare dhe ligjore për insitucionin.

e. VEPRIME  DHE MOSVEPRIME TË ADMINISTRATORIT TË RI:

1. Mbi kontratat e nënshkruara në vitin 2018
Për vitin 2018, Grupi i Punës konstaton se nga Administratori janë nënshkruar kontrata me personelin administrativ të Fakulteteve të Gjuhëve Huaja, (pesë punonjës), Fakulteti Ekonomisë (12 punonjës), Fakulteti i Drejtësisë (6 punonjës), Fakulteti Histori Filiologjisë (9 punonjës), Fakulteti i Shkencave Sociale (11punonjës) Fakulteti Shkencave të Natyrës ( 6 punonjës), Filiali Sarandë (2 punonjës) dhe IFBZ (2 punonjës).

Të gjitha kontratat janë me afat të caktuar 3-mujor (1.1.2018-1.3.2018) dhe nga përmbajtja e kontratës nuk kuptohet nëse punonjësi është në periudhë prove sipas nenit 142 të Kodit të Punës, apo të ketë ndonjë arsye objektive për një afat të tillë.

Grupi i Punës vëren se shkresat e autoriteteve drejtuese janë me objekt “mbi vazhdimësinë e punonjësve me kontratë pune të përkohshme”, çka nënkupton se punonjësit duhet të kenë qenë në marrëdhënie pune me UT.

Sipas nenit 140, pika 2 të Kodit të Punës, lidhja e kontratës së punës për një periudhë të caktuar duhet të justifikohet me arsye objektive, që lidhen me natyrën e përkohshme të detyrës në të cilën punëmarrësi do të punësohet. Moszbatimi i kësaj dispozite nuk e cenon vlefshmërinë e kontratës, por sjell përgjegjësinë e punëdhënësit, sipas përcaktimeve të bëra në pikën 2, të nenit 202, të këtij Kodi.

Nga korrespondenca midis administratorit të UT me administratorët e Njesive Kryesore rezulton se është e pasaktë data e lidhjes 1 janar 2018 të kontratës, pasi janë përcjellë për firmë ne fund të muajit janar e fillim të muajit shkurt, ndaj data 1 janar është shtrirja e efekteve të kontratës.

Sipas nenit 49 të ligjit, Bordi i Akreditimit është përgjegjës për caktimin e kritereve e të procedurave për punësimin e administratorëve dhe personelit administrativ, mbështetur në aktet e institucionit të arsimit të lartë.

Në kuptim të pikës 9 të nenit 3, të ligjit nr.44/2015 Kodi i Procedurave Administrative të Republikës së Shqipërisë me “Procedurë administrative” kuptohet veprimtaria e një organi publik, me qëllim përgatitjen dhe miratimin e veprimeve konkrete administrative, përfshirë dhe ekzekutimin e tyre.

Grupi Punës nuk konstaton shpallje publike (2017-2018) për pozicione të lira personel administrativ, sanitar, kaldaist, financier, etj, në Buletinete APP. 
Në observacionin e tij rektori pretendon:
Në lidhje me sa parashtrohet në këtë pikë të projekt-raportit: 

Për vitin 2018 Administratori ka nënshkruar kontratat e punës me kategorinë e punonjësve administrative (përjashtuar rastin e Fakultetit të Ekonomise që ka firmosur edhe të punonjësve ndihmës mësimore) me kontrata pune të përkohshme. 

Periudha e këtyre kontratave ka qënë 01.01.2018-31-3.2018, deri në miratimin e Buxhetit të vitit 2018 dhe nuk ka lidhje me periudhen e provës apo me nenin 142 të Kodit të Punës. Bëhet fjalë për punonjës që kanë qënë në vazhdimësi në marrëdhënie pune me UT. 

Shkresat kana qenëe te Administratorit dhe jo të "autoriteteve drejtuese" sic citohet në projekt raport. 

Korrespondenca në lidhje me keto kontrata ka qënë midis Aministratorit të UT dhe kancelarëve të fakulteteve (jo administratorëve të njësive kryesore) 
Në lidhje me këtë çështje: 

Projekt-raporti nuk konstaton nëse administratori duhet të firmose kontrata e punës, në cilësinë e punëdhëëesit. Në asnjë pikë dhe germë të nenit 52 të ligjit të arsimit të lartë 80/2015 (kompetencat e administratorit të institucionit), nuk i jepet kjo kompetencë. 

Ky është qendrim i njëanshëm, aspak ligjor dhe aspak profesional. 

Administratori, duke kapërcyer kompetencat që i jep ligji, nxjerr akte për ndërprerjen e marrëdhënive të punes të znj.Caushaj nga detyra e drejtores së drejtorisë së manaxhimit të fondeve dhe investimeve në rektorat, ngarkon me detyra punonjes, urdhëron fillimin e marredhënieve të punës, etj ( të trajtuara me sipër). 
Edhe akti i nxjerre nga Administratori në lidhje me vazhdimin e marrëdhënieve të punës dhe atyre financiare të z.Robert Skenderi si kancelar i Fakultetit të Shkencave të Natyres, është absolutisht në shkelje të ligjit dhe absolutisht i pavlefshëm. 

Në lidhje me këtë: 

Së pari: Vendimi nr.13, datë 06.06.2017 i BA, është një akt i paligjshëm sepse është jashtë kompetencave të BA. Sipas ligjit të arsimit të lartë 80/2015, këtë kompetence e ka administratori i institucionit dhe jo Bodri i Administrimit. 

Së dyti: Shkresa e Administratorit nr.5082, datë 12.12.2017 që i drejtohet Fakultetit të Shkencave të Natyrës është bazuar në Vendimin nr.13, datë 06.06.2017 të BA, sipas të cilit, kancelari i institucionit, z.Robert Skenderi, ngarkohej edhe me detyrat e administratorit të Fakultetit të Shkencave të Natyrës. Por, në momentin që z.R.Skenderi nuk është me kancelar i institucionit, automatikisht bie edhe Vendimi nr.13, datë 06.06.2017 i BA. 

Cuditërisht, përsëri Grupi i Punës, as nuk konstaton dhe as nuk shprehet në lidhje me këto.  

Ky është një qëndrim i njeanshëm, shpërdorim i detyrës dhe mungesë profesionalizmi. Prandaj, nuk e pranojmë. 

Grupi i punës paraqet objeksionet:
Në objeksionet e paraqitura nga Rektori në këtë pikë, përsëritet gjuha jo etike dhe joprofesionale e Rektorit ndaj grupit të punës. Rektori nuk ka paraqitur asnjë objeksion për sa më sipër. 

2. Mbi përfaqësimin ligjor në çështjet gjyqësore të UT. 

Administratori i ka kërkuar me shkresën nr.467/1, datë 31.01.2018 drejtuar rektorit, kërkohet marrje informacioni për çështjet gjyqësore, dhe në përgjigje, me shkresën nr.467/2, datë 21.2.2017 të Rektorit, nuk jepet por nuk ngarkohet ndonjë strukturë në Rektorat për dhënien e këtij informacioni të kërkuar nga administratori. Për më tepër në këtë shkresë i kërkohet të përcaktohet baza ligjore që i njeh të drejtën apo detyrimin për tu marrë me shërbimin juridik.

Grupi i punës konstaton se kjo tipologji korrespondence, jo vetëm nuk i shërben bashkëpunimit midis autoriteteve drejtuese, por pengon këtë bashkëpunim që aktualisht është i cënuar.

Në bazë të nenit 51 të ligjit nr. 80/2015, Administratori është autoriteti më i lartë administrative dhe përgjegjës për mirëfunksionimin financiar, si dhe përfaqësues ligjor i IAL dhe si i tillë ka detyrim ligjor për të përfaqësuar institucionin në çështjet gjyqësore me karakter administrative-financiar.

Gjithashtu, e drejta për të marrë këtë informacion, i takon administratorit dhe në bazë të pikës 18, të Udhëzimit nr.27, datë 29.12.2017 “Për strukturat e brendshme akademike dhe administrative në Institucionet e Arsimit të Lartë”, ku parashikohet se struktura juridike, Burimeve Njerëzore, arkiv protokollit dhe IT në nivel institucioni dhe njësi kryesore ushtrojnë veprimtarinë e tyre në funksion të të gjithë strukturave në institucion.

Në vijim, edhe me Urdhrin nr. 5, datë 15.02.2018 "Për administrimin e dokumenteve në rektoratin e UT", përsëri rektori vijon të kufizojë kompetencat e Administratorit/BA duke mos mbajtur në konsideratë as përcaktimet e pikës 4 dhe pikës 16, të Udhëzimit nr. 27, datë 29.12.2017 “Për strukturat e brendshme akademike dhe administrative në Institucionet Publike të Arsimit të Lartë”, e cila citon se struktura administrative është në varësi të Administratorit të IAL-së.
Në observacionin e tij rektori pretendon:
Kërkojmë ti bëjmë me dije grupit të punës se IAL përfaqësohet ligjërisht përballë të tretëve nëpërmjet autoritetit të Rektorit, si autoriteti më i lartë akademik i Institucionit të Arsimit të Lartë, i cili për mision të tij ka OFRIMIN E ARSIMIT TË LARTË dhe JO ADMINISTRIMIN (neni 1, neni 6 pika 2 te ligjit nr. 80/2015). Ajo çfarë kërkon të implementojë grupi i punës në lidhje edhe me këtë çështje, është tërësisht e paligjshme, jashtë kompetencave dhe aftesisë së këtij grupi pune për të gjykuar dhe interpretuar. 
Në strukturën organizative të Universitetit të Tiranës, është një strukturë përgjegjëse (Drejtoria Juridike në Rektoratin e UT), e cila ka për detyrë ndjekjen e të gjitha çështjeve gjyqsore, ku institucioni është palë ndërgjyqëse. 

Në Rregulloren e Brendshme të Punës së Rektoratit të UT, Kreu III, nenin 9 1 II, parashikohet se: 

"Drejtoria juridike ka për detyrë të mbulojë aspektet jurdike të veprimtarisë së institucionit ..... , kjo drejtori ndjek detyrat si më poshtë: 

pika 5 "Ndjek në të gjitha shkallët shqyrtimit apo të gjykimit me autorizim të Rektorit, të gjitha çështjet gjyqsore ku institucioni është palë ndërgjyqese, paditese, e paditur ose person i tretë." 
Nga sa më sipër rezulton se, përfaqësimi në gjykatë kryhet nga punonjës të Drejtorisë Juridike të Rektoratit të Universitetit të Tiraëes sipas autorizimit të lëshuar nga Rektori. 

Kjo konfirmohet edhe me Udhëzimin nr. 27, datë 29.12.2017, të Ministrit të Arsimit Sportit dhe Rinisë "Për strukturat e brendshme akademike dhe administrative në Institucionet publike të arsimit të lartë", i cili ka rregulluar hierarkinë dhe që konfirmon se strukturat juridike në nivel institucioni (pika 3 germa j) konsiderohen struktura ndihmës akademike me karakter administrativ, struktura të cilat, sipas pikës 15 të këtij udhëzimi, janë në varësi të Rektorit të institucionit publik të arsimit të lartë. 

Udhëzimi nr. 27, datë 29. 12.20 17, pika 3 "Struktura ndihmes akademike me karakter 
administrativ, në nivel institucioni konsiderohen: 
a) Strukturat e kurrikulave; 
b) ..... . j) Strukturat juridike; ...." 
Udhëzimi nr. 27, datë 29. 12.2017, pika 15 "Struktura akademike, ndihmës akademike me karakter akademike dhe ndihmës akademike me karakter administraliv janë në varësi të Rektorit të institucionit publik të arsimit të lartë." 
Ndërkohë që, në rast se i referohem i kompetencave dhe funksionet që Ligj i nr. 80/2015 ka parashikuar Administratorin në Nenin 51 dhe 52 të tij, rezulton se: 

I. ''Administratori është autoriteti më i lartë administrativ dhe përgjegjës për mirëfunksionimin financiar të institucionit. Ai është përfaqësues ligjor i institucionit të arsimit të lartë për çështjet financiare dhe administrative, sipas përcaktimeve të këtij ligji." 
Nga sa më sipër rezulton se, funksionet e këtij autoriteti janë të limituara vetëm në çështjet financiare dhe administrative sipas përcaktimeve të ligjit nr. 80/2015. Dhe sipas përcaktimeve të këtij ligji, Administratori i ka të parashikuara shprehimisht në nenin 52 funksionet e tij, ku një nga detyrat e tij është edhe plotësimi i kërkesave të Rektorit me qellim përmbushjen e nevojave akademike, administrative dhe financiare, si autoriteti përgjegjës për mirëfunksionimin financiar të institucionit. 

Pra, bazuar në përcaktimet e ligjit dhe konkretisht të neneve 51 dhe 52, konstatohet se përgjegjësia e Administratorit kufizohet vetëm në çështjet financiare dhe administrative të brendshme institucionit, dhe jo në çështje të tjera siç mund të jenë çështjet gjyqsore apo çështje të natyrave të ndryshme të cilat kërkojnë përfaqesimin nga titullari i institucionit të arsimit të lartë. 

Për më tepër, ju bejmë me dije se, Administratori Skerdi Dafa, ka kërkuar kryesisht, madje edhe personalisht përpara Gjykatës Administrative të Shkallës së Parë, Tiranë, që të legjitimohet si përfaqësues i UT në procese të tjera ku Universiteti i Tiranes ështe palë, dhe përsëri ai nuk është legjitimuar nga kjo gjykatë për të përfaqësuar UT. 

Gjithashtu, ju bëjmë me dije se, Administratori Skerdi Dafa nuk është legjitimuar as nga Gjykata e Rrethit Gjyqsor Tiranë, e cila me Vendimin nr. 2028, datë 05.03.2018 të saj ka vendosur moslegjitimimin si përfaqësues i UT të Administratorit Skerdi Dafa. 

Për sa më siper, kur vetë Gjykatat nuk e legjitimojnë administratorin e një IAL-je të përfaqësojë institucionin përpara Gjykatës, me çfarë të drejtë dhe bazuar ku??? e legjitimon ky grup pune i cili siç e përmenden edhe me sipër nuk shquhet as për interpretime ligjore (në përbërjen e tij) të paktën të nivelit mesatar???? 

Është e vërtetë që strukturat juridike e ushtrojnë veprimtarine e tyre në funksion të të gjitha strukturave në institucion, dhe për këtë shkak i kemi kërkuar në mënyrë të vazhdueshme Administratorit që të bashkëpunojë me këtë strukturë (Drejtorinë Juridike) për realizimin e mbrojtjes se duhur dhe profesionale përpara gjykatës në të gjitha çështjet ku UT është thirur si palë. 

Ndërkohë që, nga ana e tij po pengohet pikerisht vënia në dispozicion e provave që gjënden pranë Drejtorisë së Financës dhe Buxhetit (strukturë në varësi të administratorit), duke kërkuar me këmbëngulje që përfaqësimi në gjykatë të bëhet nëpermjet tij nga persona jo të fushës juridike, apo nga persona të larguar nga puna. 

Janë pikërisht këto qendrime arbitrare të Administratorit të cilat, në rast se do të vijohet me raporte të tilla në favor të hapur të Adminstratorit dhe BA (si ky i paraqitur nga ky grup pune), kanë për ti shkaktuar dëme të metejshrne si financiare, ashtu edhe prishje të imazhit institucionit. Këtë të fundit, Administratori e ka realizuar mjaft mirë dhe devotshëm përpara gjykatave, prej të cilave ka marre edhe vendimet e moslegjitimimit të tij si përfaqësues i UT. 

Grupi i punës paraqet objeksionet:

Në lidhje me objeksionet e Rektorit, Grupi i punës ka konstatuar mungesë bashkëpunimi ndërmjet Drejtorisë Juridike dhe Administratorit. Sipas pikës 18 të Udhëzimit të Ministrit të Arsimit, Sportit dhe Rinsë, nr. 27, datë 29.12.2017 “Për strukturat e brendëshme akademike dhe administrative në institucionet publike të arsimit të lartë”, strukturat juridike, burimeve njerëzore, arkiv-protokollit dhe teknologjisë së informacionit, në nivel insitucioni dhe njësie kryesore, ushtrojnë veprimtarinë në funksion të të gjitha strukturave në institucion. 
Për sa më sipër, veprimtaria e Drejtorisë Juridike duhet të jetë në funksion edhe të administratorit. Mospranimi i dhënies së informacionit mbi çështjet gjyqësore nga ana Drejtorisë Juridike kundrejt Administratorit, përbën shkelje të Udhëzimit Nr. 27, datë 29.12.2017.

REKOMANDIME
1. Brenda mujit Shtator, Organet dhe autoritet drejtuese të UT-s duhet të miratojnë Statutin e UT, si akti më i rëndësishëm rregullator i institucionit. Me anë të të cilit duhet të gjejnë zgjidhje dhe të adresohen të gjithë problematikat e konstatuara në kontrollin e ushtruar nga ana e Ministrisë së Arsimit, Sportit dhe Rinisë.

Mospërmbushja e këtij detyrimi, i cili sjell pasoja të rënda në veprimtarinë institucionale të UT-s, do të ngarkojë me përgjegjësi të drejtpërdrejtë organet dhe autoritet drejtuese të UT-s.

2. Brenda muajit Shtator, UT, duhet të miratojë të gjithë aktet rregullative të organeve të saj drejtuese dhe nëpërmjet tyre përcaktimin e saktë dhe shterrues të kompetencave dhe raporteve në mes organeve e autoriteteve drejtuese. Të përfshihen në këtë proces, të gjithë organet që ligji ju a njeh këtë të drejtë, e të japin miratimin e tyre, për aktet e miratuara tashmë nga autoritetet jo kompetente të evidentuara në raport. 

3. Brenda muajit Shtator, Administratori i UT-s ka përgjegjësinë institucionale për të vendosur në funksion të plotë sistemet informatike të Universitetit të Tiranës, në zbatim të rregullores “Për funksionimin e sistemit informatik në Universitetin e Tiranës” miratuar nga Rektori me nr. 317/1, datë 31.03.2014. 

4. Rektori dhe Administratori i institucionit, brënda muajit Shtator të marrin masa urgjente për të vendosur në funksion të plotë ligjor zyrën e arkivë/protokollit, si zyrë që i shërben të gjithë institucionit. Në statutin dhe aktet rregullative të përcaktohen qartë detyrat dhe të drejtat e kësaj zyre në zbatim të ligjit “Për arkivat” dhe ligjit “Për arsimin e lartë dhe kërkimin shkencor në institucionet e arsimit të lartë në Republikën e Shqipërisë ”

Të adresohen menjehërë gjetjet e Ministrisë së Arsimit, Sportit dhe Rinisë në funksionimin e kësaj zyre dhe të Drejtorisë së Përgjithshme të Arkivave.

5. Rektori i UT-s brenda muajit Shtator të miratojë kriteret dhe procedurat e rekrutimit të personelit akademik, siç njësitë kryesore të UT-s kanë vendosur. Në statutin e institucionit të përcaktohen proçedura të hollësishme se si njësitë kryesore miratojnë kriteret dhe proçedurat e rekrutimit të personelit akademik, ashtu siç duhen përcaktur afatet dhe rastet kur rektori i UT-s mund të mos miratojë në mënyrë të arsyetuar procedurat dhe kriteret e rekrutimit. 

Çdo proçedurë rekrutimi e ndodhur sipas konstatimeve të MASR-s në mënyre jo të ligjshme, duhet të ribëhet në përputhje me ligjin.

Brenda muajit shtator UT duhet të shpallë  pozicionet vakante sipas kategorive të personelit akademik që i nevojiten departamenteve. Institucioni të marrë masa për shpalljen dhe plotësimin e vendeve vakante për personel akademik, në cdo njesi kryesore, sipas parashikimeve ligjore në fuqi, para fillimit të vitit të ri akademik, me personel me kohë të plotë. 

6. Rektori dhe Administratori i UT-s në mënyrë të menjëhershme të marrin masa që asnjë personel akademik apo administrativ të ushtroje funksione me kohë të plotë dy detyra të ndryshme. Ky rregullim duhet të gjej përcaktim në Statutin e Institucionit, për të mos lejuar abuzime në marrëdheniet e punës së personelit akademik apo administrativ qoftë ai. Në këtë dritë duhet rishikuar marrëdhënia e punës e z.Çlirim Duro, i cili ushtron dy detyra me kohë të plotë brenda institucionit. 

7. Masat disiplinore dhënë për kancelarët/administratorët, në shkelje të nenit 51, pika 1 të Ligjit 80/2015 i cili parashikon: "Administratori është autoriteti më i lartë administrativ dhe përgjegjës për mirëfunksionimin financiar të institucionit", janë të pavlefshme dhe si të tilla duhet të konstatohen në mënyrë të menjëhershme si te tilla nga Administratori dhe të njoftohet Rektori për këto akte.

8. Të ndërpritet menjëherë praktika e komandimit në detyrë të personelit akademik, pa u provuar nevoja e jashtëzakonshme e intitucionit për lëvizje të kësaj natyre. Nevoja institucionale për emërime të përkohshme duhet të lind nga njësia bazë, konfirmohet nga njësia kryesore dhe miratohet nga Rektori i UT-s. Në këtë kuptim, nga ana e Rektorit të UT-s, duhet të rishikohen menjëherë të gjithë kontratat e përkohshme të lidhura nga ana e tij. Në statutin e institucionit duhet të ketë një rregullim të hollësishëm dhe për këtë aspekt.

9. Programi i Angazhimit të Auditimit, të kaloj për miratim, në mënyrë të mënjëhershme në Bordin e Administrimit. NJA ngarkohet të kryej veprimtarinë dhe funksionin e saj në përputhje me parashikimet ligjore, duke respektuar linjën e varësisë institucionale. 

10. Organet dhe autoritetet e ngarkuara nga ligji për hartimin dhe miratimin paraprak e përfundimtar të buxhetit vjetor, të respektojnë në afat procedurat e parashikuara në nenin 52,  pika 1/a, neni 38, pika 1/h, neni 49, pika 1/c të ligjit 80/2015.  Organet dhe autoritetet e ngarkuara nga ligji të marrin masa të menjëhershme për miratimin përfundimtar të buxhetit vjetor të vitit 2018. 

11. Rektori të shpall të pavlefshëm aktin e nxjerr në tejkalim të kompetencave të parashikuara në nenin 47 të ligjit 80/2015, në mënyrë të menjëhershme.

12. Administratori i UT-s të konstatojë pavlefshmërinë e marrëdhenieve të punës së lidhura nga autoritet drejtuese, jashtë kopetencave ligjore dhe të rishikojë këtë marrëdhënie në respekt të Kodit të Punës. 
13. Bordi i Administrimit të marrë masa për përcaktimin e kritereve dhe hapjen e procedurave për punësimin e administratoreve, brenda 30 ditevë.

14. Bordi i Administrimit të UT-s, si organi kompetent, të konstatoj si të pavlefshëm vendimin e Kancelarit të UT për shkarkimin  e Drejtorit të Drejtorisë së Auditimit, si një akt i marr në tejkalim të kompetencave që i njeh ligji dhe në zbatim të parashikimeve të Kodit të Punës, të rregulloj marrëdhëniet e punësimit për këtë pozicion.

GRUPI I PUNËS
   Alqi Kushi
    Mirela Bimo         Jeton Shehu      Iva Beliu
     Bledar Biçoku

